
Grozījums Nr.		1
Regulas priekšlikums
1. apsvērums
	

	Komisijas ierosinātais teksts
	Grozījums

	(1)	Saskaņā ar Līguma par Eiropas Savienības darbību (LESD) 9. pantu un Eiropas Savienības Pamattiesību hartas (“Harta”) 35. pantu, visā Savienības politikā un darbībās Savienībai ir jānodrošina augsts cilvēka veselības aizsardzības līmenis. Drošu, efektīvu un kvalitatīvu zāļu pieejamība ir būtiski svarīga, lai sasniegtu šo mērķi un aizsargātu sabiedrības veselību visā Savienībā.
	(1)	Saskaņā ar Līguma par Eiropas Savienības darbību (LESD) 9. pantu un Eiropas Savienības Pamattiesību hartas (“Harta”) 35. pantu, visā Savienības politikā un darbībās Savienībai ir jānodrošina augsts cilvēka veselības aizsardzības līmenis. Drošu, efektīvu un kvalitatīvu zāļu pieejamība, ko garantē noturīga un konkurētspējīga farmācijas nozare un drošas un uzticamas piegādes ķēdes kā zāļu piegādes pamats, ir būtiski svarīga, lai sasniegtu šo mērķi un aizsargātu sabiedrības veselību visā Savienībā, kā arī uzlabotu sagatavotību un Savienības vispārējo drošību.


Grozījums Nr.		2
Regulas priekšlikums
2. apsvērums
	

	Komisijas ierosinātais teksts
	Grozījums

	(2)	Pēdējos gados Savienība ir saskārusies ar pieaugošu zāļu deficītu, tostarp tādu zāļu trūkumu, kuru nepietiekama piegāde pacientiem rada nopietnu kaitējumu vai nopietna kaitējuma risku.
	(2)	Pēdējos gados Savienība ir saskārusies ar pieaugošu zāļu trūkumu, tostarp tādu zāļu trūkumu, kuru nepietiekama piegāde un kuru piegādes ķēžu nepārredzamība pacientiem un veselības aprūpes sistēmām rada nopietnu kaitējumu vai nopietna kaitējuma risku.


Grozījums Nr.		3
Regulas priekšlikums
2.a apsvērums (jauns)
	

	Komisijas ierosinātais teksts
	Grozījums

	
	(2a)	Stabila un noturīga pacientu veselībai kritiski svarīgu zāļu piegāde Savienībā ir īpaši būtiska, jo zāļu trūkums var pasliktināt pacientu veselību, palielināt veselības aprūpes izmaksas un radīt ievērojamu slogu veselības aprūpes sistēmām un publiskajām iestādēm.


Grozījums Nr.		4
Regulas priekšlikums
3. apsvērums
	

	Komisijas ierosinātais teksts
	Grozījums

	(3)	Zāļu deficītu pirmcēloņu faktori ir daudzveidīgi un sarežģīti, un problēmas ir konstatētas visā zāļu vērtības ķēdē. Jo īpaši zāļu deficītu var izraisīt piegādes ķēdes traucējumi un neaizsargātība, kas ietekmē svarīgu sastāvdaļu un komponentu piegādi. Tā ir arī pastāvoša atkarība no ierobežota skaita piegādātāju visā pasaulē un Savienības nespēja saražot konkrētas zāles, to aktīvās vielas vai svarīgas zāļu izejvielas. Dažādojot piegādes avotus un investīcijas vietējā ražošanā, Savienība var samazināt risku saskarties ar zāļu deficītu.
	(3)	Zāļu deficītu pirmcēloņu faktori ir daudzveidīgi un sarežģīti, un problēmas ir konstatētas visā zāļu vērtības ķēdē. Jo īpaši zāļu trūkumu var izraisīt piegādes ķēdes traucējumi un neaizsargātība, kas ietekmē svarīgu sastāvdaļu un komponentu, tostarp izejmateriālu, starpproduktu un citu izejvielu un ievadresursu, piegādi. Tā ir arī pastāvoša atkarība no ierobežota skaita piegādātāju visā pasaulē un Savienības nespēja saražot konkrētas zāles, to aktīvās vielas vai svarīgas zāļu izejvielas. Dažādojot piegādes avotus un investīcijas vietējā ražošanā, Savienība var samazināt risku saskarties ar zāļu deficītu.


Grozījums Nr.		5
Regulas priekšlikums
4. apsvērums
	

	Komisijas ierosinātais teksts
	Grozījums

	(4)	Rūpniecības problēmas un investīciju trūkums ražošanas jaudās Savienībā ir palielinājis atkarību no trešo valstu piegādātājiem, jo īpaši attiecībā uz svarīgām zāļu izejvielām un aktīvajām vielām. Jaunu ražošanas jaudu izveide vai esošo ražošanas jaudu modernizēšana Savienībā attiecībā uz kritiski svarīgām zālēm, to svarīgiem izejmateriāliem un aktīvajām vielām, kas bieži vien bijušas tirgū ilgu laiku un tiek uzskatītas par salīdzinoši lētām, pašlaik netiek uzskatīta par pietiekami pievilcīgu iespēju privātām investīcijām, ņemot vērā arī zemākas enerģijas izmaksas, mazāk stingrās vidiskās un citas juridiskās prasības citur pasaulē. Darbaspēka trūkums un vajadzība pēc specializētām prasmēm zāļu ražošanā vēl vairāk palielina rūpniecības problēmas Savienībā. Mērķtiecīgi finansiāli stimuli, vienkāršoti administratīvie procesi un labāka koordinācija Savienības līmenī var palīdzēt atbalstīt centienus palielināt ražošanas jaudu Savienībā un stiprināt kritiski svarīgu zāļu piegādes ķēdes.
	(4)	Rūpniecības problēmas un investīciju trūkums ražošanas jaudās Savienībā ir palielinājis atkarību no trešo valstu piegādātājiem, jo īpaši attiecībā uz svarīgām zāļu izejvielām un aktīvajām vielām. Jaunu ražošanas jaudu izveide vai esošo ražošanas jaudu izvēršana vai modernizēšana Savienībā attiecībā uz kritiski svarīgām zālēm, to svarīgiem izejmateriāliem un aktīvajām vielām, kas bieži vien bijušas tirgū ilgu laiku un tiek uzskatītas par salīdzinoši lētām, pašlaik netiek uzskatīta par pietiekami pievilcīgu iespēju privātām investīcijām, ņemot vērā arī zemākas enerģijas izmaksas, mazāk stingrās vidiskās un citas juridiskās prasības citur pasaulē. Darbaspēka trūkums un vajadzība pēc specializētām prasmēm zāļu ražošanā vēl vairāk palielina rūpniecības problēmas Savienībā. Mērķtiecīgi finansiāli stimuli, vienkāršoti administratīvie procesi un labāka koordinācija Savienības līmenī var palīdzēt atbalstīt centienus palielināt ražošanas jaudu Savienībā un stiprināt kritiski svarīgu zāļu piegādes ķēdes, vienlaikus ievērojot visaugstākos sociālos, veselības un vides standartus. Turklāt, stiprinot prasmju un zināšanu nodošanu, tiks nodrošināts noturīgs un nākotnes uzdevumiem sagatavots darbaspēks, kas spēs sekmīgi izmantot inovācijas un tehnoloģisko progresu. Tajā pašā laikā ražošanas jaudas attīstīšanai visā piegādes ķēdē ir vajadzīgas ievērojamas ilgtermiņa investīcijas, pienācīga rūpniecības infrastruktūra, būtiskas pētniecības spējas, regulējuma paredzamība un kvalificēts darbaspēks.


Grozījums Nr.		6
Regulas priekšlikums
4.a apsvērums (jauns)
	

	Komisijas ierosinātais teksts
	Grozījums

	
	(4a)	Lai gan var rasties jebkādu zāļu trūkums, tas nesamērīgi skar vecākas paaudzes, pēcpatentaizsardzības un ģenēriskās zāles, galvenokārt to zemās peļņas normas dēļ, kas samazina stimulus investīcijām stabilā ražošanas jaudā. Vecākas paaudzes, pēcpatentaizsardzības un ģenēriskās zāles veido lielāko daļu zāļu, kas iekļautas Savienības kritiski svarīgo zāļu sarakstā, jo zemā peļņas norma ierobežo investīcijas ražošanā. Daudzi pēcpatentaizsardzības un ģenērisko zāļu piegādātāji ir izmantojuši ārpakalpojumus galaproduktu ražošanai vai pārcēluši to ražošanu ārpus Savienības un bieži iepērk aktīvās farmaceitiskās vielas trešās valstīs. Līdz ar to Savienība paļaujas uz ierobežotu skaitu aktīvo farmaceitisko vielu piegādātāju un ražotāju, no kuriem daudzi atrodas ārpus ES.


Grozījums Nr.		7
Regulas priekšlikums
7. apsvērums
	

	Komisijas ierosinātais teksts
	Grozījums

	(7)	Tomēr, neraugoties uz tirdzniecības atļaujas turētāju regulatīvajiem pienākumiem nodrošināt zāļu nepārtrauktu piegādi, kas apmierinātu pacientu pieprasījumu, un papildu regulatīvo mehānismu, kas ieviests ar Eiropas Parlamenta un Padomes Regulu (ES) 2022/123 un Regulu (ES).../... [pēc pieņemšanas pievienot atsauci, sk. COM(2023) 193 final], lai mazinātu zāļu deficītu un reaģētu uz to, zāļu pieejamību ne vienmēr var garantēt tirgu darbība vien. Šis risks ir īpaši labi redzams piegādes ķēdes traucējumu gadījumos, jo īpaši tad, ja konkrētu zāļu piegāde ir atkarīga no ierobežota skaita pasaules mēroga piegādātāju un ražotņu vai ir liela atkarība no vienas trešās valsts vai nedaudzām trešām valstīm.
	(7)	Tomēr, neraugoties uz tirdzniecības atļaujas turētāju regulatīvajiem pienākumiem nodrošināt zāļu nepārtrauktu piegādi, kas apmierinātu pacientu vajadzības, un papildu regulatīvo mehānismu, kas ieviests ar Eiropas Parlamenta un Padomes Regulu (ES) 2022/123 un Regulu (ES).../... [pēc pieņemšanas pievienot atsauci, sk. COM(2023) 193 final], lai mazinātu zāļu deficītu un reaģētu uz to, zāļu pieejamību ne vienmēr var garantēt tirgu darbība vien. Šis risks ir īpaši labi redzams piegādes ķēdes traucējumu gadījumos, jo īpaši tad, ja konkrētu zāļu piegāde ir atkarīga no ierobežota skaita pasaules mēroga piegādātāju un ražotņu vai ir liela atkarība no vienas trešās valsts vai nedaudzām trešām valstīm.


Grozījums Nr.		8
Regulas priekšlikums
8. apsvērums
	

	Komisijas ierosinātais teksts
	Grozījums

	(8)	Savienības zāļu tirgus joprojām ir sadrumstalots, tādēļ ir vajadzīga labāka koordinācija starp dalībvalstīm, lai pilnībā izmantotu Savienības potenciālu stiprināt zāļu piegādes drošību, neskarot dalībvalstu atbildību par veselības aprūpes pakalpojumu un medicīniskās aprūpes organizēšanu un sniegšanu. Nekoordinēti valstu pasākumi var traucēt iekšējo tirgu, bet nespēj novērst plašākas piegādes ķēdes problēmas un nav pietiekami, lai atrisinātu pārrobežu problēmas, tostarp Savienības atkarību no trešām valstīm. Tāpēc zāļu tiesiskais regulējums ir jāpapildina ar mērķtiecīgām darbībām, kas nodrošina turpmāku saskaņošanu.
	(8)	Savienības zāļu tirgus joprojām ir sadrumstalots, tādēļ ir vajadzīga labāka koordinācija starp dalībvalstīm, lai pilnībā izmantotu Savienības potenciālu stiprināt zāļu piegādes drošību, neskarot dalībvalstu atbildību par veselības aprūpes pakalpojumu un medicīniskās aprūpes organizēšanu un sniegšanu, kā arī uzlabotu pacientu piekļuvi viņiem vajadzīgajām zālēm. Nekoordinēti valstu pasākumi var traucēt iekšējo tirgu, bet nespēj novērst plašākas piegādes ķēdes problēmas un nav pietiekami, lai atrisinātu pārrobežu problēmas, tostarp Savienības atkarību no trešām valstīm. Tāpēc zāļu tiesiskais regulējums ir jāpapildina ar mērķtiecīgām darbībām, kas nodrošina turpmāku saskaņošanu, vienlaikus izvairoties no esošo struktūru dublēšanās vai pārklāšanās. Tāpat esošā datu infrastruktūra un datubāzes būtu pilnībā jāizmanto, lai samazinātu ziņošanas slogu, racionalizētu zāļu piegādes ķēžu uzraudzību un palielinātu datu apmaiņas efektivitāti starp kompetentajām iestādēm un ieinteresētajām personām. Esošo struktūru izmantošana arī palīdzētu nodrošināt stabilākas un paredzamākas datu plūsmas.


Grozījums Nr.		9
Regulas priekšlikums
9. apsvērums
	

	Komisijas ierosinātais teksts
	Grozījums

	(9)	Dažās dalībvalstīs joprojām var nebūt pacientiem pieejamas dažas kopīgi interesējošas zāles, kuras ir būtiski nepieciešamas, lai pacientiem varētu nodrošināt pielāgotu aprūpi, bet kuras neskar piegādes drošības problēmas. Tam par iemeslu var būt dažādi faktori, tostarp zāļu vai ģeogrāfiskā pieprasījuma tirgus lielums, kas var ietekmēt zāļu savlaicīgu pieejamību dažās dalībvalstīs.
	(9)	Dažās dalībvalstīs joprojām var nebūt pacientiem pieejamas un piekļūstamas dažas kopīgi interesējošas zāles, kuras ir būtiski nepieciešamas, lai pacientiem varētu nodrošināt pielāgotu aprūpi, bet kuras neskar piegādes drošības problēmas. Tam par iemeslu var būt dažādi faktori, tostarp administratīvi vai ar budžetu saistīti šķēršļi, zāļu vai ģeogrāfiskā pieprasījuma tirgus lielums, kas var ietekmēt zāļu savlaicīgu pieejamību dažās dalībvalstīs, palielinot nevienlīdzību starp pacientiem Savienībā un apdraudot Savienības apņemšanos līdz 2030. gadam panākt vispārēju piekļuvi pirmās nepieciešamības zālēm saskaņā ar Apvienoto Nāciju Organizācijas ilgtspējīgas attīstības mērķi Nr. 3.8.Šīs regulas mērķis ir stiprināt piegādes ķēžu noturību, novērst konkrētas piegādes drošības nepilnības un samazināt šādu nevienlīdzību starp dalībvalstīm, nodrošinot taisnīgāku piekļuvi zālēm visā Savienībā, lai pacientiem būtu vienāds piekļuves līmenis neatkarīgi no viņu dzīvesvietas valsts.


Grozījums Nr.		10
Regulas priekšlikums
11. apsvērums
	

	Komisijas ierosinātais teksts
	Grozījums

	(11)	Šīs regulas ieviestie pasākumi neskar tirdzniecības atļauju turētāju pienākumus, jo īpaši tos, kas noteikti saskaņā ar Eiropas Parlamenta un Padomes Direktīvu (ES).../... [pēc COM(2023) 192 final pieņemšanas pievienot atsauci uz attiecīgo pantu], Regulu (ES).../... [pēc pieņemšanas pievienot atsauci, sk. COM(2023) 193 final] un Regulu (ES) 2022/123, tostarp pienākumu savas atbildības robežās nodrošināt zāļu pietiekamu piegādi. Šie pasākumi ir saskaņoti ar iekšējā tirgus principiem. Šī regula neskar Savienības konkurences tiesības, tostarp pretmonopola, uzņēmumu apvienošanas un valsts atbalsta noteikumus.
	(11)	Šīs regulas ieviestie pasākumi neskar tirdzniecības atļauju turētāju pienākumus, jo īpaši tos, kas noteikti saskaņā ar Eiropas Parlamenta un Padomes Direktīvu (ES).../... [pēc COM(2023) 192 final pieņemšanas pievienot atsauci uz attiecīgo pantu], Regulu (ES).../... [pēc pieņemšanas pievienot atsauci, sk. COM(2023) 193 final] un Regulu (ES) 2022/123, tostarp pienākumu savas atbildības robežās nodrošināt zāļu pietiekamu piegādi. Šie pasākumi ir saskaņoti ar iekšējā tirgus principiem. Šī regula neskar Savienības konkurences tiesības, tostarp pretmonopola, uzņēmumu apvienošanas un valsts atbalsta noteikumus. Šīs regulas īstenošanai vajadzētu būt saskaņotai ar Eiropas Parlamenta un Padomes 2025. gada 11. februāra Regulu (ES) 2025/327 par Eiropas veselības datu telpu (EVDT), lai uzlabotu ar zāļu pieejamību un piegādi saistīto veselības datu savietojamību, drošu apmaiņu un uzraudzību reāllaikā. Labāka šīs regulas īstenošana, pilnībā izmantojot Eiropas veselības datu telpas (EVDT) sniegtās iespējas, veicinās zāļu trūkuma agrīnu atklāšanu, pārrobežu izplatīšanu un racionalizētu piekļuvi kritiski svarīgām zālēm.


Grozījums Nr.		11
Regulas priekšlikums
12. apsvērums
	

	Komisijas ierosinātais teksts
	Grozījums

	(12)	Lai gan šīs regulas galvenajam mērķim vajadzētu būt stiprināt piegādes drošību un nodrošināt kritiski svarīgu zāļu un kopīgi interesējošu zāļu pieejamību, ņemot vērā to, ka kritiski svarīgu zāļu trūkums var ietekmēt ekonomikas darbību kopumā, šai regulai būtu arī jāatbalsta Savienības konkurētspēja, veicinot stabilāku un paredzamāku tirgus vidi, sekmējot investīcijas un atbalstot inovāciju farmācijas nozarē. Turklāt nodrošinot kritiski svarīgu zāļu piegādes drošību un pieejamību un citu kopīgi interesējošu zāļu pieejamību un piekļūstamību, tiktu veicināta Savienības sagatavotība, noturība un ekonomiskā un vispārējā drošība, arī gadījumos, kad pastāv pārrobežu piegādes ķēžu darbības traucējumu risks.
	(12)	Lai gan šīs regulas galvenajam mērķim vajadzētu būt stiprināt piegādes drošību un nodrošināt kritiski svarīgu zāļu un kopīgi interesējošu zāļu pieejamību, ņemot vērā to, ka kritiski svarīgu zāļu trūkums var ietekmēt ekonomikas darbību kopumā, šai regulai būtu arī jāatbalsta Savienības konkurētspēja, veicinot stabilāku un paredzamāku tirgus vidi, samazinot administratīvos šķēršļus, sekmējot investīcijas un atbalstot inovāciju farmācijas nozarē. Tam būtu jāietver inovatīvu ārstēšanas metožu, piemēram, alternatīvu antimikrobiālajiem līdzekļiem, kas paredzētas ar rezistenci pret šiem līdzekļiem saistītu problēmu risināšanai, labāk pielāgotu vēža terapiju, kā arī citu zāļu, kas paredzētas konkrētu medicīnisko vajadzību apmierināšanai, pētniecības un izstrādes veicināšana. Turklāt nodrošinot kritiski svarīgu zāļu piegādes drošību un pieejamību un citu kopīgi interesējošu zāļu pieejamību un piekļūstamību, tiktu veicināta Savienības sagatavotība, noturība, stratēģiskā autonomija un ekonomiskā un vispārējā drošība, arī gadījumos, kad pastāv pārrobežu piegādes ķēžu darbības traucējumu risks. Agrākas ārkārtas situācijas un krīzes veselības jomā, piemēram, Covid‑19 pandēmija, ir apliecinājums tam, ka kritiskās infrastruktūras, tostarp slimnīcu un kopienu aptieku, pieejamība ir būtiska šo mērķu sasniegšanā. Turklāt, lai stiprinātu iekšējā tirgus darbību un nodrošinātu kritiski svarīgu zāļu nepārtrauktu pieejamību visā Savienībā, ir jāizveido Savienības kritiski svarīgu zāļu koordinācijas mehānisms. Šāds mehānisms uzlabotu Savienības spēju novērst zāļu trūkumu, stiprinātu piegādes ķēžu noturību un nodrošinātu koordinētu pieeju valstu krājumu veidošanai un ārkārtas krājumu uzturēšanai.


Grozījums Nr.		256
Regulas priekšlikums
12.a apsvērums (jauns)
	

	Komisijas ierosinātais teksts
	Grozījums

	
	(12a)	Kontracepcijas līdzekļiem un abortu izraisošām zālēm ir būtiska nozīme seksuālās un reproduktīvās veselības tiesību aizsardzībā, dzimumu līdztiesības nodrošināšanā un pamattiesību pilnīgā izmantošanā visā Savienībā. Šo kopīgi interesējošo zāļu trūkums un piegādes traucējumi apdraud pacientu drošību un veicina nevienlīdzīgu piekļuvi veselības aprūpei visā Savienībā. Lai aizsargātu seksuālās un reproduktīvās veselības tiesības un visām sievietēm Savienībā nodrošinātu vienlīdzīgu piekļuvi kontracepcijas līdzekļiem un abortu izraisošām zālēm, dalībvalstīm būtu jānodrošina šo kopīgi interesējošo zāļu pieejamība, pieņemama cena un piegādes drošība.




Grozījums Nr.		12
Regulas priekšlikums
13.a apsvērums (jauns)
	

	Komisijas ierosinātais teksts
	Grozījums

	
	(13a)	Lai nodrošinātu administratīvo un tehnisko resursu efektīvu sadali, 7.–15. panta piemērošana kopīgi interesējošām zālēm nedrīkstētu skart prioritāti, kas piešķirta ar kritiski svarīgām zālēm saistītiem stratēģiskiem projektiem. Ja atbalsta pasākumi, piemēram, būvatļauju izskatīšana vai strīdu izšķiršanas procedūru īstenošana, pārklājas vai nonāk konfliktā, priekšroka būtu dodama ar šādiem stratēģiskiem projektiem saistītajiem pieprasījumiem.


Grozījums Nr.		13
Regulas priekšlikums
14. apsvērums
	

	Komisijas ierosinātais teksts
	Grozījums

	(14)	Kritiski svarīgu zāļu pieejamība un piegādes drošība ir būtiski svarīga tam, lai aizsargātu sabiedrības veselību un ekonomisko un vispārējo drošību Savienībā, un tāpēc tās būtu jāuzskata par Savienības stratēģiskajiem mērķiem.
	(14)	Kritiski svarīgu zāļu pieejamība un piegādes drošība ir būtiski svarīga tam, lai aizsargātu sabiedrības veselību, pacientu drošību un ekonomisko un vispārējo drošību Savienībā, un tāpēc tās būtu jāuzskata par Savienības stratēģiskajiem mērķiem.


Grozījums Nr.		14
Regulas priekšlikums
14.a apsvērums (jauns)
	

	Komisijas ierosinātais teksts
	Grozījums

	
	(14a)	Jauni antimikrobiālie līdzekļi ir būtiski sabiedrības veselības aizsardzībai un rezistences pret antimikrobiālajiem līdzekļiem radītā pieaugošā apdraudējuma cilvēka veselībai novēršanai. Tā kā jaunu antimikrobiālo līdzekļu izmantošana dalībvalstīs ir ierobežota un atšķirīga, tie nav pielāgojami uz apjomu balstītiem cenu noteikšanas un kompensācijas mehānismiem, un tādēļ tirgus nepilnību dēļ to izmantošanai pastāv ekonomiski šķēršļi. Tas varētu novest pie zema un grūti prognozējama ieņēmumu apjoma, jo īpaši mazākos tirgos, un apdraudēt ražotāju, tostarp MVU, spēju ilgtermiņā piegādāt šos produktus. Līdz ar to jaunāku antimikrobiālo līdzekļu pieejamība ir bijusi ierobežota un daži produkti ir izņemti no tirgus. Tāpēc ir jānodrošina neliela apjoma augstvērtīgu antimikrobiālo līdzekļu ilgtspējīga piegāde.


Grozījums Nr.		15
Regulas priekšlikums
16.a apsvērums (jauns)
	

	Komisijas ierosinātais teksts
	Grozījums

	
	(16a)	Lai nodrošinātu juridisko skaidrību un efektīvu koordināciju Savienības līmenī, ir īpaši būtiski nošķirt “ārkārtas krājumus” no “valstu krājumiem”. Šie divi jēdzieni attiecas uz atšķirīgiem rezervju veidiem, kuriem piemēro atšķirīgu tiesisko regulējumu un praktiskās īstenošanas kārtību un kuriem piegādes ķēdes pārvaldībā un sagatavotībā sabiedrības veselības jomā ir dažādi mērķi. Tādēļ ir nepieciešams skaidrs nošķīrums, lai izvairītos no pārpratumiem saistībā ar ziņošanu un pārvaldību un lai atbalstītu mērķorientētas un samērīgas Savienības līmeņa darbības piegādes traucējumu vai ārkārtas situāciju laikā. Saistībā ar ārkārtas krājumiem un valstu krājumiem dalībvalstis būtu jāmudina izpētīt iespējas veikt ilgtermiņa pasākumus, kas palīdzētu samazināt atkritumu daudzumu un uzlabot pieejamo zāļu efektīvu izmantošanu saskaņā ar konkrētās valsts tiesību aktiem un atbilstīgi tās vajadzībām.


Grozījums Nr.		16
Regulas priekšlikums
16.b apsvērums (jauns)
	

	Komisijas ierosinātais teksts
	Grozījums

	
	(16b)	Komisijai būtu jāizveido un regulāri jāatjaunina to trešo valstu izcelsmes zāļu saraksts, kurām nav pieejamu Savienībā ražotu atbilstīgu aizstājēju, lai konstatētu un uzraudzītu atkarības un atbalstītu pasākumus, kuru mērķis ir nodrošināt zāļu piegādes nepārtrauktību.


Grozījums Nr.		17
Regulas priekšlikums
17. apsvērums
	

	Komisijas ierosinātais teksts
	Grozījums

	(17)	Dažiem projektiem var būt pozitīva ietekme uz piegādes drošību, jo tie palielina Savienības kritiski svarīgu zāļu ražošanas jaudu un stiprina Savienības piegādes ķēžu noturību. Lai veicinātu privātos ieguldījumus šajos projektos, būtu jāievieš stratēģisku projektu koncepcija. Ņemot vērā stratēģisku projektu nozīmi Savienības kritiski svarīgu zāļu piegādes drošības stiprināšanā, attiecīgajai atļauju izsniedzējai iestādei stratēģiski projekti būtu jāuzskata par tādiem, kas ir sabiedrības interesēs. Lai nodrošinātu to raitu īstenošanu, valstu iestādēm būtu jāgādā, ka attiecīgie atļauju piešķiršanas procesi tiek īstenoti iespējami ātri, jo īpaši darot pieejamas jebkāda veida paātrinātas procedūras, ko paredz piemērojamie Savienības un valstu tiesību akti. Valstu iestādēm, ja iespējams, būtu jāapsver to racionalizēšana, kā arī jānodrošina iespēja nepieciešamo informāciju iesniegt digitāli.
	(17)	Dažiem projektiem un tehnoloģijām var būt pozitīva ietekme uz piegādes drošību, jo tie palielina Savienības kritiski svarīgu zāļu ražošanas jaudu, uzlabo minēto zāļu ražošanas efektivitāti un stiprina Savienības piegādes ķēžu noturību. Lai veicinātu privātas investīcijas šajos projektos, būtu jāievieš stratēģisku projektu, tostarp stratēģisku pārrobežu projektu, koncepcija. Ņemot vērā stratēģisku projektu nozīmi Savienības kritiski svarīgu zāļu piegādes drošības stiprināšanā, attiecīgajai atļauju izsniedzējai iestādei stratēģiski projekti būtu jāuzskata par tādiem, kas ir sabiedrības interesēs. Lai nodrošinātu to raitu īstenošanu, būtu jādara valstu iestādēm pieejami pietiekami resursi, kas garantētu, ka attiecīgie atļauju piešķiršanas procesi tiek īstenoti iespējami ātri, jo īpaši darot pieejamas jebkāda veida paātrinātas procedūras, ko paredz piemērojamie Savienības un valstu tiesību akti, vienlaikus ievērojot augstākos sociālos, veselības un vides standartus. Valstu iestādēm, ja iespējams, būtu jāapsver to racionalizēšana, kā arī jānodrošina iespēja nepieciešamo informāciju iesniegt digitāli. Lai nodrošinātu resursu efektīvu izmantošanu un stratēģisku saskaņotību Savienības līmenī, izraugoties stratēģiskus projektus, būtu jāizvairās no esošu vai plānotu vienu un to pašu zāļu, to aktīvo vielu vai svarīgu izejmateriālu ražošanas jaudu nevajadzīgas dublēšanās, izņemot gadījumus, kad šādu dublēšanos pamato skaidri konstatētas vajadzības.


Grozījums Nr.		18
Regulas priekšlikums
17.a apsvērums (jauns)
	

	Komisijas ierosinātais teksts
	Grozījums

	
	(17a)	Lai aizsargātu Savienības stratēģiskās intereses un tās rūpnieciskās bāzes noturību, stratēģiskajiem projektiem kritiski svarīgu zāļu ražošanas jomā ir jāturpina darboties bez pārtraukumiem, tostarp krīžu vai piegādes ķēžu traucējumu laikā. Dalībvalstīm būtu jāveic visi vajadzīgie pasākumi, lai novērstu vai mazinātu neplānotus būtisku piegāžu traucējumus un nodrošinātu svarīgāko darbinieku nepārtrauktu darbu.


Grozījums Nr.		19
Regulas priekšlikums
18. apsvērums
	

	Komisijas ierosinātais teksts
	Grozījums

	(18)	Lai izvairītos no nevajadzīgas kavēšanās un neradītu papildu administratīvo slogu un izmaksas, pārbaude par to, vai projekts atbilst stratēģiska projekta kritērijiem, būtu jāveic jebkurai dalībvalsts iestādei, kurai tiek lūgts nodrošināt šajā regulā piedāvātās priekšrocības. Izraudzītajai iestādei pēc pieprasījuma būtu jāpārbauda, vai konkrētais projekts ir stratēģisks projekts. Lai paātrinātu un atvieglotu stratēģisko projektu izvēršanu, tiem būtu jāpiemēro racionalizēti administratīvie procesi, jāpiešķir prioritārs statuss saistībā ar atļauju piešķiršanas procedūrām un saistītām strīdu izšķiršanas procedūrām, kā arī jāpiedāvā īpaši orientēts regulatīvais atbalsts. Šajā sakarā dalībvalstīm īpaša uzmanība būtu jāpievērš maziem un vidējiem uzņēmumiem (MVU), kuriem vajadzētu būt taisnīgām izredzēm sākt stratēģiskus projektus.
	(18)	Lai izvairītos no nevajadzīgas kavēšanās un neradītu papildu administratīvo slogu un izmaksas, pārbaude par to, vai projekts atbilst stratēģiska projekta kritērijiem, būtu jāveic jebkurai dalībvalsts iestādei, kurai tiek lūgts nodrošināt šajā regulā piedāvātās priekšrocības. Izraudzītajai iestādei pēc pieprasījuma būtu jāpārbauda, vai konkrētais projekts ir stratēģisks projekts. Lai paātrinātu un atvieglotu stratēģisko projektu izvēršanu, tiem būtu jāpiemēro racionalizēti administratīvie procesi, jāpiešķir prioritārs statuss saistībā ar atļauju piešķiršanas procedūrām un saistītām strīdu izšķiršanas procedūrām, kā arī jāpiedāvā īpaši orientēts regulatīvais atbalsts. Šajā sakarībā dalībvalstīm īpaša uzmanība būtu jāpievērš maziem un vidējiem uzņēmumiem (MVU) un maziem vidējas kapitalizācijas uzņēmumiem (MVKU), kā arī subjektiem, kas nav iesaistīti saimnieciskā darbībā, lai nodrošinātu tiem taisnīgas izredzes sākt stratēģiskus projektus. Dalībvalstīm un izraudzītajām iestādēm būtu jāpievērš īpaša uzmanība administratīvā sloga mazināšanai MVU un MVKU un jānodrošina atbalsts un skaidri norādījumi pieteikumu iesniegšanas, atļauju izsniegšanas un reglamentējošo procedūru gaitā. Turklāt prasības būtu jāpiemēro tādā veidā, kas nodrošina taisnīgus un vienlīdzīgus konkurences apstākļus visiem tirgus dalībniekiem neatkarīgi no to īpašumtiesību struktūras. Lai nodrošinātu šīs regulas efektīvu īstenošanu, Komisijai būtu jāsniedz norādījumi valstu iestādēm un projektu virzītājiem nolūkā tos praktiski atbalstīt. Šādu norādījumu mērķis ir palīdzēt stratēģisku projektu sagatavošanā un to atzīšanā par stratēģiskiem projektiem, kā arī nodrošināt tiem turpmāku atbalstu.


Grozījums Nr.		20
Regulas priekšlikums
18.a apsvērums (jauns)
	

	Komisijas ierosinātais teksts
	Grozījums

	
	(18a)	Lai sasniegtu mērķi veicināt kritiski svarīgu zāļu un attiecīgā gadījumā kopīgi interesējošu zāļu piegādes drošību, dalībvalstīm būtu jānodrošina, ka jebkuras paātrinātas procedūras vai publiskā finansējuma, ko saskaņā ar šo regulu piešķir stratēģiskiem projektiem, priekšnoteikums ir saņēmējam izpildāmas saistības attiecībā uz piegādes drošību, galaproduktu pieejamību cenas ziņā un publisko līdzekļu izmantošanas pārredzamību un ka attiecīgās zāles tiek darītas pieejamas Savienībā.


Grozījums Nr.		21
Regulas priekšlikums
18.b apsvērums (jauns)
	

	Komisijas ierosinātais teksts
	Grozījums

	
	(18b)	Lai nepieļautu sadrumstalotu pieeju Savienībā un garantētu saskaņotu un koordinētu šīs regulas īstenošanu, kritēriji projektu atzīšanai par stratēģiskiem projektiem būtu jāpiemēro konsekventi un pārredzami, vienlaikus nodrošinot zināmu elastību, lai ņemtu vērā valstu īpatnības un spējas. Šādai līdzsvarotai pieejai būtu jāveicina stratēģisku projektu plaša īstenošana visā Savienībā.


Grozījums Nr.		22
Regulas priekšlikums
19.a apsvērums (jauns)
	

	Komisijas ierosinātais teksts
	Grozījums

	
	(19a)	Atzīstot starptautiskās sadarbības nozīmi vides jautājumos, šajā regulā ir ievērotas saistības, kas paredzētas Apvienoto Nāciju Organizācijas Eiropas Ekonomikas komisijas (UNECE) konvencijās. Regula jo īpaši neskar UNECE Konvenciju par piekļuvi informācijai, sabiedrības dalību lēmumu pieņemšanā un iespēju vērsties tiesu iestādēs saistībā ar vides jautājumiem (Orhūsas konvencija, 1998. gads), kā arī UNECE Konvenciju par ietekmes uz vidi novērtējumu pārrobežu kontekstā (Espo konvencija, 1991. gads) un tās Protokolu par stratēģisko vides novērtējumu (Kijivas protokols, 2003. gads).


Grozījums Nr.		23
Regulas priekšlikums
21. apsvērums
	

	Komisijas ierosinātais teksts
	Grozījums

	(21)	Zāļu ražošana, kā arī kritiski svarīgu zāļu, aktīvo vielu un svarīgu izejmateriālu ražotņu izveide vai paplašināšana pēc būtības ir kapitālietilpīga, tādēļ mērķtiecīgam finansiālajam atbalstam var būt izšķiroša nozīme ražošanas stimulēšanā Savienībā. Finansiāls atbalsts investīcijām ražošanas jaudā Savienībā var būt pamatots kritiski svarīgu zāļu piegādes drošības stiprināšanai gadījumos, kad ar privātiem ieguldījumiem vien nepietiek. Dalībvalstīm vajadzētu būt iespējai par prioritāti noteikt finansiālu atbalstu stratēģiskiem projektiem, kas palīdz novērst konkrētus neaizsargātības momentus piegādes ķēdēs, vienlaikus nodrošinot, ka šāds atbalsts atbilst Savienības valsts atbalsta noteikumiem. Lai palīdzētu dalībvalstīm, šajā nolūkā Komisijas dienesti ir snieguši īpašus norādījumus, kas precizē ES valsts atbalsta noteikumu piemērošanu, un tie vajadzības gadījumā tiks atjaunināti.
	(21)	Zāļu ražošana, kā arī kritiski svarīgu zāļu, aktīvo vielu un svarīgu izejmateriālu ražotņu izveide vai paplašināšana pēc būtības ir kapitālietilpīga, tādēļ mērķtiecīgam finansiālajam atbalstam var būt izšķiroša nozīme ražošanas stimulēšanā Savienībā. Finansiāls atbalsts investīcijām ražošanas jaudā Savienībā var būt pamatots kritiski svarīgu zāļu piegādes drošības stiprināšanai gadījumos, kad ar privātiem ieguldījumiem vien nepietiek. Dalībvalstīm vajadzētu būt iespējai par prioritāti noteikt finansiālu atbalstu stratēģiskiem projektiem, kas palīdz novērst konkrētus neaizsargātības momentus piegādes ķēdēs, vienlaikus nodrošinot, ka šāds atbalsts atbilst Savienības valsts atbalsta noteikumiem. Lai palīdzētu dalībvalstīm, šajā nolūkā Komisijas dienesti ir snieguši īpašus norādījumus, kas precizē ES valsts atbalsta noteikumu piemērošanu, un tie vajadzības gadījumā tiks atjaunināti. Turklāt jebkāda publiskā finansējuma piešķiršanas priekšnoteikumam vajadzētu būt finansējuma summu un nosacījumu pilnīgai pārredzamībai, skaidri noteiktiem piegādes un piekļuves nodrošināšanas pienākumiem, efektīviem uzraudzības pasākumiem un izpildāmiem sodiem par noteikumu neievērošanu.


Grozījums Nr.		24
Regulas priekšlikums
22. apsvērums
	

	Komisijas ierosinātais teksts
	Grozījums

	(22)	Savienības līmeņa finansējumu var izmantot, lai veicinātu investīcijas stratēģiskos projektos. Stratēģiskie projekti var saņemt atbalstu no pašreizējiem ES finansēšanas instrumentiem, piemēram, no programmas “ES – veselībai”4, programmas “Digitālā Eiropa”5 un pamatprogrammas “Apvārsnis Eiropa”6 (relevanta, piemēram, attiecībā uz aktīvajām vielām, kas minētas Regulas (ES) 2021/695 5. panta d) punktā), ka arī no Eiropas stratēģisko tehnoloģiju platformas (STEP), ja šie projekti atbilst šajos instrumentos noteiktajiem kritērijiem. Iestādēm, kas atbild par Savienības programmām, uz kurām attiecas Eiropas Parlamenta un Padomes Regula (ES) 2024/7957 (STEP), jo īpaši būtu jāapsver iespēja atbalstīt stratēģiskus projektus, kuru mērķis ir palīdzēt novērst neaizsargātību kritiski svarīgu zāļu piegādes ķēdēs, un tātad Regula (ES) 2024/795 būtu jāgroza.
	(22)	Lai nodrošinātu, ka Savienība var efektīvi veicināt stratēģiskus projektus, ir būtiski pilnībā izmantot Savienības finansējuma klāstu, kas pieejams pašreizējo un turpmāko daudzgadu finanšu shēmu ietvaros. Tāpēc vajadzētu būt iespējai ar Savienības finansēšanas instrumentiem, tostarp, bet ne tikai, reģionālās politikas programmām, atbalstīt šādus projektus, ja šāds atbalsts nav skaidri izslēgts no to attiecīgā juridiskā pamata un ja tas atbilst mērķiem, kas noteikti regulās, ar kurām izveido minētos instrumentus. Nākamajā daudzgadu finanšu shēmā būtu jāparedz īpašs Savienības finansējums, lai veicinātu šīs regulas mērķu sasniegšanu. Šajā satvarā un koordinācijā ar citiem attiecīgajiem Savienības instrumentiem būtu jāizveido Savienības zāļu drošības fonds, lai stiprinātu Savienības stratēģisko spēju garantēt drošu, noturīgu un ilgtspējīgu zāļu piegādi, tādējādi stiprinot sagatavotību un aizsargājot sabiedrības veselību visā Savienībā.

	_________________
	

	4 Eiropas Parlamenta un Padomes Regula (ES) 2021/522 (2021. gada 24. marts), ar ko izveido Savienības rīcības programmu veselības jomā (programma “ES – veselībai”) 2021.–2027. gadam un atceļ Regulu (ES) Nr. 282/2014 (OV L 107, 26.3.2021., 1. lpp., ELI: http://data.europa.eu/eli/reg/2021/522/oj).
	

	5 Eiropas Parlamenta un Padomes Regula (ES) 2021/694 (2021. gada 29. aprīlis), ar ko izveido programmu “Digitālā Eiropa” un atceļ Lēmumu (ES) 2015/2240 (OV L 166, 11.5.2021., 1. lpp., ELI: http://data.europa.eu/eli/reg/2021/694/2023-09-21).
	

	6 Eiropas Parlamenta un Padomes Regula (ES) 2021/695 (2021. gada 28. aprīlis), ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013 (OV L 170, 12.5.2021., 1. lpp., ELI: http://data.europa.eu/eli/reg/2021/695/oj).
	

	7 Eiropas Parlamenta un Padomes Regula (ES) 2024/795 (2024. gada 29. februāris), ar ko izveido Eiropas stratēģisko tehnoloģiju platformu (“STEP”) un groza Direktīvu 2003/87/EK un Regulas (ES) 2021/1058, (ES) 2021/1056, (ES) 2021/1057, (ES) Nr. 1303/2013, (ES) Nr. 223/2014, (ES) 2021/1060, (ES) 2021/523, (ES) 2021/695, (ES) 2021/697 un (ES) 2021/241 (OV L, 2024/794, 29.2.2024., ELI: http://data.europa.eu/eli/reg/2024/795/oj).
	


Grozījums Nr.		25
Regulas priekšlikums
23. apsvērums
	

	Komisijas ierosinātais teksts
	Grozījums

	(23)	Lai nodrošinātu saskaņotāku pieeju finansiālajam atbalstam, ir lietderīgi, ka dalībvalstis un Komisija apmainās ar informāciju par finansiālu atbalstu stratēģiskiem projektiem. Attiecībā uz stratēģiskajiem projektiem, kas saņēmuši ES finansējumu, saņēmējiem būtu jāievēro attiecīgie komunikācijas un redzamības noteikumi8.
	(23)	Lai nodrošinātu saskaņotāku pieeju finansiālajam atbalstam, ir lietderīgi, ka dalībvalstis un Komisija apmainās ar informāciju par finansiālu atbalstu stratēģiskiem projektiem. To darot, būtu jānodrošina atbilstošs konfidencialitātes līmenis attiecībā uz komerciāli sensitīvu informāciju un saņemtajiem datiem, piemēram, ar vērtības ķēdēm saistītu informāciju, kā izpaušana varētu kaitēt iesaistīto uzņēmumu konkurētspējai. Komisijai un valstu kompetentajām iestādēm, to ierēdņiem, darbiniekiem un citām personām, kas strādā šo iestāžu uzraudzībā, kā arī dalībvalstu citu iestāžu ierēdņiem un darbiniekiem nebūtu jāizpauž informācija, ko tie ieguvuši vai ar ko tie apmainījušies saistībā ar šo regulu, ja uz šādu informāciju attiecas pienākums glabāt dienesta noslēpumu. Tas attiecas arī uz Kritiski svarīgo zāļu koordinācijas grupu. Saskaņā ar šo regulu apkopotie dati būtu jāapstrādā un jāglabā drošā vidē. Attiecībā uz stratēģiskajiem projektiem, kas saņēmuši ES finansējumu, saņēmējiem būtu jāievēro attiecīgie komunikācijas un redzamības noteikumi8.

	_________________
	_________________

	8 Komunikācijas un redzamības noteikumi, ES Publikāciju birojs.
	8 Komunikācijas un redzamības noteikumi, ES Publikāciju birojs.


Grozījums Nr.		26
Regulas priekšlikums
24. apsvērums
	

	Komisijas ierosinātais teksts
	Grozījums

	(24)	Ņemot vērā to, ka publiskās iestādes vai struktūras ir galvenie stacionārās aprūpes nozares zāļu pircēji un zāļu publiskais iepirkums ir spēcīgs instruments, ar ko uzlabot piegādes drošību un citu kopīgi interesējošu zāļu pieejamību un piekļūstamību, ir jāparedz noteikumi, kas prasa izmantot iepirkuma prasības, kuras attiecas uz saimnieciski visizdevīgāko piedāvājumu (MEAT), ņemot vērā piegādes drošības un pieejamības apsvērumus. Iepirkuma prasībās, kuru pamatā ir šādi apsvērumi, būtu jāparedz pienākumi uzturēt krājumus, diversificētu piegādātāju skaits, mūsdienīga piegādes ķēžu uzraudzība, to pārredzamība līgumslēdzējai iestādei un līguma izpildes klauzulas, kas attiecas uz izpildes savlaicīgumu, un pasākumi, kas piemērojami nesavlaicīgas piegādes gadījumā.
	(24)	Ņemot vērā to, ka publiskās iestādes vai struktūras ir galvenie stacionārās aprūpes nozares zāļu pircēji un zāļu publiskais iepirkums ir spēcīgs instruments, ar ko uzlabot piegādes drošību un citu kopīgi interesējošu zāļu pieejamību un piekļūstamību, ir jāparedz noteikumi, kas prasa izmantot iepirkuma prasības, kuras attiecas uz saimnieciski visizdevīgāko piedāvājumu (MEAT), ņemot vērā piegādes drošības un pieejamības apsvērumus, kā arī atbalstīt iepirkuma procedūrās iesaistīto uzņēmumu komerciālo dzīvotspēju tādā veidā, kas aktīvi mudina zāļu ražotājus piedalīties iepirkuma procedūrās. Iepirkuma prasībās, kuru pamatā ir šādi apsvērumi, būtu jāiekļauj uz vērtību balstīti kritēriji, piemēram, produkta kvalitāte, ko nosaka, ņemot vērā ietekmi uz pacientu un klīnisko vērtību, pienākumi uzturēt krājumus, daudzveidīgāks piegādātāju loks, mūsdienīga piegādes ķēžu uzraudzība, to pārredzamība līgumslēdzējai iestādei un līguma izpildes klauzulas, kas attiecas uz izpildes savlaicīgumu, un pasākumi, kas piemērojami nesavlaicīgas piegādes gadījumā.


Grozījums Nr.		27
Regulas priekšlikums
24.a apsvērums (jauns)
	

	Komisijas ierosinātais teksts
	Grozījums

	
	(24a)	Lai stiprinātu zāļu piegādes ķēžu noturību un mazinātu piegādes traucējumu risku, saskaņā ar šo regulu rīkotajās iepirkuma procedūrās attiecīgā gadījumā būtu jāļauj piešķirt līgumu slēgšanas tiesības vairākiem viena un tā paša produkta piegādātājiem. Šādas iepirkuma pieejas, kas paredz vairākus piegādātājus, var veicināt piegādes diversifikāciju, uzlabot piegādes drošību un nodrošināt, ka ražošanas jauda tiek sadalīta starp dažādiem ražotājiem un ģeogrāfiskajiem reģioniem Savienībā. Turklāt, lai nodrošinātu tirgus prognozējamību un atbalstītu investīcijas zāļu ražošanā, iepirkuma procedūrās, kas tiek rīkotas saskaņā ar šo regulu, pamatotos gadījumos būtu jāiekļauj prognozējama kvalitātes kritēriju kombinācija un svērums. Šādas saistības var palīdzēt mudināt ražotājus uzturēt vai palielināt ražošanas jaudu, jo īpaši attiecībā uz zālēm, kuras ir būtiskas sabiedrības veselībai, bet kuru ražošana, iespējams, nav komerciāli pievilcīga parastos tirgus apstākļos.


Grozījums Nr.		28
Regulas priekšlikums
25. apsvērums
	

	Komisijas ierosinātais teksts
	Grozījums

	(25)	Iepirkuma prasību nekonsekventa izmantošana publiskā iepirkuma procedūrās var negatīvi ietekmēt iekšējo tirgu, jo rada šķēršļus pārrobežu dalībai un neprognozējamību pretendentiem. Lai izvairītos no šādiem negatīviem iznākumiem, MEAT kritēriji būtu jāizmanto obligāti.
	(25)	Iepirkuma prasību nekonsekventa izmantošana publiskā iepirkuma procedūrās var negatīvi ietekmēt iekšējo tirgu, jo rada šķēršļus pārrobežu dalībai un neprognozējamību pretendentiem. Lai izvairītos no šādiem negatīviem iznākumiem, MEAT kritēriji būtu jāizmanto obligāti. Lai līdz minimumam samazinātu tirgus sadrumstalotību un nodrošinātu noteiktību un prognozējamību gan publiskās veselības aprūpes sistēmu finansētājiem, gan zāļu ražotājiem, Komisijai būtu jāizveido, jāsaskaņo un jāuztur šādu MEAT kritēriju katalogs, kā arī jāizstrādā attiecīga paraugprakse to izmantošanai publiskajā iepirkumā dalībvalstīs.


Grozījums Nr.		29
Regulas priekšlikums
26. apsvērums
	

	Komisijas ierosinātais teksts
	Grozījums

	(26)	Lai nodrošinātu augstu veselības aizsardzības un piegādes drošības līmeni, iepirkums jāveic tā, lai gadījumā, kad neaizsargātības izvērtējumā ir konstatēta atkarība no vienas vai nedaudzām trešajām valstīm un tā apdraud piegādes drošību, veicinātu piegādātāju diversifikāciju. Šādās situācijās līgumslēdzējām iestādēm dalībvalstīs būtu jāievieš iepirkuma prasības, kas dod priekšroku kritiski svarīgu zāļu piegādātājiem, kuri nozīmīgu daļu šo zāļu ražo ES. Turklāt, ja to pamato tirgus analīze un sabiedrības veselības apsvērumi, līgumslēdzējas iestādes dalībvalstīs var piemērot iepirkuma prasības, kas dod priekšroku kopīgi interesējošu zāļu piegādātājiem, kuri nozīmīgu daļu šo zāļu ražo ES. Šie pasākumi būtu jāizstrādā un jāpiemēro saskaņā ar Savienības starptautiskajām saistībām, tostarp nediskriminēšanas un proporcionalitātes principiem.
	(26)	Lai nodrošinātu augstu veselības aizsardzības un piegādes drošības līmeni, iepirkums jāveic tā, lai gadījumā, kad neaizsargātības izvērtējumā ir konstatēta atkarība no vienas vai nedaudzām trešajām valstīm un tā apdraud piegādes drošību, veicinātu piegādātāju diversifikāciju. Šādās situācijās līgumslēdzējām iestādēm dalībvalstīs būtu jāievieš iepirkuma prasības, kas dod priekšroku kritiski svarīgu zāļu piegādātājiem, kuri nozīmīgu daļu šo zāļu ražo ES. Turklāt, ja to pamato tirgus analīze un sabiedrības veselības apsvērumi, līgumslēdzējām iestādēm dalībvalstīs būtu jāpiemēro iepirkuma prasības, kas dod priekšroku kopīgi interesējošu zāļu piegādātājiem, kuri nozīmīgu daļu šo zāļu ražo Eiropas Savienībā. Šie pasākumi būtu jāizstrādā un jāpiemēro saskaņā ar Savienības starptautiskajām saistībām, tostarp nediskriminēšanas un proporcionalitātes principiem. Lai nodrošinātu juridisko noteiktību un konsekvenci šīs regulas piemērošanā, ir svarīgi noteikt, kas tās izpratnē ir nozīmīga ražošanas daļa. Tāpēc ražošanai nozīmīgā apjomā būtu jānotiek Savienībā vai attiecīgā gadījumā EBTA valstīs saskaņā ar mērķi stiprināt Savienības atvērto stratēģisko autonomiju.


Grozījums Nr.		30
Regulas priekšlikums
29. apsvērums
	

	Komisijas ierosinātais teksts
	Grozījums

	(29)	Komisija plāno izdot pamatnostādnes, kas izstrādātas, lai dalībvalstīm palīdzētu īstenot savu pienākumu piegādes drošības stiprināšanas labad izmantot tādas iepirkuma prasības, tai skaitā piešķiršanas kritērijus, kuri nebūtu saistīti tikai ar cenas apsvērumiem, tālāk attīstot sadarbībā starp valstu kompetentajām iestādēm, kuras atbild par cenu noteikšanu un kompensēšanu, un starp sabiedrības veselības aprūpes finansētājiem apzināto paraugpraksi, un vajadzības gadījumā detalizēti aprakstot iepirkuma praksi, kas veicina pieejamību un piegādes drošību.
	(29)	Komisijai pēc apspriešanās ar attiecīgajām ieinteresētajām personām, piemēram, pacientu un patērētāju aizsardzības organizācijām, veselības aprūpes speciālistiem, publiskās veselības aprūpes finansētājiem un tirdzniecības atļauju turētājiem, būtu jāizdod pamatnostādnes, kas izstrādātas, lai dalībvalstīm palīdzētu īstenot savu pienākumu piegādes drošības stiprināšanas labad izmantot tādas iepirkuma prasības, tai skaitā piešķiršanas kritērijus, kuri nebūtu saistīti tikai ar cenas apsvērumiem, tālāk attīstot sadarbībā starp valstu kompetentajām iestādēm, kuras atbild par cenu noteikšanu un kompensēšanu, un starp publiskās veselības aprūpes finansētājiem apzināto paraugpraksi, un vajadzības gadījumā detalizēti aprakstot iepirkuma praksi, kas veicina pieejamību un piegādes drošību.


Grozījums Nr.		31
Regulas priekšlikums
30. apsvērums
	

	Komisijas ierosinātais teksts
	Grozījums

	(30)	Zāļu iepirkumi dalībvalstīs tiek organizēti atšķirīgi, iesaistot dažādus dalībniekus. Lai stiprinātu kritiski svarīgu zāļu piegādes ķēžu drošību, dalībvalstīm būtu jāizveido valsts programmas, kas veicina to, ka līgumslēdzējas iestādes savā teritorijā konsekventi izmanto iepirkuma kritērijus, un, ja no rūpīgas tirgus analīzes izriet, ka tā ir lietderīgi, piemēro arī pieejas “vairāki uzvarētāji”. Lai nodrošinātu visaptverošu pieeju un ņemot vērā to, ka kritiski svarīgas zāles ir relevantas arī ambulatorajai nozarei, kurā tās bieži vien netiek iegādātas publiskajā iepirkumā, šīs programmas var ietvert arī pasākumus, kuru mērķis ir stiprināt piegādes ķēdes noturību un ilgtspēju, attiecīgā gadījumā veicot ar cenu noteikšanu un kompensāciju saistītus pasākumus. Lai veicinātu paraugprakses apmaiņu un koordināciju starp dalībvalstīm, programmas būtu jānosūta Komisijai un ar šo regulu izveidotajai Kritiski svarīgo zāļu koordinācijas grupai. Šai sadarbībai būtu jāuzlabo to dažādo pasākumu vispārējā efektivitāte, kas ierosināti, lai nodrošinātu kritiski svarīgu zāļu piegādi, vienlaikus ievērojot subsidiaritātes un proporcionalitātes principus.
	(30)	Zāļu iepirkumi dalībvalstīs tiek organizēti atšķirīgi, iesaistot dažādus dalībniekus. Lai stiprinātu kritiski svarīgu zāļu piegādes ķēžu drošību, dalībvalstīm būtu jāizveido valsts programmas, kas veicina to, ka līgumslēdzējas iestādes savā teritorijā konsekventi izmanto iepirkuma kritērijus, un, ja no rūpīgas tirgus analīzes izriet, ka tā ir lietderīgi, piemēro arī vairāku piegādātāju pieejas. Lai nodrošinātu visaptverošu pieeju un ņemot vērā to, ka kritiski svarīgas zāles ir relevantas arī ambulatorajai nozarei, kurā tās bieži vien netiek iegādātas publiskajā iepirkumā, šīs programmas var ietvert arī pasākumus, kuru mērķis ir stiprināt piegādes ķēdes noturību un ilgtspēju, attiecīgā gadījumā veicot ar cenu noteikšanu un kompensāciju saistītus pasākumus. Šādās programmās būtu jāņem vērā kritiski svarīgo zāļu ekonomiski rentablas ražošanas potenciāls un jāiesaka attiecīgi pasākumi, tostarp konkrētu kritiski svarīgu zāļu kategoriju, piemēram, no cilvēka izcelsmes vielām (CIV) iegūtu produktu, izslēgšana no valstu izmaksu ierobežošanas pasākumiem. Lai veicinātu paraugprakses apmaiņu un koordināciju starp dalībvalstīm, programmas būtu jānosūta Komisijai un ar šo regulu izveidotajai Kritiski svarīgo zāļu koordinācijas grupai. Šai sadarbībai būtu jāuzlabo to dažādo pasākumu vispārējā efektivitāte, kas ierosināti, lai nodrošinātu kritiski svarīgu zāļu piegādi, vienlaikus ievērojot subsidiaritātes un proporcionalitātes principus, kā arī jāuzlabo paraugprakses apmaiņa attiecībā uz krājumu pārvaldību, reāllaika uzraudzību, brīdinājumiem par derīguma termiņa beigām, krājumu rotāciju, glabāšanas laika optimizāciju un atkritumu apjoma samazināšanu, lai vēl vairāk stiprinātu Savienības sagatavotību un darbības efektivitāti. Šāda prakse palīdzēs uzlabot efektivitāti, līdz minimumam samazināt izšķērdēšanu un nodrošināt kritiski svarīgu zāļu pieejamību augsta pieprasījuma periodos.


Grozījums Nr.		32
Regulas priekšlikums
30.a apsvērums (jauns)
	

	Komisijas ierosinātais teksts
	Grozījums

	
	(30a)	Ņemot vērā kritiski svarīgu zāļu piegādes ķēžu pieaugošo neaizsargātību un izrietošos piegāžu traucējumu un nepietiekamības riskus, kas var nopietni apdraudēt sabiedrības veselību un radīt iekšējā tirgus darbības traucējumus, ir jāizveido Savienības koordinācijas mehānisms, kuru vadītu Komisija. Minētajam mehānismam būtu jādarbojas kā strukturētam un uz solidaritāti balstītam instrumentam nolūkā uzraudzīt pieejamību un koordinētu reaģēšanu, kā arī vajadzības gadījumā nodrošināt zāļu taisnīgu pārdali visā Savienībā. Aizsargājot subsidiaritātes principu, mehānismu vajadzētu izmantot tikai galējā gadījumā pēc tam, kad ir izmantoti visi pārējie valstu un brīvprātīgie Savienības mēroga instrumenti, un ja zāļu nepietiekamība vai to piegādes traucējumi vienā vai vairākās dalībvalstīs, visticamāk, nopietni kaitēs pacientiem vai skars citas dalībvalstis. Saistošu pārdales lēmumu pamatā vajadzētu būt objektīviem riska novērtējumiem un reāllaika datiem, un tiem būtu jānodrošina, ka dalībvalstis, kuras sniedz palīdzību, saglabā pietiekamus minimālos krājumus. Lai atbalstītu savlaicīgu un uz informāciju balstītu lēmumu pieņemšanu, dalībvalstīm būtu regulāri jāziņo par saviem valsts krājumiem un ārkārtas krājumiem, izmantojot saskaņotu digitālu ziņošanas sistēmu. Turklāt taisnīgas izmaksu atlīdzināšanas un dalīšanas noteikumiem būtu jāgarantē, ka solidaritāte tiek nodrošināta taisnīgi. Lai nodrošinātu vienotus nosacījumus ziņošanas pienākumu īstenošanai saistībā ar valstu krājumiem un ārkārtas krājumiem, kā arī izmaksu atlīdzināšanas vai pārdalīto krājumu aizstāšanas procedūrām un izmaksu sadales mehānismiem dalībvalstu starpā saistoša pārdales lēmuma gadījumā, būtu jāpiešķir Komisijai īstenošanas pilnvaras. Minētās pilnvaras būtu jāīsteno saskaņā ar Eiropas Parlamenta un Padomes Regulu (ES) Nr. 182/2011.


Grozījums Nr.		33
Regulas priekšlikums
30.b apsvērums (jauns)
	

	Komisijas ierosinātais teksts
	Grozījums

	
	(30b)	Lai novērstu neaizsargātību kritiski svarīgu zāļu un kopīgi interesējošu zāļu piegādes ķēdēs, galējas nepieciešamības gadījumā var izveidot Savienības krājumus, ja citi valsts vai Savienības līmeņa pasākumi, tostarp Savienības tiesību aktos paredzētie brīvprātīgie mehānismi, ir nepietiekami. Komisija būtu jāpilnvaro pieņemt deleģētos aktus, lai noteiktu zāļu kategorijas, to minimālos daudzumus un kārtību šo produktu uzglabāšanai, uzturēšanai un laišanai apritē. Savienības krājumu veidošana būtu jākoordinē ar dalībvalstīm, lai nodrošinātu to saskaņotību ar valstu krājumiem un izvairītos no krājumu dublēšanās vai traucējumiem to pārvaldībā. Attiecīgā gadījumā vajadzētu būt iespējai sniegt atbalstu no Savienības budžeta.


Grozījums Nr.		34
Regulas priekšlikums
30.c apsvērums (jauns)
	

	Komisijas ierosinātais teksts
	Grozījums

	
	(30c)	Lai veicinātu solidaritāti, kandidātvalstīm būtu jāļauj brīvprātīgi piedalīties ar šo regulu izveidotajās procedūrās, ja ar Savienību ir noslēgts divpusējs nolīgums, kas reglamentē attiecīgās iepirkuma darbības. Šādai dalībai nebūtu jāskar to pievienošanās sarunas vai tiesības un pienākumi, kas dalībvalstīm paredzēti Savienības tiesību aktos.


Grozījums Nr.		35
Regulas priekšlikums
30.d apsvērums (jauns)
	

	Komisijas ierosinātais teksts
	Grozījums

	
	(30d)	Lai uzlabotu zāļu tirgus darbību Savienībā, dalībvalstīm un Komisijai, īstenojot cenu noteikšanas un publiskā iepirkuma praksi, būtu jārīkojas, lai sasniegtu mērķus, kas noteikti Pasaules Veselības asamblejas 2019. gada rezolūcijā par zāļu, vakcīnu un citu veselības aprūpei paredzētu produktu tirgu pārredzamības uzlabošanu.


Grozījums Nr.		36
Regulas priekšlikums
31. apsvērums
	

	Komisijas ierosinātais teksts
	Grozījums

	(31)	Dalībvalstu uzliktie pienākumi farmācijas piegādes ķēdes uzņēmumiem turēt ārkārtas krājumus var nopietni negatīvi ietekmēt iekšējo tirgu un citas dalībvalstis. Lai izvairītos no šādas ietekmes, šie pienākumi būtu jāizstrādā, ņemot vērā proporcionalitātes, pārredzamības un solidaritātes principus. Dalībvalstīm būtu pienācīgi jāņem vērā gaidāmās Komisijas pamatnostādnes, kas izstrādātas, lai atvieglotu dalībvalstu pienākumu panākt, ka, ierosinot un nosakot tvērumu un laika grafiku jebkāda veida prasībām uzņēmumiem turēt ārkārtas krājumus, nav negatīvas ietekmes uz iekšējo tirgu.
	(31)	Dalībvalstu uzliktie pienākumi farmācijas piegādes ķēdes uzņēmumiem turēt ārkārtas krājumus var nopietni negatīvi ietekmēt iekšējo tirgu un citas dalībvalstis. Lai izvairītos no šādas ietekmes, šie pienākumi būtu jāizstrādā, ņemot vērā proporcionalitātes, pārredzamības, solidaritātes un nediskriminēšanas principus. Dalībvalstīm būtu pienācīgi jāņem vērā gaidāmās Komisijas pamatnostādnes, kas izstrādātas, lai atvieglotu dalībvalstu pienākumu panākt, ka, ierosinot un nosakot tvērumu un laika grafiku jebkāda veida prasībām uzņēmumiem turēt ārkārtas krājumus, nav negatīvas ietekmes uz iekšējo tirgu. Tāpēc ir vajadzīgi efektīvi Savienības līmeņa koordinācijas mehānismi, lai nepieļautu iespējamus konfliktus un nodrošinātu, ka valstu pasākumi nekavē pacientu piekļuvi zālēm, neizkropļo piegādes ķēdes vai nesadrumstalo iekšējo tirgu.


Grozījums Nr.		37
Regulas priekšlikums
32. apsvērums
	

	Komisijas ierosinātais teksts
	Grozījums

	(32)	Visā Savienībā pastāv atšķirības attiecībā uz kritiski svarīgu zāļu un kopīgi interesējošu zāļu pieejamību un piekļuvi tām, kas nesamērīgi ietekmē dažas dalībvalstis. Kritiski svarīgu zāļu un kopīgi interesējošu zāļu kopdarbīgais iepirkums var būt spēcīgs instruments, kas uzlabo to piegādes drošību un pieejamību.
	(32)	Visā Savienībā pastāv atšķirības attiecībā uz kritiski svarīgu zāļu un kopīgi interesējošu zāļu pieejamību un piekļuvi tām, kas nesamērīgi ietekmē dažas dalībvalstis. Kritiski svarīgu zāļu un kopīgi interesējošu zāļu kopdarbīgais iepirkums var būt spēcīgs instruments, kas uzlabo to piegādes drošību un pieejamību, tostarp attiecībā uz zālēm retu slimību ārstēšanai, antimikrobiālajiem līdzekļiem, kā arī citām inovatīvām, dārgām vai specializētām zālēm dažādās terapeitiskās jomās, piemēram, onkoloģijā. Ekonomikas dalībnieki brīvprātīgi piedalās kopdarbīga iepirkuma procedūrās, kuras tiek rīkotas saskaņā ar šo regulu.


Grozījums Nr.		38
Regulas priekšlikums
37. apsvērums
	

	Komisijas ierosinātais teksts
	Grozījums

	(37)	Lai nodrošinātu strukturētu un koordinētu pieeju kritiski svarīgu zāļu piegādes drošības stiprināšanai, ir vajadzīga dalībvalstu un Komisijas sadarbība. Lai to veicinātu, būtu jāizveido Kritiski svarīgo zāļu koordinācijas grupa (“Kritiski svarīgo zāļu grupa”), kas sekmētu efektīvu koordināciju starp attiecīgajām politikas jomām. Kritiski svarīgo zāļu grupas sastāvā vajadzētu būt dalībvalstu augsta līmeņa pārstāvjiem ar speciālām zināšanām zāļu iepirkuma politikā, ar zālēm saistītā rūpniecības politikā un sabiedrības veselības jomā. Komisijai vajadzētu būt grupas sastāvā. Lai nodrošinātu strukturētas diskusijas, Komisijai būtu jāvada Kritiski svarīgo zāļu grupa un jāveic tās sekretariāta funkcijas.
	(37)	Lai nodrošinātu strukturētu un koordinētu pieeju kritiski svarīgu zāļu piegādes drošības stiprināšanai, ir vajadzīga dalībvalstu un Komisijas sadarbība. Lai to veicinātu, būtu jāizveido Kritiski svarīgo zāļu koordinācijas grupa (“Kritiski svarīgo zāļu grupa”), kas sekmētu efektīvu koordināciju starp attiecīgajām politikas jomām. Kritiski svarīgo zāļu grupas sastāvā vajadzētu būt dalībvalstu augsta līmeņa pārstāvjiem ar speciālām zināšanām zāļu iepirkuma politikā, ar zālēm saistītā rūpniecības politikā un sabiedrības veselības jomā, kā arī Eiropas Zāļu aģentūras (“Aģentūra”), pacientu organizāciju un veselības aprūpes profesionālo organizāciju pārstāvjiem. Komisijai vajadzētu būt grupas sastāvā. Lai nodrošinātu strukturētas diskusijas, Komisijai būtu jāvada Kritiski svarīgo zāļu grupa un jāveic tās sekretariāta funkcijas.


Grozījums Nr.		39
Regulas priekšlikums
38. apsvērums
	

	Komisijas ierosinātais teksts
	Grozījums

	(38)	Lai nodrošinātu šīs regulas koordinētu īstenošanu, Kritiski svarīgo zāļu grupai būtu jānodrošina informācijas apmaiņa saistībā ar stratēģisko projektu finansēšanu un jāveicina stratēģisku projektu finanšu atbalsta stratēģiskā ievirze. Kritiski svarīgo zāļu grupai būtu arī jāveicina informācijas apmaiņa par valstu programmām, tostarp par pieeju attiecībā uz ārkārtas krājumu prasībām publiskā iepirkuma līgumos. Attiecīgā gadījumā Kritiski svarīgo zāļu grupai būtu jāveicina valstu programmu koordinācija. Kritiski svarīgo zāļu grupai būtu arī jāveicina diskusijas par nepieciešamību sākt kopdarbīga iepirkuma iniciatīvu un par nepieciešamību par prioritāti noteikt konkrētu kritiski svarīgu zāļu neaizsargātības izvērtējumu.
	(38)	Lai nodrošinātu šīs regulas koordinētu īstenošanu, Kritiski svarīgo zāļu grupai būtu jānodrošina informācijas apmaiņa saistībā ar stratēģisko projektu finansēšanu un jāveicina stratēģisku projektu finanšu atbalsta stratēģiskā ievirze. Kritiski svarīgo zāļu grupai būtu arī jāveicina informācijas apmaiņa par valstu programmām, tostarp par pieeju attiecībā uz ārkārtas krājumu prasībām publiskā iepirkuma līgumos. Attiecīgā gadījumā Kritiski svarīgo zāļu grupai būtu jāveicina valstu programmu koordinācija. Kritiski svarīgo zāļu grupai būtu arī jāveicina diskusijas par nepieciešamību sākt kopdarbīga iepirkuma iniciatīvu un par nepieciešamību par prioritāti noteikt konkrētu kritiski svarīgu zāļu neaizsargātības izvērtējumu. Lai nodrošinātu solidaritāti un efektīvu Savienības līmeņa reaģēšanu uz kritiski svarīgu zāļu trūkumu vai piegādes traucējumiem, ir jāizveido skaidrs lēmumu pieņemšanas process šādu zāļu pārdalei. Šajā nolūkā dalībvalstis būtu jāiesaista lēmumu pieņemšanas procesā ar Kritiski svarīgo zāļu grupas starpniecību, kura izveidota ar šo regulu.


Grozījums Nr.		40
Regulas priekšlikums
38.a apsvērums (jauns)
	

	Komisijas ierosinātais teksts
	Grozījums

	
	(38a)	Lai stiprinātu Savienības sagatavotību un nodrošinātu iekļaujošu, uz vajadzībām balstītu, pārredzamu un koordinētu pieeju turpmākām problēmām kritiski svarīgu zāļu piegādē, Kritiski svarīgo zāļu grupai pēc apspriešanās ar Komisiju, Aģentūru un Kritiski svarīgo zāļu aliansi būtu jāizveido stratēģiskās prognozēšanas process. Šajā procesā būtu jāapzina un jāizvērtē iespējamie stratēģiskie projekti, ņemot vērā ilgtermiņa tendences, neaizsargātību un iespējas uzlabot piegādes ķēžu noturību un ilgtspēju Savienībā, jo īpaši pamatojoties uz neapmierinātām medicīniskām vajadzībām.


Grozījums Nr.		41
Regulas priekšlikums
39. apsvērums
	

	Komisijas ierosinātais teksts
	Grozījums

	(39)	Savienība varētu vēl vairāk uzlabot kritiski svarīgu zāļu pieejamību un piegādes drošību, ar starptautiskiem tirdzniecības nolīgumiem vai cita veida starptautisko sadarbību nodrošinot piekļuvi alternatīviem piegādes avotiem trešās valstīs. Šajā nolūkā Savienība varētu paļauties uz savu esošo tirdzniecības nolīgumu tīklu un papildus īstenot stratēģiskas partnerības ar trešām valstīm, kas vēl vairāk padziļinātu divpusējo sadarbību, jo īpaši ar kandidātvalstīm. Šajā sakarā Komisijai būtu jānovērtē, vai esošās partnerības efektīvi sasniedz iecerētos mērķus vai arī tās varētu vēl vairāk uzlabot vai modernizēt, un kāda veida iespējamās partnerības varētu noslēgt ar nozīmīgākajām trešām valstīm. Tas būtu jāpaveic, neskarot Padomes prerogatīvas saskaņā ar Līgumiem.
	(39)	Savienībai vajadzētu vēl vairāk uzlabot kritiski svarīgu zāļu pieejamību un piegādes drošību, ar starptautiskiem tirdzniecības nolīgumiem vai cita veida starptautisko sadarbību nodrošinot piekļuvi alternatīviem piegādes avotiem trešās valstīs. Šajā nolūkā Savienībai vajadzētu paļauties uz savu esošo tirdzniecības nolīgumu tīklu un papildus īstenot stratēģiskas partnerības ar trešām valstīm, kas vēl vairāk padziļinātu divpusējo sadarbību, jo īpaši ar kandidātvalstīm. Šajā sakarā Komisijai būtu jānovērtē, vai esošās partnerības efektīvi sasniedz iecerētos mērķus vai arī tās varētu vēl vairāk uzlabot vai modernizēt, un kāda veida iespējamās partnerības varētu noslēgt ar nozīmīgākajām trešām valstīm. Tas būtu jāpaveic, neskarot Padomes prerogatīvas saskaņā ar Līgumiem. Lai stiprinātu noturību, veicinātu tehnoloģisko progresu un palielinātu Savienības farmācijas nozares konkurētspēju, šo partnerību ietvaros Komisijai būtu jāsekmē tādas sadarbīgas inovācijas ekosistēmas veidošana, kurā līdztekus jau izveidotiem farmācijas uzņēmumiem būtu integrēti mazie un vidējie uzņēmumi, jaunuzņēmumi un dziļo tehnoloģiju novatori. Komisijai būtu īpaši jāapsver iespēja iekļaut aktīvo farmaceitisko vielu un to izejvielu pieejamību starptautisko partnerību darbības jomā.


Grozījums Nr.		42
Regulas priekšlikums
41. apsvērums
	

	Komisijas ierosinātais teksts
	Grozījums

	(41)	Lai nodrošinātu, ka šīs regulas mērķi tiek efektīvi sasniegti, ir būtiski novērtēt tās īstenošanu un ietekmi laika gaitā. Komisijai šī regula būtu jāizvērtē piecus gadus pēc tās piemērošanas un pēc tam reizi piecos gados. Šajā izvērtējumā būtu jāiekļauj novērtējums par to, cik lielā mērā ir sasniegti regulas mērķi, kā noteikts 1. pantā, tostarp par tās ietekmi uz ieinteresētajām personām, regulatīvajām procedūrām un tirgus dinamiku. Jo īpaši Komisijas izvērtējumā būtu jāņem vērā dalībvalstu, uzņēmēju un citu attiecīgo ieinteresēto personu viedokļi, nodrošinot, ka to atsauksmes palīdz pastāvīgi uzlabot tiesisko regulējumu. Šīs izvērtēšanas rezultāti būtu jāiesniedz Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai. Lai atvieglotu šo izvērtēšanu, valstu iestādēm un uzņēmējiem pēc pieprasījuma būtu jāsniedz attiecīgie dati un informācija, kas pamato Komisijas novērtējumu.
	(41)	Lai nodrošinātu, ka šīs regulas mērķi tiek efektīvi sasniegti, ir būtiski novērtēt tās īstenošanu un ietekmi laika gaitā. Komisijai šī regula būtu jāizvērtē piecus gadus pēc tās piemērošanas un pēc tam reizi piecos gados. Šajā izvērtējumā būtu jāiekļauj novērtējums par to, cik lielā mērā ir sasniegti regulas mērķi, kā noteikts 1. pantā, tostarp par tās ietekmi uz ieinteresētajām personām, regulatīvajām procedūrām un tirgus dinamiku. Jo īpaši Komisijas izvērtējumā būtu jāņem vērā dalībvalstu, uzņēmēju un citu attiecīgo ieinteresēto personu viedokļi, nodrošinot, ka to atsauksmes palīdz pastāvīgi uzlabot tiesisko regulējumu. Šīs izvērtēšanas rezultāti būtu jāiesniedz Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai. Lai atvieglotu šo izvērtēšanu, valstu iestādēm un uzņēmējiem pēc pieprasījuma būtu jāsniedz attiecīgie dati un informācija, kas pamato Komisijas novērtējumu. Ja izvērtēšanā tiek atklāts potenciāls risks kritiski svarīgu zāļu pieejamībai vai piegādes drošībai Savienībā, Komisijai, apspriežoties ar dalībvalstīm un attiecīgajām ieinteresētajām personām, būtu jāveic koordinēts un uz pierādījumiem balstīts novērtējums un attiecīgā gadījumā jāierosina samērīgi riska mazināšanas pasākumi, lai nodrošinātu nepārtrauktu piegādi.


Grozījums Nr.		43
Regulas priekšlikums
42.a apsvērums (jauns)
	

	Komisijas ierosinātais teksts
	Grozījums

	
	(42a)	Lai papildinātu šo regulu, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu attiecībā uz to nosacījumu precizēšanu un saskaņošanu, kuri piemērojami, lai noteiktu Savienības krājumos iekļaujamo kritiski svarīgo zāļu kategorijas, veidus un daudzumus, šādu krājumu glabāšanas un uzturēšanas īpašo kārtību, kā arī kritērijus un procedūras uzkrāto produktu laišanai apgrozībā. Īstenojot šīs deleģētās pilnvaras, būtu pilnībā jāievēro subsidiaritātes un proporcionalitātes principi. Lai grozītu šo regulu, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu attiecībā uz konkrētu šīs regulas noteikumu pagaidu apturēšanu gadījumos, kad būtiski konkurences izkropļojumi vai nopietni iekšējā tirgus darbības traucējumi prasa steidzamu rīcību, līdz tiek pieņemti atbilstīgi korektīvi pasākumi. Ir īpaši būtiski, lai Komisija, veicot sagatavošanas darbu, rīkotu atbilstīgas apspriešanās, tostarp ekspertu līmenī, un lai minētās apspriešanās notiktu saskaņā ar principiem, kas paredzēti 2016. gada 13. aprīļa Iestāžu nolīgumā par labāku likumdošanas procesu. Lai deleģēto aktu sagatavošanā jo īpaši nodrošinātu vienlīdzīgu dalību, Eiropas Parlaments un Padome visus dokumentus saņem vienlaikus ar dalībvalstu ekspertiem, un minēto iestāžu eksperti var regulāri piedalīties Komisijas ekspertu grupu sanāksmēs, kurās tiek sagatavoti deleģētie akti.


Grozījums Nr.		44
Regulas priekšlikums
1. pants – 1. punkts
	

	Komisijas ierosinātais teksts
	Grozījums

	1.	Šīs regulas mērķis ir Savienībā stiprināt kritiski svarīgu zāļu piegādes drošību un to pieejamību, tādējādi nodrošinot augstu sabiedrības veselības aizsardzības līmeni un atbalstot Savienības drošību. Šīs regulas mērķis ir arī uzlabot citu zāļu pieejamību un piekļūstamību tur, kur minēto zāļu pieejamību un piekļūstamību pacientiem citādi pietiekami nenodrošina tirgus darbība, vienlaikus pienācīgi ņemot vērā vajadzību gādāt, lai zāļu cenas būtu pieņemamas.
	1.	Šīs regulas mērķis ir Savienībā stiprināt kritiski svarīgu zāļu piegādes drošību un to pieejamību, tādējādi samazinot ES atkarību no trešām valstīm, nodrošinot augstu sabiedrības veselības aizsardzības līmeni, garantējot pacientu drošību un atbalstot Savienības drošību. Šīs regulas mērķis ir arī uzlabot citu zāļu pieejamību un piekļūstamību tur, kur minēto zāļu pieejamību un piekļūstamību pacientiem citādi pietiekami nenodrošina tirgus darbība, vienlaikus pienācīgi ņemot vērā vajadzību garantēt zāļu pieejamību un pieņemamību cenas ziņā.


Grozījums Nr.		45
Regulas priekšlikums
1. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Ražošanas jaudu un piegādes ķēžu noturības, kā arī konkurētspējas, stratēģiskās autonomijas un inovācijas stiprināšana Savienības farmācijas nozarē ir arī šīs regulas mērķis.


Grozījums Nr.		46
Regulas priekšlikums
1. pants – 2. daļa – ievaddaļa
	

	Komisijas ierosinātais teksts
	Grozījums

	2.	Lai sasniegtu 1. punktā minētos mērķus, šī regula izveido regulējumu, kas:
	2.	Lai sasniegtu 1. un 1.a punktā noteiktos mērķus, šī regula izveido regulējumu, kas:


Grozījums Nr.		47
Regulas priekšlikums
1. pants – 2. punkts – a apakšpunkts
	

	Komisijas ierosinātais teksts
	Grozījums

	a)	Savienībā veicina investīcijas kritiski svarīgu zāļu, to aktīvo vielu un citu svarīgu izejmateriālu ražošanas jaudā;
	a)	veicina, atbalsta un stimulē investīcijas jaunā ražošanas jaudā un pastiprina esošo kritiski svarīgo zāļu un attiecīgā gadījumā kopīgi interesējošo zāļu, to aktīvo vielu un citu svarīgu izejmateriālu ražošanas jaudu Savienībā, prioritāti piešķirot zālēm, kas var kļūt kritiski svarīgas, ja to piegādes ķēde kļūst neaizsargāta, darot pieejamas visas paātrinātās atļauju piešķiršanas procedūras, kas saistītas ar stratēģiskajiem projektiem un ir paredzētas piemērojamos Savienības un valstu tiesību aktos;


Grozījums Nr.		48
Regulas priekšlikums
1. pants – 2. punkts – ba apakšpunkts (jauns)
	

	Komisijas ierosinātais teksts
	Grozījums

	
	ba)	novērš zāļu trūkumu un veicina to pieejamību, atvieglojot kopīgu standartu pieņemšanu, kas reglamentē kritiski svarīgu zāļu un kopīgi interesējošu zāļu ārkārtas krājumus un valstu krājumus, un šajā nolūkā uzlabojot pārredzamību un koordināciju starp dalībvalstīm;


Grozījums Nr.		49
Regulas priekšlikums
1. pants – 2. punkts – c apakšpunkts
	

	Komisijas ierosinātais teksts
	Grozījums

	c)	ar kopdarbīga iepirkuma procedūru starpniecību optimāli izmanto iesaistīto dalībvalstu pieprasījumagregātu;
	c)	(Neattiecas uz tekstu latviešu valodā.)


Grozījums Nr.		50
Regulas priekšlikums
1. pants – 2. punkts – d apakšpunkts
	

	Komisijas ierosinātais teksts
	Grozījums

	d)	atbalsta piegādes ķēžu daudzveidīgošanu, arī veicinot stratēģisku partnerību noslēgšanu.
	d)	atbalsta piegādes ķēžu dažādošanu, arī veicinot stratēģisku partnerību noslēgšanu, prioritāti piešķirot zālēm, kas var kļūt kritiski svarīgas, ja neaizsargātība ietekmē to piegādes ķēdi;


Grozījums Nr.		51
Regulas priekšlikums
1. pants – 2. punkts – da apakšpunkts (jauns)
	

	Komisijas ierosinātais teksts
	Grozījums

	
	da)	veicina investīcijas kritiski svarīgu zāļu izplatīšanas infrastruktūras jaudas attīstībā, nodrošinot zāļu piegādes drošību un zāļu pieejamību un piekļūstamību Savienībā; un


Grozījums Nr.		52
Regulas priekšlikums
1. pants – 2. punkts – db apakšpunkts (jauns)
	

	Komisijas ierosinātais teksts
	Grozījums

	
	db)	stiprina piegādes ķēžu noturību un veicina ilgtspējīgu piekļuvi kritiski svarīgu zāļu aktīvajām vielām, to aktīvo farmaceitisko vielu izejmateriāliem un citiem svarīgiem izejmateriāliem, kā arī uzlabo to piegādi Savienībā, ciktāl tos izmanto kritiski svarīgu zāļu ražošanā.


Grozījums Nr.		53
Regulas priekšlikums
2. pants – 1. punkts
	

	Komisijas ierosinātais teksts
	Grozījums

	1.	Šo regulu piemēro kritiski svarīgām zālēm, kas norādītas Savienības kritiski svarīgo zāļu sarakstā, kurš minēts Regulas (ES).../... [pēc pieņemšanas pievienot atsauci, sk. COM(2023) 193 final] 131. pantā.
	1.	Šo regulu piemēro kritiski svarīgām zālēm, kas ir norādītas Savienības kritiski svarīgo zāļu sarakstā, kurš minēts Regulas (ES).../... [pēc pieņemšanas pievienot atsauci, sk. COM(2023) 193 final] 131. pantā, ņemot vērā katru zāļu piegādes ķēdes atšķirīgās īpatnības.


Grozījums Nr.		54
Regulas priekšlikums
2. pants – 1.a punkts (jauns)
	

	Komisijas ierosinātais teksts
	Grozījums

	
	1.a	III nodaļa attiecas arī uz kritiski svarīgu zāļu aktīvajām vielām, to izejmateriāliem un citiem svarīgiem izejmateriāliem Savienībā, ciktāl tos izmanto kritiski svarīgu zāļu ražošanā.


Grozījums Nr.		55
Regulas priekšlikums
2. pants – 2. punkts
	

	Komisijas ierosinātais teksts
	Grozījums

	2.	Regulas IV nodaļa un 26. panta 2. punkta c) apakšpunkts attiecas arī uz kopīgi interesējošām zālēm. III nodaļa uz kopīgi interesējošām zālēm neattiecas.
	2.	Regulas III nodaļa, 5.–15. pants, IV nodaļa, izņemot tās jauno Ia iedaļu, un 26. panta 2. punkta c) apakšpunkts attiecas arī uz kopīgi interesējošām zālēm, ja Kritiski svarīgo zāļu koordinācijas grupa ir sniegusi pozitīvu ieteikumu saskaņā ar 26. panta 2. punkta dj) apakšpunktu.

	
	16. un 17. pantu mutatis mutandis piemēro kopīgi interesējošām zālēm ar nosacījumu, ka saskaņā ar 16. pantu piešķirtais Savienības finansējums pārsniedz 500 miljonus EUR.


Grozījums Nr.		56
Regulas priekšlikums
3. pants – 1. daļa – ievaddaļa
	

	Komisijas ierosinātais teksts
	Grozījums

	Šajā regulā piemēro šādas definīcijas:
	Šajā regulā mutatis mutandis piemēro attiecīgās definīcijas, kas noteiktas 4. pantā Direktīvā (ES) …/… [pēc pieņemšanas pievienot atsauci, sk. COM(2023)192 final] un 2. pantā Regulā (ES) …/… [pēc pieņemšanas pievienot atsauci, sk. COM(2023)193 final]. Piemēro arī šādas definīcijas:


Grozījums Nr.		57
Regulas priekšlikums
3 pants – 1. daļa – 1. punkts
	

	Komisijas ierosinātais teksts
	Grozījums

	1)	“zāles” ir zāles, kas ir definētas Eiropas Parlamenta un Padomes Direktīvas (ES).../... [pēc COM(2023) 192 final pieņemšanas pievienot atsauci uz attiecīgo pantu] 4. panta 1. punktā;
	svītrots


Grozījums Nr.		58
Regulas priekšlikums
3. pants – 1. daļa – 2. punkts
	

	Komisijas ierosinātais teksts
	Grozījums

	2)	“svarīgs izejmateriāls” ir izejmateriāls, kas nav konkrētu zāļu ražošanas procesā vajadzīga aktīvā viela; pie tiem pieder arī primārā iepakojuma materiāli, palīgvielas, šķīdinātāji un reaģenti;
	2)	“svarīgs izejmateriāls” ir izejmateriāls, kas nav konkrētu zāļu ražošanas procesā vajadzīga aktīvā viela; pie tiem pieder arī primārā iepakojuma materiāli, palīgvielas, šķīdinātāji un reaģenti, izejvielas, ievadresursi un citi izejmateriāli;


Grozījums Nr.		59
Regulas priekšlikums
3. pants – 1. daļa – 3. punkts
	

	Komisijas ierosinātais teksts
	Grozījums

	3)	“aktīvā viela” ir aktīvā viela, kas ir definēta Eiropas Parlamenta un Padomes Direktīvas (ES).../... [pēc COM(2023) 192 final pieņemšanas pievienot atsauci uz attiecīgo pantu] 4. panta 3. punktā;
	svītrots


Grozījums Nr.		60
Regulas priekšlikums
3. pants – 1. daļa – 4. punkts
	

	Komisijas ierosinātais teksts
	Grozījums

	4)	“kritiski svarīgas zāles” ir Regulas (ES).../... [pēc pieņemšanas pievienot atsauci, sk. COM(2023) 193 final] 4. panta 13. punktā definētās zāles, kuru nepietiekama piegāde rada nopietnu kaitējumu vai nopietna kaitējuma risku pacientiem;
	svītrots


Grozījums Nr.		61
Regulas priekšlikums
3. pants – 1. daļa – 4.a punkts (jauns)
	

	Komisijas ierosinātais teksts
	Grozījums

	
	4a)	“cilvēku izcelsmes viela” jeb “CIV” ir “cilvēku izcelsmes viela” jeb “CIV”, kā definēts Regulā (ES) 2024/19381a;

	
	_________________

	
	1a Eiropas Parlamenta un Padomes Regula (ES) 2024/1938 (2024. gada 13. jūnijs) par kvalitātes un drošuma standartiem cilvēku izcelsmes vielām, kuras paredzēts izmantot cilvēkiem, un ar ko atceļ Direktīvu 2002/98/EK un Direktīvu 2004/23/EK.


Grozījums Nr.		257
Regulas priekšlikums
3. pants – 1. daļa – 5. punkts
	

	Komisijas ierosinātais teksts
	Grozījums

	(5)	“kopīgi interesējošas zāles” ir zāles, kuras nav kritiski svarīgas zāles un attiecībā uz kurām trīs vai vairāk dalībvalstīs tirgus darbība to pieejamību un piekļūstamību pacientiem pietiekami nenodrošina tādā daudzumā un noformējumā, kas vajadzīgs, lai minētajās dalībvalstīs apmierinātu pacientu vajadzības;
	(5)	“kopīgi interesējošas zāles” ir zāles, kuras nav kritiski svarīgas zāles un attiecībā uz kurām trīs vai vairāk dalībvalstīs tirgus darbība to pieejamību, pieņemamu cenu un piekļūstamību pacientiem pietiekami nenodrošina tādā daudzumā un noformējumā, kas vajadzīgs, lai minētajās dalībvalstīs apmierinātu pacientu vajadzības, vai kuras atzītas par reti sastopamu slimību ārstēšanai paredzētām zālēm saskaņā ar 67. pantu Regulā (ES) .../... [pēc pieņemšanas pievienot atsauci, sk. COM(2023) 193 final)] vai par kontracepcijas līdzekļiem vai abortu izraisošām zālēm;



Grozījums Nr. 63
Regulas priekšlikums
3. pants – 1. daļa – 5.a punkts (jauns)
	

	Komisijas ierosinātais teksts
	Grozījums

	
	5a)	“AFV izejmateriāls” ir izejviela, starpprodukts vai aktīvā viela, ko izmanto aktīvās farmaceitiskās vielas (AFV) ražošanā un kas kā būtisks strukturāls elements ir iekļauta AFV sastāvā;


Grozījums Nr.		64
Regulas priekšlikums
3. pants – 1. daļa – 5.b punkts (jauns)
	

	Komisijas ierosinātais teksts
	Grozījums

	
	5b)	“sistēmisks vairumtirgotājs” ir zāļu vairumtirgotājs, kam ir atļauja zāļu izplatīšanai vairumtirdzniecībā un kas izpilda visus Direktīvas (ES) .../... 166. pantā noteiktos pienākumus [pēc pieņemšanas pievienot atsauci uz attiecīgo pantu, sk. COM(2023)192 final]. Tas vairumtirdzniecībā nepārtraukti izplata vai nu gandrīz visu recepšu zāļu klāstu, t. i., vairāk nekā 80% no recepšu zālēm, kas konkrētajā dalībvalsts tirgū ir pieejamas mazumtirdzniecībā, vai arī vairāk nekā 20% no kopējās recepšu zāļu tirgus daļas, kas šajā dalībvalsts tirgū ir pieejama mazumtirdzniecībā.


Grozījums Nr.		65
Regulas priekšlikums
3. pants – 1. daļa – 6. punkts
	

	Komisijas ierosinātais teksts
	Grozījums

	6)	“piegādes ķēžu neaizsargātība” ir, raugoties uz visām Eiropas Savienībā atļautajām zālēm, ar vispārpieņemto nosaukumu un ar vienu un to pašu ievadīšanas un zāļu formas veidu sagrupētu zāļu apkopojumā noteiktu kritiski svarīgu zāļu piegādes ķēdēs vērojami riski un trūkumi, kas apdraud šādu zāļu nepārtrauktu piegādi pacientiem Savienībā;
	6)	“neaizsargātība piegādes ķēdēs” ir strukturāli un nestrukturāli riski un trūkumi kritiski svarīgu zāļu piegādes ķēdēs, kas, ņemot vērā visas ES atļautās un pēc vienota nosaukuma, ievadīšanas veida un zāļu formas sagrupētās zāles, kā arī katru zāļu piegādes ķēdes īpatnības, ir noteikti apkopotā veidā un apdraud šādu zāļu nepārtrauktu piegādi pacientiem Savienībā;


Grozījums Nr.		66
Regulas priekšlikums
3. pants – 1. daļa – 10. punkts
	

	Komisijas ierosinātais teksts
	Grozījums

	10)	“stratēģisks projekts” ir rūpniecisks projekts, kas par stratēģisku ir atzīts uz 5. pantā sniegto kritēriju pamata;
	10)	“stratēģisks projekts” ir stratēģisks projekts, kas par stratēģisku ir atzīts uz 5. pantā sniegto kritēriju pamata;


Grozījums Nr.		67
Regulas priekšlikums
3. pants – 1. daļa – 10.a punkts (jauns)
	

	Komisijas ierosinātais teksts
	Grozījums

	
	10a)	“stratēģisks pārrobežu projekts” ir stratēģisks projekts, kas par stratēģisku ir atzīts saskaņā ar šīs regulas 5. pantā izklāstītajiem kritērijiem un ko var īstenot vismaz divas dalībvalstis;


Grozījums Nr.		68
Regulas priekšlikums
3. pants – 1. daļa – 11.a punkts (jauns)
	

	Komisijas ierosinātais teksts
	Grozījums

	
	11a)	“ekonomikas dalībnieks” ir ekonomikas dalībnieks, kā definēts Direktīvā 2014/24/ES;


Grozījums Nr.		69
Regulas priekšlikums
3. pants – 1. daļa – 12. punkts
	

	Komisijas ierosinātais teksts
	Grozījums

	12)	“atļauju piešķiršanas process” ir process, kas aptver visas attiecīgās stratēģiska projekta būvniecības un ekspluatācijas atļaujas, arī būvatļaujas, ķimikāliju atļaujas un tīkla pieslēgumu atļaujas, un vidiskos novērtējumus un atļaujas, ja tādi ir vajadzīgi, un kas ietver visus pieteikumus un procedūras;
	12)	“atļauju piešķiršanas process” ir process, kas aptver visas attiecīgās stratēģiska projekta būvniecības, paplašināšanas, pārveidošanas un ekspluatācijas atļaujas, arī būvatļaujas, ķimikāliju atļaujas un tīkla pieslēgumu atļaujas, un vidiskos novērtējumus un atļaujas, ja tādi ir vajadzīgi, un kas ietver visus pieteikumus un procedūras;


Grozījums Nr.		70
Regulas priekšlikums
3. pants – 1. daļa – 13. punkts
	

	Komisijas ierosinātais teksts
	Grozījums

	13)	“inovatīvs ražošanas process” ir tādi jauni ražošanas procesi un tehnoloģijas vai esošas tehnoloģijas jauni piemērojumi, pie kuriem citu vidū pieder arī decentralizēta ražošana, nepārtraukta ražošana, mākslīgais intelekts, platformu paņēmieni, 3D ražošana;
	13)	“inovatīvs ražošanas process” ir tādi jauni ražošanas procesi un tehnoloģijas vai esošas tehnoloģijas jauni piemērojumi, pie kuriem citu vidū pieder arī decentralizēta ražošana, nepārtraukta ražošana, automatizācija, ražīguma uzlabojumi vai citi ķīmiskie vai biotehnoloģiskie procesi, kas palīdz paaugstināt ražošanas drošības līmeni, energoefektivitāti un vidiskos rādītājus, kā arī mākslīgā intelekta izmantošana, platformu tehnoloģijas vai 3D tehnoloģijas ražošanā;


Grozījums Nr.		71
Regulas priekšlikums
3. pants – 1. daļa – 13.a punkts (jauns)
	

	Komisijas ierosinātais teksts
	Grozījums

	
	13a)	“ārkārtas krājumi” ir kritiski svarīgu zāļu vai attiecīgā gadījumā kopīgi interesējošu zāļu daudzums, kas ražotājiem un vairumtirgotājiem varētu būt jāuztur saskaņā ar valsts tiesību aktiem, lai nodrošinātu rezervi zāļu trūkuma vai piegādes traucējumu gadījumā, tostarp pieprasījuma vai piedāvājuma svārstību dēļ;


Grozījums Nr.		72
Regulas priekšlikums
3. pants – 1. daļa – 13.b punkts (jauns)
	

	Komisijas ierosinātais teksts
	Grozījums

	
	13b)	“ārkārtas krājumu uzturēšanas prasība” ir dalībvalsts tiesību aktos noteikts pienākums ražotājiem un vairumtirgotājiem piegādes ķēdē izveidot noteiktu zāļu rezerves krājumus, lai mazinātu zāļu trūkuma vai piegādes traucējumu risku;


Grozījums Nr.		73
Regulas priekšlikums
3. pants – 1. daļa – 13.c punkts (jauns)
	

	Komisijas ierosinātais teksts
	Grozījums

	
	13c)	“valsts krājumi” ir kritiski svarīgu zāļu vai kopīgi interesējošu zāļu rezerves, kuras sabiedrības veselības vajadzībām kā, piemēram, valsts stratēģiskās rezerves, izveidotas saskaņā ar dalībvalsts tiesību aktiem;


Grozījums Nr.		74
Regulas priekšlikums
3. pants – 1. daļa – 13.d punkts (jauns)
	

	Komisijas ierosinātais teksts
	Grozījums

	
	13d)	“pārdale” ir kritiski svarīgu zāļu no ārkārtas krājumiem vai valsts krājumiem novirzīšana no vienas vai vairākām dalībvalstīm uz citām dalībvalstīm saskaņā ar Komisijas lēmumu, reaģējot uz zāļu trūkumu vai piegādes traucējumiem vienā vai vairākās dalībvalstīs;


Grozījums Nr.		75
Regulas priekšlikums
3. pants – 1. daļa – 18. punkts
	

	Komisijas ierosinātais teksts
	Grozījums

	18)	“stratēģiska partnerība” ir tādas starp Savienību un kādu trešo valsti, trešo valstu grupu vai starptautiskām organizācijām ar nesaistošu instrumentu izveidotas saistības attiecībā uz vienu vai vairākām kritiski svarīgām zālēm pastiprināt sadarbību, kas veicina gan Savienībai, gan attiecīgajai trešajai valstij, trešo valstu grupai vai starptautiskajai organizācijai izdevīgus iznākumus.
	18)	“stratēģiska partnerība” ir ar nesaistošu instrumentu izveidotas saistības starp Savienību un kādu trešo valsti, trešo valstu grupu vai starptautiskām organizācijām par sadarbības pastiprināšanu attiecībā uz vienu vai vairākām kritiski svarīgām zālēm vai to piegādes ķēdi, to aktīvajām vielām un svarīgiem izejmateriāliem, lai veicinātu gan Savienībai, gan attiecīgajai trešajai valstij, trešo valstu grupai vai starptautiskajai organizācijai izdevīgus iznākumus;


Grozījums Nr.		76
Regulas priekšlikums
3. pants – 1. daļa – 18.a punkts (jauns)
	

	Komisijas ierosinātais teksts
	Grozījums

	
	18a)	“piegādes ķēžu noturība” ir piegādes ķēžu spēja nodrošināt zāļu, aktīvo vielu, AFV izejmateriālu un citu svarīgu izejmateriālu nepārtrauktu un uz pieprasījumu vērstu piegādi Savienībā arī piegādes traucējumu vai ārēju satricinājumu gadījumā;


Grozījums Nr.		77
Regulas priekšlikums
3. pants – 1. daļa – 18.b punkts (jauns)
	

	Komisijas ierosinātais teksts
	Grozījums

	
	18b)	“piegādes ķēžu dažādošana” ir vairāku neatkarīgu piegādes avotu vai ražotņu pastāvēšana, kas nodrošina, ka zāļu, aktīvo vielu, AFV izejmateriālu un citu svarīgu izejmateriālu piegāde nav atkarīga no viena piegādātāja vai vienas trešās piegādes valsts.


Grozījums Nr.		78
Regulas priekšlikums
4. pants – 1. punkts
	

	Komisijas ierosinātais teksts
	Grozījums

	1.	Kritisko zāļu piegādes drošība un to pieejamība pacientiem ir stratēģisks Savienības mērķis.
	1.	Kritiski svarīgu zāļu un attiecīgā gadījumā kopīgi interesējošu zāļu piegādes drošību, pieejamību un pieņemamību cenas ziņā pacientiem uzskata par stratēģisku Savienības mērķi. Lai sasniegtu šādu mērķi, saskaņā ar 6. pantu par stratēģiskiem atzīst projektus, kas atbilst 5. pantā noteiktajiem kritērijiem.


Grozījums Nr.		79
Regulas priekšlikums
4. pants – 2. punkts
	

	Komisijas ierosinātais teksts
	Grozījums

	2.	Dalībvalstis un Komisija sadarbojas, lai ar pasākumiem, kas pilnībā izmanto iekšējā tirgus potenciālu, stiprinātu kritisko zāļu piegādes drošību un to nepārtrauktu pieejamību Savienībā.
	2.	Dalībvalstis un Komisija sadarbojas, lai sasniegtu 1. punktā minēto Savienības stratēģisko mērķi, cita starpā vācot informāciju no veselības aprūpes profesionālajām organizācijām, pacientu organizācijām un ekonomikas dalībniekiem, tostarp tirdzniecības atļauju turētājiem, nolūkā stiprināt kritiski svarīgu zāļu piegādes drošību un nepārtrauktu pieejamību Savienībā, ar šīs nodaļas II un III iedaļā paredzētajiem pasākumiem pilnībā izmantojot iekšējā tirgus potenciālu, ievērojot solidaritātes un koordinācijas principus starp dalībvalstīm, samazinot atkarību no trešām valstīm un vienlaikus nodrošinot paredzamību projektu virzītājiem.


Grozījums Nr.		80
Regulas priekšlikums
4. pants – 3. punkts
	

	Komisijas ierosinātais teksts
	Grozījums

	3.	Dalībvalstu koordinētos centienus atbalsta Komisija.
	3.	Komisija atbalsta dalībvalstu koordinētos centienus, veicina drošu attiecīgās informācijas pārrobežu apmaiņu un atvieglo kritiski svarīgu zāļu izplatīšanu visā Savienībā.


Grozījums Nr.		81
Regulas priekšlikums
5. pants – 1. daļa – ievaddaļa
	

	Komisijas ierosinātais teksts
	Grozījums

	Projektu, kas atrodas Savienībā un ir saistīts ar ražošanas jaudas izveidi vai palielināšanu, uzskata par stratēģisku projektu, ja tas atbilst vismaz vienam no šādiem kritērijiem:
	1.	Projektu, kas atrodas Savienībā un ir saistīts ar ražošanas jaudas izveidi, modernizēšanu, palielināšanu vai uzlabošanu, kā arī ar Savienības atkarības samazināšanu attiecībā uz svarīgiem izejmateriāliem vai citādu ieguldījumu zāļu piegādes drošībā vai pieejamībā, uzskata par stratēģisku projektu, ja tas atbilst vismaz vienam no šādiem kritērijiem:


Grozījums Nr.		82
Regulas priekšlikums
5. pants – 1. daļa – a punkts
	

	Komisijas ierosinātais teksts
	Grozījums

	a)	tas rada vai palielina vienu vai vairāku kritiski svarīgu zāļu ražošanas jaudu vai to aktīvo vielu ievākšanas vai ražošanas jaudu;
	a)	tas rada vai palielina vienas vai vairāku kritiski svarīgu zāļu vai attiecīgā gadījumā kopīgi interesējošu zāļu ražošanas jaudu, tostarp izmantojot jaunas tehnoloģijas un inovatīvus ražošanas procesus, vai to aktīvo vielu ievākšanas vai ražošanas jaudu, vai arī palielina iespējas individuālai zāļu sagatavošanai aptiekās vai slimnīcās;


Grozījums Nr.		83
Regulas priekšlikums
5. pants – 1. daļa – b punkts
	

	Komisijas ierosinātais teksts
	Grozījums

	b)	attiecībā uz vienām vai vairākām kritiski svarīgām zālēm vai to aktīvajām vielām tas modernizē esošu ražotni, lai nodrošinātu lielāku ilgtspēju vai efektivitāti;
	b)	tas modernizē esošu ražotni, tostarp izmantojot jaunas tehnoloģijas un inovatīvus ražošanas procesus, attiecībā uz vienām vai vairākām kritiski svarīgām zālēm vai attiecīgā gadījumā kopīgi interesējošām zālēm, to aktīvajām vielām vai svarīgiem izejmateriāliem, lai stiprinātu piegādes ķēdes noturību un nodrošinātu lielāku ilgtspēju vai efektivitāti;


Grozījums Nr.		84
Regulas priekšlikums
5. pants – 1. daļa – c punkts
	

	Komisijas ierosinātais teksts
	Grozījums

	c)	tas rada vai palielina tādu svarīgu izejmateriālu ražošanas jaudu, kas nepieciešami vienu vai vairāku kritiski svarīgu zāļu vai to aktīvo vielu ražošanai;
	c)	tas rada, palielina vai modernizē tādu svarīgu izejmateriālu ražošanas jaudu, kuri nepieciešami vienu vai vairāku kritiski svarīgu zāļu vai attiecīgā gadījumā kopīgi interesējošu zāļu, to aktīvo vielu vai svarīgu izejmateriālu ražošanai;


Grozījums Nr.		85
Regulas priekšlikums
5. pants – 1. daļa – d punkts
	

	Komisijas ierosinātais teksts
	Grozījums

	d)	tas veicina, ka tiek ieviesta kāda tehnoloģija, kura būtiskā mērā dara iespējamu vienu vai vairāku kritiski svarīgu zāļu, to aktīvo vielu vai svarīgu izejmateriālu ražošanu.
	d)	tas veicina, ka tiek ieviesta vai nodota kāda tehnoloģija, kura būtiskā mērā dara iespējamu vienu vai vairāku kritiski svarīgu zāļu vai attiecīgā gadījumā kopīgi interesējošu zāļu, to aktīvo vielu vai svarīgu izejmateriālu ražošanu vai piegādi;


Grozījums Nr.		86
Regulas priekšlikums
5. pants – 1. daļa – da punkts (jauns)
	

	Komisijas ierosinātais teksts
	Grozījums

	
	da)	tas rezervē noteiktu ražošanas jaudas daļu noteiktā termiņā, lai pēc Kritiski svarīgo zāļu koordinācijas grupas pieprasījuma ražotu konkrētas zāles vai attiecīgā gadījumā kopīgi ieinteresējošas zāles, to formas, aktīvās vielas, svarīgos izejmateriālus vai pamattehnoloģijas nolūkā novērst pašreizējo, gaidāmo vai iespējamo trūkumu.


Grozījums Nr.		87
Regulas priekšlikums
5. pants – 1.a daļa (jauna)
	

	Komisijas ierosinātais teksts
	Grozījums

	
	Neatkarīgi no 1. punkta projekts nesaņem finansiālu atbalstu no Savienības saskaņā ar 16. pantu, ja tā rezultātā nevajadzīgi tiek dublētas esošās vai plānotās ražošanas jaudas attiecībā uz vienām un tām pašām zālēm, to aktīvajām vielām vai svarīgiem izejmateriāliem Savienībā, izņemot gadījumus, kad Kritiski svarīgo zāļu grupa ir noteikusi šādu vajadzību un šāda dublēšanās ir pamatota ar skaidri apliecinātām vajadzībām, kas saistītas ar piegādes drošību, ražotņu ģeogrāfisko sadalījumu vai Savienības zāļu piegādes ķēdes vispārējo noturību.


Grozījums Nr.		88
Regulas priekšlikums
6. pants – virsraksts
	

	Komisijas ierosinātais teksts
	Grozījums

	Stratēģisko projektu atzīšana
	(Neattiecas uz tekstu latviešu valodā)


Grozījums Nr.		89
Regulas priekšlikums
6. pants – 1. punkts – 1. daļa
	

	Komisijas ierosinātais teksts
	Grozījums

	Katra dalībvalsts izraugās iestādi (“izraudzītā iestāde”), kas novērtē un verificē, vai kāds projekts atbilst vismaz vienam no 5. pantā aprakstītajiem kritērijiem un tātad ir stratēģisks projekts.
	Trīs mēnešu laikā pēc šīs regulas stāšanās spēkā katra dalībvalsts izraugās iestādi (“izraudzītā iestāde”), kuras uzdevums ir novērtēt un verificēt, vai projekts atbilst vismaz vienam no 5. pantā noteiktajiem kritērijiem un līdz ar to ir uzskatāms par stratēģisku projektu.


Grozījums Nr.		90
Regulas priekšlikums
6. pants – 1. punkts – 2. daļa
	

	Komisijas ierosinātais teksts
	Grozījums

	Projekta virzītājs drīkst pieprasīt, lai izraudzītā iestāde novērtē, vai projekts ir stratēģisks projekts.
	(Neattiecas uz tekstu latviešu valodā)


Grozījums Nr.		91
Regulas priekšlikums
6. pants – 1. punkts – 3. daļa
	

	Komisijas ierosinātais teksts
	Grozījums

	Verificēt to, ka projekts ir stratēģisks projekts, izraudzīto iestādi var pieprasīt jebkura dalībvalsts iestāde.
	Jebkura dalībvalsts iestāde var pieprasīt, lai izraudzītā iestāde atkārtoti izvērtē savu lēmumu par projekta atzīšanu par stratēģisku projektu.


Grozījums Nr.		92
Regulas priekšlikums
6. pants – 3. punkts
	

	Komisijas ierosinātais teksts
	Grozījums

	3.	Komisija nodrošina vienkāršu, pieejamu tīmekļa lapu, kurā skaidri norāda dalībvalstu izraudzīto iestāžu kontaktinformāciju un citu būtisku informāciju par tām.
	3.	Komisija nodrošina vienkāršu, pieejamu un lietotājdraudzīgu tīmekļa vietni, kura kalpo par galveno informācijas punktu projektu virzītājiem un kurā ir skaidri norādīti vismaz šādi elementi:


Grozījums Nr.		93
Regulas priekšlikums
6. pants – 3. punkts – a apakšpunkts (jauns)
	

	Komisijas ierosinātais teksts
	Grozījums

	
	a)	dalībvalstu izraudzīto iestāžu kontaktinformācija un cita būtiska informācija;


Grozījums Nr.		94
Regulas priekšlikums
6. pants – 3. punkts – b apakšpunkts (jauns)
	

	Komisijas ierosinātais teksts
	Grozījums

	
	b)	informācija par pieejamo Savienības administratīvo un finansiālo atbalstu; un


Grozījums Nr.		95
Regulas priekšlikums
6. pants – 3. punkts – c apakšpunkts (jauns)
	

	Komisijas ierosinātais teksts
	Grozījums

	
	c)	standarta veidne projekta virzītāja pieprasījumam, kas pieejama visās Savienības oficiālajās valodās.


Grozījums Nr.		96
Regulas priekšlikums
6. pants – 3. punkts – 1.a daļa (jauna)
	

	Komisijas ierosinātais teksts
	Grozījums

	
	Komisija pieņem īstenošanas aktus, lai nodrošinātu standarta veidni pirmās daļas c) apakšpunktā minētajam projekta virzītāja pieprasījumam. Minētos īstenošanas aktus pieņem saskaņā ar 20.e panta 2. punktā minēto pārbaudes procedūru.


Grozījums Nr.		97
Regulas priekšlikums
6. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Izraudzītā iestāde novērtē 1. punkta otrajā daļā minēto projekta virzītāja pieprasījumu triju mēnešu laikā pēc tā iesniegšanas.


Grozījums Nr.		98
Regulas priekšlikums
6. pants – 5. punkts
	

	Komisijas ierosinātais teksts
	Grozījums

	5.	Ja kāda iestāde saskaņā ar šo pantu ir verificējusi to, ka kāds projekts ir stratēģisks projekts, visas citas iestādes uz minēto verifikāciju paļaujas.
	5.	Ja izraudzītā iestāde saskaņā ar šo pantu ir verificējusi to, ka kāds projekts ir stratēģisks projekts, visas citas iestādes uz minēto verifikāciju paļaujas.


Grozījums Nr.		99
Regulas priekšlikums
6. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Lai veicinātu konsekventu un koordinētu pieeju visā Savienībā un nodrošinātu juridisko noteiktību projektu virzītājiem, Komisija pieņem pamatnostādnes, kurās noteikti kopīgi kritēriji un procesuālie principi projektu novērtēšanai un to atzīšanai par stratēģiskiem projektiem kritiski svarīgu zāļu un attiecīgā gadījumā kopīgi interesējošu zāļu jomā. Attiecīgā gadījumā izraudzītās iestādes ņem vērā minētās pamatnostādnes, novērtējot projektus un atzīstot tos par stratēģiskiem projektiem.


Grozījums Nr.		100
Regulas priekšlikums
6. pants – 5.b punkts (jauns)
	

	Komisijas ierosinātais teksts
	Grozījums

	
	5.b	5.a punktā minētajās pamatnostādnēs jo īpaši nosaka:

	
	a) objektīvus kritērijus stratēģiskās nozīmes novērtēšanai, tostarp projekta potenciālu novērst piegādes riskus, palielināt ražošanas jaudu vai noturību, nodrošināt piegādes drošību vai veicināt Savienības mēroga sagatavotību sabiedrības veselības krīzēm;

	
	b) orientējošus darbības gatavības termiņus, pārredzamības prasības un kārtību pieprasījumu iesniegšanai un izskatīšanai;

	
	c) pieejamos mehānismus sadarbībai un informācijas apmaiņai starp Komisiju un izraudzīto iestādi, lai nodrošinātu pamatnostādņu konsekventu piemērošanu.


Grozījums Nr.		101
Regulas priekšlikums
6. pants – 5.c punkts (jauns)
	

	Komisijas ierosinātais teksts
	Grozījums

	
	5.c	Komisija darbojas kā stratēģisko pārrobežu projektu koordinatore un nodrošina efektīvu sadarbību starp attiecīgo dalībvalstu izraudzītajām iestādēm, lai izvairītos no centienu dublēšanās kaimiņos esošajās dalībvalstīs un veicinātu papildināmību un efektivitāti šādu projektu īstenošanā.


Grozījums Nr.		102
Regulas priekšlikums
6. pants – 5.d punkts (jauns)
	

	Komisijas ierosinātais teksts
	Grozījums

	
	5.d	Pirms projekts tiek atzīts par stratēģisku, izraudzītā iestāde paziņo Kritiski svarīgo zāļu koordinācijas grupai par savu nodomu pieņemt šādu lēmumu. Viena mēneša laikā pēc šāda paziņojuma saņemšanas Kritiski svarīgo zāļu koordinācijas grupa novērtē, vai projekts neradītu būtisku esošo vai plānoto ražošanas jaudu dublēšanos Savienībā. Ja Kritiski svarīgo zāļu koordinācijas grupa minētajā laikposmā novērtēšanu nepabeidz, tiek uzskatīts, ka projekts būtisku dublēšanos nerada.

	
	Ja Kritiski svarīgo zāļu koordinācijas grupa uzskata, ka projekts radītu būtisku esošo vai plānoto ražošanas jaudu dublēšanos Savienībā, tā par to informē izraudzīto iestādi. Šādi projekti nav tiesīgi saņemt Savienības finansiālo atbalstu saskaņā ar 16. pantu.


Grozījums Nr.		103
Regulas priekšlikums
7. pants – 1. daļa
	

	Komisijas ierosinātais teksts
	Grozījums

	Uzskata, ka stratēģiski projekti Savienībā palīdz stiprināt kritiski svarīgu zāļu piegādes drošību un tātad ir sabiedrības interesēs.
	Uzskata, ka stratēģiski projekti Savienībā palīdz stiprināt kritiski svarīgu zāļu vai attiecīgā gadījumā kopīgi interesējošu zāļu piegādes drošību un tātad ir sabiedrības un pacientu interesēs un kalpo sabiedrības veselības, drošuma un pacientu interešu aizsardzības mērķiem.


Grozījums Nr.		104
Regulas priekšlikums
7. pants – 2. daļa
	

	Komisijas ierosinātais teksts
	Grozījums

	Dalībvalstu iestādes gādā, ka attiecīgie ar stratēģiskiem projektiem saistītie atļauju piešķiršanas procesi tiek īstenoti iespējami ātri, jo īpaši darot pieejamas jebkāda veida paātrinātas procedūras, ko paredz piemērojamie Savienības un valstu tiesību akti.
	Dalībvalstu iestādes gādā par to, lai attiecīgie ar stratēģiskiem projektiem saistītie atļauju piešķiršanas, sertifikācijas un inspekcijas procesi tiktu īstenoti paātrinātā kārtībā, jo īpaši darot pieejamas jebkāda veida paātrinātas procedūras, ko paredz piemērojamie Savienības un valstu tiesību akti, vienlaikus nodrošinot novērtējumu kvalitāti un stingrību un ievērojot attiecīgos standartus vides, veselības un darba drošības jomā.


Grozījums Nr.		105
Regulas priekšlikums
8. pants – virsraksts
	

	Komisijas ierosinātais teksts
	Grozījums

	Administratīvais atbalsts
	Administratīvais un tehniskais atbalsts


Grozījums Nr.		106
Regulas priekšlikums
8. pants – 1. punkts– b apakšpunkts
	

	Komisijas ierosinātais teksts
	Grozījums

	b)	attiecībā uz sabiedrības informēšanu nolūkā vairot tās atbalstu stratēģiskajam projektam;
	b)	attiecībā uz sabiedrības informēšanu nolūkā vairot tās atbalstu stratēģiskajam projektam un vajadzības gadījumā veicināt nepieciešamo apspriešanos ar vietējām kopienām, organizācijām un sociālajiem partneriem;


Grozījums Nr.		107
Regulas priekšlikums
8. pants – 2. punkts
	

	Komisijas ierosinātais teksts
	Grozījums

	2.	Sniedzot 1. punktā minēto administratīvo atbalstu un palīdzību, dalībvalsts īpašu uzmanību pievērš maziem un vidējiem uzņēmumiem (MVU) un attiecīgā gadījumā saziņai ar MVU izveido īpašu kanālu, kurā sniegt norādījumus un atbildēt uz jautājumiem, kas saistīti ar šīs regulas īstenošanu.
	2.	Sniedzot 1. punktā minēto administratīvo atbalstu un palīdzību, dalībvalsts īpašu uzmanību pievērš maziem un vidējiem uzņēmumiem (MVU), maziem vidējas kapitalizācijas uzņēmumiem (MVKU), kā arī subjektiem, kas nav iesaistīti saimnieciskā darbībā, un attiecīgā gadījumā saziņai ar tiem izveido īpašu kanālu, kurā sniegt norādījumus un atbildēt uz jautājumiem, kas saistīti ar šīs regulas īstenošanu.


Grozījums Nr.		108
Regulas priekšlikums
8. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Dalībvalstis nodrošina, ka stratēģiskiem projektiem, ko īsteno to teritorijā, tiek sniegts administratīvais un tehniskais atbalsts, kurš nepieciešams ražošanas jaudas izveidei vai paplašināšanai un neplānotu enerģijas, gāzes vai siltuma piegādes pārtraukumu novēršanai vai mazināšanai, tostarp veicinot savlaicīgu piekļuvi attiecīgajiem tīkla savienojumiem un jaudai un koordinējot rīcību ar kompetentajiem tīkla operatoriem nolūkā nodrošināt piegādes stabilitāti un nepārtrauktību.


Grozījums Nr.		109
Regulas priekšlikums
8. pants – 2.b punkts (jauns)
	

	Komisijas ierosinātais teksts
	Grozījums

	
	2.b	Dalībvalstis nodrošina, ka to iestādes, kas sniedz administratīvo atbalstu, un iestādes, kas iesaistītas atļauju izsniegšanas procesā, ir nodrošinātas ar pietiekamu skaitu kvalificētu darbinieku un pietiekamiem finanšu, tehniskajiem un tehnoloģiskajiem resursiem, kas nepieciešami šajā regulā noteikto uzdevumu efektīvai izpildei.


Grozījums Nr.		110
Regulas priekšlikums
11. pants – 1. punkts
	

	Komisijas ierosinātais teksts
	Grozījums

	1.	Pēc projekta virzītāja pieprasījuma dalībvalsts regulatīvi atbalsta tās teritorijā esošu stratēģisku projektu, arī prioritizējot labas ražošanas prakses inspicēšanu jaunu un paplašinātu ražotņu un attiecīgā stratēģiskā projekta kontekstā modernizētu ražotņu apstiprināšanas vajadzībām.
	1.	Pēc projekta virzītāja pieprasījuma dalībvalsts vajadzības gadījumā ar Aģentūras atbalstu un ar vienota kontaktpunkta starpniecību nodrošina regulatīvu atbalstu tās teritorijā esošam stratēģiskam projektam, tostarp dodot priekšroku labas ražošanas prakses un labas izplatīšanas prakses inspekcijām, kuras nepieciešamas jaunu vai paplašinātu ražotņu apstiprināšanai vai ražotņu modernizēšanai attiecīgā stratēģiskā projekta kontekstā.


Grozījums Nr.		111
Regulas priekšlikums
11 pants – 2. punkts
	

	Komisijas ierosinātais teksts
	Grozījums

	2.	Pēc projekta virzītāja pieprasījuma Eiropas Zāļu aģentūra (“Aģentūra”) sniedz īpašas konsultācijas, lai palīdzētu projektu virzītājiem, kas izstrādā uz inovatīviem ražošanas procesiem balstītus projektus.
	2.	Pēc projekta virzītāja pieprasījuma Eiropas Zāļu aģentūra (“Aģentūra”) attiecīgā gadījumā ar zāļu jomā kompetento valsts iestāžu atbalstu sniedz īpašas konsultācijas, lai palīdzētu projektu virzītājiem, tostarp tiem, kas izstrādā uz inovatīviem ražošanas procesiem balstītus projektus.


Grozījums Nr.		112
Regulas priekšlikums
12. pants – 1. punkts – 1. daļa
	

	Komisijas ierosinātais teksts
	Grozījums

	Ja pienākums novērtēt ietekmi uz vidi vienlaikus izriet no divām vai vairākām no šīm direktīvām – Padomes Direktīvas 92/43/EEK15, Eiropas Parlamenta un Padomes Direktīvas 2000/60/EK16, Eiropas Parlamenta un Padomes Direktīvas 2001/42/EK17, Eiropas Parlamenta un Padomes Direktīvas 2008/98/EK18, Eiropas Parlamenta un Padomes Direktīvas 2009/147/EK19, Eiropas Parlamenta un Padomes Direktīvas 2010/75/ES20, Eiropas Parlamenta un Padomes Direktīvas 2011/92/ES, Eiropas Parlamenta un Padomes Direktīvas 2012/18/ES22, – projekta virzītājs drīkst lūgt, lai piemēro koordinētu vai kopīgu procedūru, kas atbilst minēto Savienības tiesību aktu prasībām.
	Ja pienākums novērtēt ietekmi uz vidi vienlaikus izriet no divām vai vairākām no šīm direktīvām – Padomes Direktīvas 92/43/EEK15, Eiropas Parlamenta un Padomes Direktīvas 2000/60/EK16, Eiropas Parlamenta un Padomes Direktīvas 2001/42/EK17, Eiropas Parlamenta un Padomes Direktīvas 2008/98/EK18, Eiropas Parlamenta un Padomes Direktīvas 2009/147/EK19, Eiropas Parlamenta un Padomes Direktīvas 2010/75/ES20, Eiropas Parlamenta un Padomes Direktīvas 2011/92/ES, Eiropas Parlamenta un Padomes Direktīvas 2012/18/ES22, – projekta virzītājs drīkst lūgt, lai piemēro koordinētu vai kopīgu procedūru, kas atbilst minēto Savienības tiesību aktu prasībām. Kopīgas vai koordinētas procedūras piemērošana neietekmē ietekmes uz vidi novērtējuma saturu vai kvalitāti.

	_________________
	_________________

	15 Padomes Direktīva 92/43/EEK (1992. gada 21. maijs) par dabisko dzīvotņu, savvaļas faunas un floras aizsardzību (OV L 206, 22.7.1992., 7. lpp., ELI: http://data.europa.eu/eli/dir/1992/43/oj).
	15 Padomes Direktīva 92/43/EEK (1992. gada 21. maijs) par dabisko dzīvotņu, savvaļas faunas un floras aizsardzību (OV L 206, 22.7.1992., 7. lpp., ELI: http://data.europa.eu/eli/dir/1992/43/oj).

	16 Eiropas Parlamenta un Padomes Direktīva 2000/60/EK (2000. gada 23. oktobris), ar ko izveido sistēmu Kopienas rīcībai ūdens resursu politikas jomā (OV L 327, 22.12.2000., 1. lpp., ELI: http://data.europa.eu/eli/dir/2000/60/oj).
	16 Eiropas Parlamenta un Padomes Direktīva 2000/60/EK (2000. gada 23. oktobris), ar ko izveido sistēmu Kopienas rīcībai ūdens resursu politikas jomā (OV L 327, 22.12.2000., 1. lpp., ELI: http://data.europa.eu/eli/dir/2000/60/oj).

	17 Eiropas Parlamenta un Padomes Direktīva 2001/42/EK (2001. gada 27. jūnijs) par noteiktu plānu un programmu ietekmes uz vidi novērtējumu (OV L 197, 21.7.2001., 30. lpp., ELI: http://data.europa.eu/eli/dir/2001/42/oj).
	17 Eiropas Parlamenta un Padomes Direktīva 2001/42/EK (2001. gada 27. jūnijs) par noteiktu plānu un programmu ietekmes uz vidi novērtējumu (OV L 197, 21.7.2001., 30. lpp., ELI: http://data.europa.eu/eli/dir/2001/42/oj).

	18 Eiropas Parlamenta un Padomes Direktīva 2008/98/EK (2008. gada 19. novembris) par atkritumiem un par dažu direktīvu atcelšanu (OV L 312, 22.11.2008., 3. lpp., ELI: http://data.europa.eu/eli/dir/2008/98/oj).
	18 Eiropas Parlamenta un Padomes Direktīva 2008/98/EK (2008. gada 19. novembris) par atkritumiem un par dažu direktīvu atcelšanu (OV L 312, 22.11.2008., 3. lpp., ELI: http://data.europa.eu/eli/dir/2008/98/oj).

	19 Eiropas Parlamenta un Padomes Direktīva 2009/147/EK (2009. gada 30. novembris) par savvaļas putnu aizsardzību (OV L 20, 26.1.2010., 7. lpp., ELI: http://data.europa.eu/eli/dir/2009/147/oj).
	19 Eiropas Parlamenta un Padomes Direktīva 2009/147/EK (2009. gada 30. novembris) par savvaļas putnu aizsardzību (OV L 20, 26.1.2010., 7. lpp., ELI: http://data.europa.eu/eli/dir/2009/147/oj).

	20 Eiropas Parlamenta un Padomes Direktīva 2010/75/ES (2010. gada 24. novembris) par rūpnieciskajām emisijām (piesārņojuma integrēta novēršana un kontrole) (OV L 334, 17.12.2010., 17. lpp., ELI: http://data.europa.eu/eli/dir/2010/75/oj).
	20 Eiropas Parlamenta un Padomes Direktīva 2010/75/ES (2010. gada 24. novembris) par rūpnieciskajām emisijām (piesārņojuma integrēta novēršana un kontrole) (OV L 334, 17.12.2010., 17. lpp., ELI: http://data.europa.eu/eli/dir/2010/75/oj).

	21 Eiropas Parlamenta un Padomes Direktīva 2011/92/ES (2011. gada 13. decembris) par dažu sabiedrisku un privātu projektu ietekmes uz vidi novērtējumu (OV L 26, 28.1.2012., 1. lpp., ELI: http://data.europa.eu/eli/dir/2011/92/oj).
	21 Eiropas Parlamenta un Padomes Direktīva 2011/92/ES (2011. gada 13. decembris) par dažu sabiedrisku un privātu projektu ietekmes uz vidi novērtējumu (OV L 26, 28.1.2012., 1. lpp., ELI: http://data.europa.eu/eli/dir/2011/92/oj).

	22 Eiropas Parlamenta un Padomes Direktīva 2012/18/ES (2012. gada 4. jūlijs) par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK (OV L 197, 24.7.2012., 1. lpp., ELI: http://data.europa.eu/eli/dir/2012/18/oj).
	22 Eiropas Parlamenta un Padomes Direktīva 2012/18/ES (2012. gada 4. jūlijs) par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK (OV L 197, 24.7.2012., 1. lpp., ELI: http://data.europa.eu/eli/dir/2012/18/oj).


Grozījums Nr.		113
Regulas priekšlikums
12. pants – 2. punkts
	

	Komisijas ierosinātais teksts
	Grozījums

	2.	Dalībvalstis nodrošina, ka Direktīvas 2011/92/ES 1. panta 2. punkta g) apakšpunkta iv) punktā minēto pamatoto secinājumu par ietekmes uz vidi novērtējumu kompetentās iestādes sniedz 45 dienu laikā pēc visas nepieciešamās informācijas saņemšanas.
	2.	Dalībvalstis nodrošina, ka kompetentās iestādes 45 dienu laikā pēc tam, kad ir saņemta visa vajadzīgā informācija saskaņā ar Direktīvas 2011/92/ES 5., 6. un 7. pantu un pabeigtas tās pašas direktīvas 6. un 7. pantā minētās apspriešanās, sniedz pamatotu secinājumu par ietekmes uz vidi novērtējumu, kas minēts tās pašas direktīvas 1. panta 2. punkta g) apakšpunkta iv) punktā, ar iespēju pienācīgi pamatotos gadījumos šo termiņu pagarināt vēl par ne vairāk kā 45 dienām.


Grozījums Nr.		114
Regulas priekšlikums
12. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Dalībvalstis nodrošina, ka to kompetentajām iestādēm un citām iestādēm, kas izraudzītas, ievērojot Direktīvas 2011/92/ES 6. panta 1. punktu, ir pietiekams skaits kvalificētu darbinieku un pietiekami finanšu, tehniskie un tehnoloģiskie resursi, kas vajadzīgi to pienākumu izpildei saskaņā ar šo pantu.


Grozījums Nr.		115
Regulas priekšlikums
13. pants – 1. punkts
	

	Komisijas ierosinātais teksts
	Grozījums

	1.	Valsts, reģionālas un vietējas iestādes, kas atbild par to, ka tiek sagatavoti plāni, arī zonējuma, telpiskā plānojuma un zemes izmantošanas plāni, attiecīgā gadījumā apsver, vai šādos plānos neiekļaut normas par stratēģisku projektu un vajadzīgās infrastruktūras izstrādi. Lai veicinātu stratēģisku projektu izstrādi, dalībvalstis nodrošina, ka ir pieejami visi attiecīgie telpiskās plānošanas dati.
	1.	Valsts, reģionālas un vietējas iestādes, kas atbild par to, ka tiek sagatavoti plāni, arī zonējuma, telpiskā plānojuma un zemes izmantošanas plāni, attiecīgā gadījumā apsver, vai šādos plānos neiekļaut normas par stratēģisku projektu un vajadzīgās infrastruktūras izstrādi. Lai veicinātu stratēģisku projektu izstrādi, dalībvalstis nodrošina, ka visām attiecīgajām plānošanas iestādēm ir resursi, kas vajadzīgi, lai savlaicīgi lemtu par visiem plānošanas pieteikumiem, un ka ir pieejami un piekļūstami, tostarp tiešsaistē, visi attiecīgie telpiskās plānošanas dati.


Grozījums Nr.		116
Regulas priekšlikums
13. pants – 2. punkts
	

	Komisijas ierosinātais teksts
	Grozījums

	2.	Ja plāni, arī stratēģisku projektu izstrādi reglamentējošas normas, ir jānovērtē saskaņā ar Eiropas Parlamenta un Padomes Direktīvu 2001/42/EK un saskaņā ar Direktīvas 92/43/EEK 6. panta 3. punktu, šos novērtējumus apvieno. Apvienotajā novērtējumā attiecīgā gadījumā aplūko arī ietekmi uz potenciāli skartiem ūdensobjektiem, kas minēti Direktīvā 2000/60/EK. Ja dalībvalstīm ir jānovērtē līdzšinējo un turpmāko darbību ietekme uz jūras vidi, arī sauszemes un jūras mijiedarbība saskaņā ar Eiropas Parlamenta un Padomes Direktīvas 2014/89/ES23 4. pantu, apvienotais novērtējums attiecas arī uz šo ietekmi.
	2.	Ja plāni, arī stratēģisku projektu izstrādi reglamentējošas normas, ir jānovērtē saskaņā ar Eiropas Parlamenta un Padomes Direktīvu 2001/42/EK un saskaņā ar Direktīvas 92/43/EEK 6. panta 3. punktu, šos novērtējumus apvieno. Apvienotajā novērtējumā attiecīgā gadījumā aplūko arī ietekmi uz potenciāli skartiem ūdensobjektiem, kas minēti Direktīvā 2000/60/EK. Ja dalībvalstīm ir jānovērtē līdzšinējo un turpmāko darbību ietekme uz jūras vidi, arī sauszemes un jūras mijiedarbība saskaņā ar Eiropas Parlamenta un Padomes Direktīvas 2014/89/ES23 4. pantu, apvienotais novērtējums attiecas arī uz šo ietekmi. Tas, ka novērtējumi atbilstīgi šim punktam tiek apvienoti, neietekmē to saturu, kvalitāti vai uzticamību.

	_________________
	_________________

	23  Eiropas Parlamenta un Padomes Direktīva 2014/89/ES (2014. gada 23. jūlijs), ar ko izveido jūras telpiskās plānošanas satvaru (OV L 257, 28.8.2014., 135. lpp., ELI: http://data.europa.eu/eli/dir/2014/89/oj).
	23  Eiropas Parlamenta un Padomes Direktīva 2014/89/ES (2014. gada 23. jūlijs), ar ko izveido jūras telpiskās plānošanas satvaru (OV L 257, 28.8.2014., 135. lpp., ELI: http://data.europa.eu/eli/dir/2014/89/oj).


Grozījums Nr.		117
Regulas priekšlikums
13. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Ja stratēģisko projektu izstrādei vai ar tiem saistītās infrastruktūras izveidei ir iespējama pārrobežu ietekme, attiecīgās dalībvalstis ar Komisijas atbalstu koordinē savas plānošanas un novērtēšanas procedūras, lai izvairītos no centienu dublēšanās un nodrošinātu papildināmību un dalībvalstu savstarpējās solidaritātes un sadarbības principu ievērošanu.


Grozījums Nr.		118
Regulas priekšlikums
14. pants – 2. punkts
	

	Komisijas ierosinātais teksts
	Grozījums

	2.	Visus uz šīs iedaļas pantu pamata pieņemtos lēmumus dara publiski pieejamus.
	2.	Visus uz šīs iedaļas pantu pamata pieņemtos lēmumus dara publiski pieejamus viegli saprotamā veidā, tostarp tiešsaistē, un visi lēmumi, kas attiecas uz konkrētu projektu, ir publicēti tajā pašā tīmekļa vietnē.


Grozījums Nr.		119
Regulas priekšlikums
15. pants – 1. punkts
	

	Komisijas ierosinātais teksts
	Grozījums

	1.	Neskarot LESD 107. un 108. pantu, dalībvalstis – balstoties uz neaizsargātības izvērtējuma un pienācīgi ņemot vērā Kritiski svarīgo zāļu grupas stratēģiskās ievirzes, kas minētas 26. panta 2. punkta a) apakšpunktā, – var prioritizēt finansiālu atbalstu stratēģiskiem projektiem, kas vēršas pret konstatētu vājo vietu kritiski svarīgo zāļu piegādes ķēdēs.
	1.	Neskarot LESD 107. un 108. pantu, dalībvalstis par prioritāti nosaka finansiālu atbalstu stratēģiskiem projektiem, ar kuriem novērš neaizsargātību kritiski svarīgu zāļu un attiecīgā gadījumā kopīgi interesējošu zāļu piegādes ķēdēs, kura konstatēta pēc vājo vietu izvērtēšanas, pienācīgi ņemot vērā 26. panta 2. punkta a) apakšpunktā minētās Kritiski svarīgo zāļu grupas stratēģiskās ievirzes. Finansiālais atbalsts ir samērīgs ar stratēģiskā projekta finansējuma vajadzībām, un uz to attiecas pārredzamības prasības.


Grozījums Nr.		120
Regulas priekšlikums
15. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Dalībvalstis pēc Kritiski svarīgo zāļu grupas pieprasījuma var noslēgt līgumiskas vienošanās ar uzņēmējiem par stratēģiskiem projektiem, lai daļu no to ražošanas jaudas atvēlētu konkrētu zāļu, to formu, to aktīvo vielu un svarīgu izejmateriālu vai tehnoloģiju vai šo kategoriju produktu un tehnoloģiju ražošanai nolūkā novērst pašreizējo, gaidāmo vai iespējamo trūkumu Kritiski svarīgo zāļu grupas noteiktā termiņā.


Grozījums Nr.		121
Regulas priekšlikums
15. pants – 1.b punkts (jauns)
	

	Komisijas ierosinātais teksts
	Grozījums

	
	1.b	Komisija veicina šā panta konsekventu piemērošanu, sniedzot dalībvalstīm pietiekamus norādījumus par iespējām, ko spēkā esošie valsts atbalsta noteikumi nodrošina attiecībā uz valsts atbalsta piešķiršanu stratēģiskiem projektiem, kuri atbilst 5. pantā noteiktajiem kritērijiem. Šie norādījumi jo īpaši atvieglo tādu stratēģisku projektu finansēšanu, kuru mērķis ir uzlabot zāļu piegādes drošību Savienībā, gan palielinot ražošanas jaudu, gan ieviešot inovatīvus ražošanas procesus.


Grozījums Nr.		122
Regulas priekšlikums
15. pants – 2. punkts
	

	Komisijas ierosinātais teksts
	Grozījums

	2.	Kamēr vien kādas kritiski svarīgas zāles ir Savienības kritiski svarīgo zāļu sarakstā, uzņēmums, kas ir izmantojis stratēģiska projekta finansiālo atbalstu, piegādi Savienības tirgum prioritizē un dara visu iespējamo, lai nodrošinātu, ka šīs kritiski svarīgās zāles aizvien ir pieejamas dalībvalstīs, kurās tās ir laistas tirgū.
	2.	Kamēr vien kritiski svarīgās zāles ir iekļautas Savienības kritiski svarīgo zāļu sarakstā, projekta virzītājs, kas ir saņēmis dalībvalsts finansiālu atbalstu stratēģiskam projektam, par prioritāti nosaka atbilstīgu un nepārtrauktu piegādi Savienības tirgum, lai tiktu apmierinātas pacientu vajadzības attiecīgajā dalībvalstī, un nodrošina, ka šīs kritiski svarīgās zāles joprojām ir pieejamas dalībvalstīs, kurās tās tiek tirgotas. Šo punktu mutatis mutandis piemēro kopīgi interesējošām zālēm.


Grozījums Nr.		123
Regulas priekšlikums
15. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Dalībvalsts, kas sniedz finansiālu atbalstu stratēģiskam projektam, pieprasa labuma guvējam uzņēmējam veikt pasākumus, kuri veicina kritiski svarīgu zāļu un kopīgi interesējošu zāļu pieejamību un pieņemamību cenas ziņā Savienības tirgū, ievērojot 26. panta 2. punkta ca) apakšpunktā minētās pamatnostādnes. 


Grozījums Nr.		124
Regulas priekšlikums
15. pants – 3. punkts – 1. daļa
	

	Komisijas ierosinātais teksts
	Grozījums

	Dalībvalsts, kas stratēģiskam projektam ir sniegusi finansiālu atbalstu, var pieprasīt, lai šāds uzņēmums Savienības tirgum attiecīgi nodrošina nepieciešamo kritiski svarīgu zāļu, aktīvās vielas vai svarīgu izejmateriālu piegādi, lai izvairītos no zāļu deficīta vienā vai vairākās dalībvalstīs.
	Dalībvalsts, kas ir sniegusi finansiālu atbalstu stratēģiskam projektam, var pieprasīt šādam projekta virzītājam prioritārā kārtā Savienības tirgū nodrošināt kritiski svarīgu zāļu vai attiecīgā gadījumā kopīgi interesējošu zāļu, aktīvo vielu vai svarīgu izejmateriālu nepieciešamo piegādi, lai izvairītos no zāļu deficīta vienā vai vairākās dalībvalstīs.


Grozījums Nr.		125
Regulas priekšlikums
15. pants – 3. punkts – 2. daļa
	

	Komisijas ierosinātais teksts
	Grozījums

	Jebkura dalībvalsts, kas saskaras ar attiecīgo kritiski svarīgo zāļu deficīta draudiem, var pieprasīt, lai finansiālo atbalstu sniegusī dalībvalsts iesniedz pieprasījumu tās vārdā.
	Jebkura dalībvalsts, kas saskaras ar attiecīgo kritiski svarīgo zāļu vai kopīgi interesējošo zāļu deficīta apdraudējumu, var pieprasīt, lai finansiālo atbalstu sniegusī dalībvalsts iesniedz pieprasījumu tās vārdā. Projekta virzītājs dara visu iespējamo, lai piegādātu šādas zāles pieprasījuma iesniedzējā dalībvalstī.


Grozījums Nr.		126
Regulas priekšlikums
15. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Ja projekta virzītājs, kas saņem finansiālo atbalstu, neizpilda 2. un 3. punktā noteiktos pienākumus, attiecīgā dalībvalsts var pilnībā vai daļēji apturēt, atsaukt vai atgūt stratēģiskajam projektam piešķirto finansiālo atbalstu. Turklāt projekta virzītājam var piemērot efektīvu, samērīgu un atturošu finansiālu sodu saskaņā ar attiecīgās dalībvalsts tiesību aktiem vai samazināt finansējumu tādā apmērā, kas ir samērīgs ar pienākumu neizpildes ietekmi un smagumu.


Grozījums Nr.		127
Regulas priekšlikums
15. pants – 3.b punkts (jauns)
	

	Komisijas ierosinātais teksts
	Grozījums

	
	3.b	Ja pastāv pamatots risks, ka kritiski svarīgu zāļu vai attiecīgā gadījumā kopīgi interesējošu zāļu eksports apdraudētu piegādi Savienībā, pēc vismaz vienas dalībvalsts pieprasījuma Komisija var pieprasīt, lai projekta virzītājs, kas saņem finansiālu atbalstu, pirms šo zāļu izvešanas ārpus Savienības saņemtu eksporta atļauju. Šis pasākums ir samērīgs, ierobežots laikā un vērsts uz sabiedrības veselības aizsardzību Savienībā.


Grozījums Nr.		128
Regulas priekšlikums
15. pants – 3.c punkts (jauns)
	

	Komisijas ierosinātais teksts
	Grozījums

	
	3.c	Ja ir piešķirts finansiāls atbalsts, projekta virzītājs pierāda, ka līdzekļi ir izmantoti Savienības teritorijā.


Grozījums Nr.		129
Regulas priekšlikums
16. pants – 1. punkts
	

	Komisijas ierosinātais teksts
	Grozījums

	1.	Kamēr darbojas daudzgadu finanšu shēma 2021.–2027. gadam24, stratēģiskus projektus drīkst atbalstīt ar Savienības finansējumu, arī no tādām Savienības programmām kā “ES – veselībai”25, “Apvārsnis Eiropa”26 un “Digitālā Eiropa”27, ja vien tāds atbalsts atbilst minēto programmu izveides regulās noteiktajiem mērķiem.
	1.	Visu pašreizējās un turpmākās daudzgadu finanšu shēmās, tostarp reģionālās politikas finansēšanas programmās, paredzēto Savienības finansējumu var izmantot stratēģisku projektu atbalstam, ja vien to nepārprotami neizslēdz juridiskais pamats vai attiecīgās programmas tvērums un ja šāds atbalsts atbilst minēto programmu izveides regulās noteiktajiem mērķiem.

	_________________
	

	24 Padomes Regula (ES, Euratom) 2020/2093, ar ko nosaka daudzgadu finanšu shēmu 2021.–2027. gadam, ar grozījumiem (OV LI 433, 22.12.2020., 11. lpp., ELI: http://data.europa.eu/eli/reg/2020/2093/oj).
	

	25 Eiropas Parlamenta un Padomes Regula (ES) 2021/522 (2021. gada 24. marts), ar ko izveido Savienības rīcības programmu veselības jomā (programma “ES – veselībai”) 2021.–2027. gadam un atceļ Regulu (ES) Nr. 282/2014 (OV L 107, 26.3.2021., 1. lpp., ELI: http://data.europa.eu/eli/reg/2021/522/oj).
	

	26 Eiropas Parlamenta un Padomes Regula (ES) 2021/695 (2021. gada 28. aprīlis), ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013 (OV L 170, 12.5.2021., 1. lpp., ELI: http://data.europa.eu/eli/reg/2021/695/oj).
	

	27 Eiropas Parlamenta un Padomes Regula (ES) 2021/694 (2021. gada 29. aprīlis), ar ko izveido programmu “Digitālā Eiropa” un atceļ Lēmumu (ES) 2015/2240 (OV L 166, 11.5.2021., 1. lpp., ELI: http://data.europa.eu/eli/reg/2021/694/2023-09-21).
	


Grozījums Nr.		130
Regulas priekšlikums
16. pants – 1. punkts – 1.a daļa (jauna)
	

	Komisijas ierosinātais teksts
	Grozījums

	
	Ievērojot Padomes regulu, ar ko nosaka daudzgadu finanšu shēmu 2028.–2034. gadam (DFS 2028.–2034. gadam), stratēģiskus projektus var atbalstīt ar Savienības finansējumu, tostarp no jebkura attiecīga Savienības instrumenta, ko finansē, nepārsniedzot DFS 2028.–2034. gadam noteiktos maksimālos apjomus, ar nosacījumu, ka šāds atbalsts atbilst regulās, ar kurām izveido šādus attiecīgos instrumentus, noteiktajiem mērķiem. DFS 2028.–2034. gadam ietvaros izveido kritiski svarīgu zāļu drošības fondu, kura darbība tiek koordinēta ar citu attiecīgo Savienības instrumentu darbību, lai atbalstītu šīs regulas mērķu sasniegšanu.


Grozījums Nr.		131
Regulas priekšlikums
16. pants – 1. punkts – 1.b daļa (jauna)
	

	Komisijas ierosinātais teksts
	Grozījums

	
	Ja projekta virzītājs ir saņēmis Savienības finansiālu atbalstu stratēģiskam projektam, tas par prioritāti nosaka piegādi Savienības tirgum un nodrošina, ka kritiski svarīgās zāles vai attiecīgā gadījumā kopīgi interesējošās zāles joprojām ir pieejamas dalībvalstīs, kurās tās tiek tirgotas.


Grozījums Nr.		132
Regulas priekšlikums
16. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Projekta virzītājs, kas saņem Savienības finansiālo atbalstu saskaņā ar šo pantu, izpilda visus ar šādu atbalstu saistītos pienākumus, tostarp ziņošanas pienākumus, kas paredzēti Eiropas Parlamenta un Padomes Direktīvas (ES).../... 57. pantā [pēc pieņemšanas pievienot atsauci uz attiecīgo pantu, sk. COM(2023) 192 final]. Ja projekta virzītājs minētos pienākumus nepilda, Komisija var pilnībā vai daļēji apturēt, atsaukt vai atgūt finansējumu saskaņā ar piemērojamajiem noteikumiem. Turklāt Komisija var noteiktā laikposmā piemērot finansiālu sodu vai liegt piekļuvi turpmākam finansējumam apmērā, kas ir samērīgs ar pienākumu neizpildes ietekmi, ar mērķi nodrošināt sabiedrības veselības aizsardzību Savienībā.


Grozījums Nr.		133
Regulas priekšlikums
16. pants – 2.b punkts (jauns)
	

	Komisijas ierosinātais teksts
	Grozījums

	
	2.b	Ja pastāv pamatots risks, ka kritiski svarīgu zāļu eksports apdraudētu piegādi Savienībā, pēc vismaz vienas dalībvalsts pieprasījuma Komisija var pieprasīt, lai projekta virzītājs, kas saņem finansiālu atbalstu, pirms šo zāļu izvešanas ārpus Savienības saņemtu eksporta atļauju. Šis pasākums ir samērīgs, ierobežots laikā un vērsts uz sabiedrības veselības aizsardzību Savienībā.


Grozījums Nr.		134
Regulas priekšlikums
16. pants – 2.c punkts (jauns)
	

	Komisijas ierosinātais teksts
	Grozījums

	
	2.c	Komisija izveido “vienas pieturas aģentūru”, lai koordinētu Savienības līdzekļu piešķiršanu saskaņā ar šo pantu un atbalstītu dalībvalstu iestādes finansiālā atbalsta piešķiršanas stratēģiskiem projektiem prioritāšu noteikšanā saskaņā ar 15. pantu.


Grozījums Nr.		135
Regulas priekšlikums
16. pants – 2.d punkts (jauns)
	

	Komisijas ierosinātais teksts
	Grozījums

	
	2.d	Ja ir piešķirts finansiāls atbalsts, projekta virzītājs pierāda, ka līdzekļi ir izmantoti Savienības teritorijā.


Grozījums Nr.		136
Regulas priekšlikums
17. pants – 1. punkts
	

	Komisijas ierosinātais teksts
	Grozījums

	1.	Kritiski svarīgo zāļu koordinācijas grupu (“Kritiski svarīgo zāļu grupa”), kas minēta 24. pantā, par nodomu finansiāli atbalstīt stratēģiskus projektus dalībvalstis informē pietiekami laikus, lai grupa spētu veikt 25. pantā aprakstīto koordinācijas uzdevumu.
	1.	Kritiski svarīgo zāļu koordinācijas grupu (“Kritiski svarīgo zāļu grupa”), kas minēta 25. pantā, par nodomu finansiāli atbalstīt stratēģiskus projektus dalībvalstis informē pietiekami laikus, lai grupa spētu veikt 26. pantā aprakstīto koordinācijas uzdevumu. Šajā informācijā iekļauj aprakstu par to, kā projekts atbilst vienam vai vairākiem 5. pantā uzskaitītajiem kritērijiem. 


Grozījums Nr.		137
Regulas priekšlikums
17. pants – 2. punkts – 1. daļa
	

	Komisijas ierosinātais teksts
	Grozījums

	Komisija Kritiski svarīgo zāļu grupu periodiski informē par stratēģiskajiem projektiem, kas saņēmuši Savienības finansiālo atbalstu.
	Komisija regulāri informē Kritiski svarīgo zāļu grupu par stratēģiskajiem projektiem, kas ir saņēmuši Savienības finansiālo atbalstu, tostarp par to, kā šie projekti atbilst 5. pantā uzskaitītajiem kritērijiem.


Grozījums Nr.		138
Regulas priekšlikums
17. pants – 2. punkts – 2. daļa
	

	Komisijas ierosinātais teksts
	Grozījums

	Komisija Kritiski svarīgo zāļu grupu var informēt par nodomu ierosināt izveidot finansēšanas iespējas, kas īpaši paredzētas, lai novērstu piegādes ķēžu neaizsargātību, un informēt par visām citām programmām, kas uz šo Savienības finansēšanas programmu īpašo noteikumu un nosacījumu pamata var veicināt kritiski svarīgu zāļu pieejamību.
	Komisija informē Kritiski svarīgo zāļu grupu par savu nodomu ierosināt izveidot finansēšanas iespējas stratēģisku projektu atbalstam. Tā informē Kritiski svarīgo zāļu grupu arī par visām citām programmām, kas uz šo Savienības finansēšanas programmu īpašo noteikumu un nosacījumu pamata var veicināt kritiski svarīgu zāļu pieejamību.


Grozījums Nr.		139
Regulas priekšlikums
18. pants – 1. punkts
	

	Komisijas ierosinātais teksts
	Grozījums

	1.	Eiropas Parlamenta un Padomes Direktīvas 2014/24/ES tvērumā esošu kritiski svarīgu zāļu sakarā līgumslēdzējas iestādes dalībvalstīs piešķiršanas procedūrās piemēro iepirkuma prasības, kas nav tikai cena, piemēram, iepirkuma prasības, kuras Savienībā veicina piegādes noturību. Minētās iepirkuma prasības nosaka saskaņā ar Direktīvu 2014/24/ES, un tās var attiekties uz pienākumiem uzturēt krājumus, uz diversificētu piegādātāju skaitu, uz piegādes ķēžu uzraudzību, to pārredzamību līgumslēdzējai iestādei un līguma izpildes klauzulām, kas attiecas uz izpildes savlaicīgumu.
	1.	Attiecībā uz tādu kritiski svarīgu zāļu piešķiršanas procedūrām, kas ietilpst Eiropas Parlamenta un Padomes Direktīvas 2014/24/ES darbības jomā, līgumslēdzējas iestādes dalībvalstīs, kad vien iespējams, īsteno iepirkuma procedūras ar vairākiem piegādātājiem, un šo procedūru tvērums ir noteikts, pamatojoties uz klīniskajām vajadzībām un pacientu grupas lielumu, apspriežoties ar veselības aprūpes speciālistiem un paredzot prognozējamus iepirkuma grafikus un prognozējamu kvalitatīvo kritēriju kombināciju un svērumu, kā arī piemēro iepirkuma prasības, kas nav tikai cenas piešķiršanas kritēriji. Minētās prasības ietver piešķiršanas kritērijus, kuri veicina piegādes noturību Savienībā un piegādes avotu dažādošanu un kuros ņem vērā attālumu starp ražotnēm un piegādes punktiem Savienībā. Šādi kritēriji ir piešķiršanas lēmumu pieņemšanas pamatā, un piedāvājumu vērtēšanā tiem vienmēr ir lielāka nozīme nekā cenai.  Minētās iepirkuma prasības nosaka saskaņā ar Direktīvu 2014/24/ES, un tās var ietvert arī inovāciju, piegādes ķēdes noturību, daudzveidīgāku piegādātāju loku, piegādes ķēžu uzraudzības pienākumus, piegādes ķēžu pārredzamības nodrošināšanu pēc līgumslēdzējas iestādes pieprasījuma un līguma izpildes klauzulas par savlaicīgu piegādi.


Grozījums Nr.		140
Regulas priekšlikums
18. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Līgumos, kas paredz līgumslēdzējai iestādei tiesības tos vienpusēji pagarināt, piegādātājiem pienācīgi pamatotos gadījumos nodrošina iespēju koriģēt cenas.


Grozījums Nr.		141
Regulas priekšlikums
18. pants – 2. punkts
	

	Komisijas ierosinātais teksts
	Grozījums

	2.	Attiecībā uz kritiski svarīgām zālēm, kuru sakarā neaizsargātības izvērtēšanā liecības par stipru atkarību no vienas vai nedaudzām trešajām valstīm ir apstiprinājušas piegādes ķēžu neaizsargātību, līgumslēdzējas iestādes, ja tas pamatoti, piemēro iepirkuma prasības, kas priekšroku dod piegādātājiem, kuri nozīmīgu daļu šo kritiski svarīgo zāļu ražo Savienībā. Šīs prasības piemēro saskaņā ar Savienības starptautiskajām saistībām.
	2.	Attiecībā uz kritiski svarīgām zālēm, kuru piegādes ķēdēs neaizsargātība ir apstiprināta, veicot neaizsargātības novērtējumu, kas norāda uz augstu atkarības līmeni no vienas vai nedaudzām trešām valstīm, līgumslēdzējas iestādes pamatotos gadījumos piemēro iepirkuma prasības, kas dod priekšroku piegādātājiem, kuri nozīmīgu daļu šo kritiski svarīgo zāļu ražo Savienībā, vienlaikus ņemot vērā dažādu zāļu piegādes ķēžu atšķirīgās iezīmes. Minētās prasības piemēro saskaņā ar Savienības starptautiskajām saistībām.


Grozījums Nr.		142
Regulas priekšlikums
18. pants – 2. punkts – 1.a daļa (jauna)
	

	Komisijas ierosinātais teksts
	Grozījums

	
	Šā punkta izpratnē uzskata, ka “nozīmīgu daļu” kritiski svarīgu zāļu ražo Savienībā, ja ir izpildīts vismaz viens no šādiem nosacījumiem:

	
	a)	vismaz 50 % no produkta ražošanā izmantotās aktīvās vielas ir ražoti Savienībā vai attiecīgā gadījumā EBTA valstīs;

	
	b)	vismaz 50% no gatavo zāļu vērtības veido ražošanas vai pārstrādes darbības, kas veiktas Savienībā vai attiecīgā gadījumā EBTA valstīs;

	
	c)	būtiski ražošanas posmi, tostarp aktīvo vielu sintēze vai bioloģiskā ražošana, ir veikti Savienībā vai attiecīgā gadījumā EBTA valstīs.


Grozījums Nr.		143
Regulas priekšlikums
18. pants – 3. punkts
	

	Komisijas ierosinātais teksts
	Grozījums

	3.	Attiecībā uz citām kopīgi interesējošām zālēm iepirkuma prasības, kas priekšroku dod piegādātājiem, kuri Savienībā ražo vismaz nozīmīgu daļu šo zāļu, līgumslēdzējas iestādes var piemērot tad, ja to pamato tirgus analīze un sabiedrības veselības apsvērumi. Šīs prasības piemēro saskaņā ar Savienības starptautiskajām saistībām.
	3.	Attiecībā uz citām kopīgi interesējošām zālēm iepirkuma prasības, kas priekšroku dod piegādātājiem, kuri Savienībā ražo vismaz nozīmīgu daļu šo zāļu, līgumslēdzējas iestādes piemēro tad, ja to pamato tirgus analīze un sabiedrības veselības apsvērumi, ņemot vērā dažādu zāļu piegādes ķēžu atšķirīgās iezīmes. Šīs prasības piemēro saskaņā ar Savienības starptautiskajām saistībām.



Grozījums Nr.		144
Regulas priekšlikums
18. pants – 3. punkts – 1.a daļa (jauna)
	

	Komisijas ierosinātais teksts
	Grozījums

	
	Šā punkta izpratnē uzskata, ka “nozīmīgu daļu” kopīgi interesējošu zāļu ražo Savienībā, ja ir izpildīts vismaz viens no šādiem nosacījumiem:

	
	a)	vismaz 50 % no produkta ražošanā izmantotās aktīvās vielas ir ražoti Savienībā vai attiecīgā gadījumā EBTA valstīs; vai – tādu kopīgi interesējošu zāļu gadījumā, kam Savienībā netiek ražots attiecīgs aizstājējs, – jebkurā trešā valstī, ar kuru Savienībai ir stratēģiska partnerība šīs regulas 27. panta nozīmē;

	
	b)	vismaz 50% no gatavo zāļu vērtības veido ražošanas vai pārstrādes darbības, kas veiktas Savienībā vai attiecīgā gadījumā EBTA valstīs; vai – tādu kopīgi interesējošu zāļu gadījumā, kam Savienībā netiek ražots attiecīgs aizstājējs, – jebkurā trešā valstī, ar kuru Savienībai ir stratēģiska partnerība šīs regulas 27. panta nozīmē;

	
	c)	būtiski ražošanas posmi, tostarp aktīvo vielu sintēze vai bioloģiskā ražošana, ir veikti Savienībā vai attiecīgā gadījumā EBTA valstīs; vai – tādu kopīgi interesējošu zāļu gadījumā, kam Savienībā netiek ražots attiecīgs aizstājējs, – jebkurā trešā valstī, ar kuru Savienībai ir stratēģiska partnerība šīs regulas 27. panta nozīmē.



Grozījums Nr.		145
Regulas priekšlikums
18. pants – 4. punkts
	

	Komisijas ierosinātais teksts
	Grozījums

	4.	Šis pants līgumslēdzējām iestādēm neliedz izvirzīt papildu prasības par kvalitāti, arī par vidisko ilgtspēju un sociālajām tiesībām.
	4.	Iepirkuma procedūrās saskaņā ar šo nodaļu iekļauj papildu kvalitātes kritērijus, jo īpaši kritērijus, kas saistīti ar vidisko ilgtspēju un sociālo tiesību veicināšanu.


Grozījums Nr.		146
Regulas priekšlikums
18. pants – 5. punkts
	

	Komisijas ierosinātais teksts
	Grozījums

	5.	Līgumslēdzējas iestādes izņēmuma kārtā var nolemt nepiemērot 1., 2. un 3. punktu, ja to pamato tirgus analīze vai ar veselības aprūpes pakalpojumu finansēšanu saistīti apsvērumi.
	5.	Līgumslēdzējas iestādes izņēmuma kārtā var nolemt nepiemērot 1., 2., 3. un 4. punktu, ja šādu lēmumu pienācīgi pamato dokumentēta tirgus analīze vai ja minēto punktu piemērošana konkrētā iepirkuma procedūrā novestu pie nesamērīgi augstas cenas. Šādu atkāpi papildina ar rakstisku pamatojumu, kurā izklāsta attiecīgos iemeslus un apstākļus, un tai piemēro ex post pārbaudi, ko veic dalībvalsts izraudzītā kompetentā uzraudzības iestāde.


Grozījums Nr.		147
Regulas priekšlikums
18. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Lai atbalstītu šā panta īstenošanu dalībvalstīs, Komisija līdz ... [18 mēneši pēc šīs regulas stāšanās spēkā] izstrādā pamatnostādnes par to, kā tiek piemēroti ar cenu nesaistīti piešķiršanas kritēriji.


Grozījums Nr.		148
Regulas priekšlikums
19. pants – 1. punkts
	

	Komisijas ierosinātais teksts
	Grozījums

	1.	Sešu mēnešu laikā pēc šīs regulas stāšanās spēkā katra dalībvalsts izveido valsts programmu kritiski svarīgu zāļu piegādes drošības atbalstam, arī publiskā iepirkuma procedūrās. Tādas programmas veicina to, ka attiecīgās dalībvalsts līgumslēdzējas iestādes iepirkuma prasības izmanto konsekventi un piemēro pieeju “uzvar vairāki” tur, kur šīs pieejas lietderību apliecina tirgus analīze. Šādās programmās var būt arī cenu noteikšanas un kompensācijas pasākumi, kas atbalsta tādu kritiski svarīgo zāļu piegādes drošību, kuru iegāde nenotiek publiskā iepirkuma procedūrās.
	1.	Sešu mēnešu laikā pēc šīs regulas stāšanās spēkā katra dalībvalsts pēc apspriešanās ar pacientu un patērētāju aizsardzības organizācijām un veselības aprūpes profesionālajām organizācijām izveido valsts programmu kritiski svarīgu zāļu piegādes drošības atbalstam, arī publiskā iepirkuma procedūrās. Valstu programmas ietver pasākumus, kuru mērķis ir veicināt to iepirkuma līgumu piešķiršanas kritēriju izmantošanu, kas saistīti ar piegādes ķēdes noturību un piegādes avotu dažādošanu saskaņā ar 18. pantu. Tādas programmas veicina to, ka attiecīgās dalībvalsts līgumslēdzējas iestādes iepirkuma prasības izmanto konsekventi un piemēro vairāku piegādātāju pieeju, ja šīs pieejas lietderību apliecina tirgus analīze, un ziņošanu par trūkuma pazīmēm saskaņo ar mehānismiem, ko izmanto Koordinācijas izpildgrupa zāļu trūkuma un drošuma jautājumos, lai izvairītos no dublēšanās. Šādās programmās attiecīgā gadījumā iekļauj arī cenu noteikšanas un kompensācijas pasākumus, kas atbalsta tādu kritiski svarīgo zāļu piegādes drošību, kuru iegāde nenotiek publiskā iepirkuma procedūrās, kā arī pārskata jebkādu cenu iesaldēšanu, izmaksu ierobežošanas pasākumus vai piemērojamos krājumu veidošanas pienākumus. Dalībvalstis var iesaistīt savas valsts cenu noteikšanas un izmaksu atlīdzināšanas iestādes šādu programmu plānošanā un novērtēšanā.


Grozījums Nr.		149
Regulas priekšlikums
19. pants – 2. punkts
	

	Komisijas ierosinātais teksts
	Grozījums

	2.	Dalībvalstis savas programmas paziņo Komisijai kā Kritiski svarīgo zāļu grupas sekretariātam. Komisija nodrošina tūlītēju izplatīšanu visiem Kritiski svarīgo zāļu grupas locekļiem. Kritiski svarīgo zāļu grupa veicina diskusiju, kuras mērķis ir nodrošināt valstu programmu koordināciju, arī attiecībā uz 18. panta 2. punktā minēto kritēriju piemērošanu, un var sniegt atzinumus. Ja Kritiski svarīgo zāļu grupa par valsts programmām sniedz atzinumu, dalībvalstis to pietiekami ņem vērā un var to ņemt vērā savu programmu pārskatīšanā.
	2.	Dalībvalstis savas programmas paziņo Komisijai kā Kritiski svarīgo zāļu grupas sekretariātam. Komisija nodrošina tūlītēju izplatīšanu visiem Kritiski svarīgo zāļu grupas locekļiem. Kritiski svarīgo zāļu grupa veicina diskusiju, kurā piedalās tirdzniecības atļauju turētāju, pacientu un patērētāju aizsardzības organizāciju un veselības aprūpes profesionālo organizāciju pārstāvji un citi attiecīgie piegādes ķēdes dalībnieki un kuras mērķis ir nodrošināt valstu programmu koordināciju, arī attiecībā uz 18. panta 2. punktā minēto kritēriju piemērošanu, un var sniegt atzinumus. Ja Kritiski svarīgo zāļu grupa par valsts programmām sniedz atzinumu, dalībvalstis to pietiekami ņem vērā un var to ņemt vērā savu programmu pārskatīšanā.


Grozījums Nr.		150
Regulas priekšlikums
20. pants – 1. daļa
	

	Komisijas ierosinātais teksts
	Grozījums

	Piegādes drošības pasākumiem, ko piemēro vienā dalībvalstī, nav negatīvas ietekmes uz citām dalībvalstīm. Konkrētāk, dalībvalstis izvairās šādu ietekmi radīt, ierosinot un nosakot tvērumu un laika grafiku jebkāda veida prasībām uzņēmumiem turēt ārkārtas krājumus.
	Pasākumiem, kas saistīti ar piegādes drošību un ko piemēro vienā vai vairākās dalībvalstīs, nav negatīvas ietekmes uz kritiski svarīgu zāļu un kopīgi interesējošu zāļu pieejamību citās dalībvalstīs. Konkrētāk, kad dalībvalstis ierosina un nosaka tvērumu un laika grafiku jebkāda veida prasībām uzņēmējiem turēt ārkārtas krājumus, tās izvairās šādu ietekmi radīt.


Grozījums Nr.		151
Regulas priekšlikums
20. pants – 2. daļa
	

	Komisijas ierosinātais teksts
	Grozījums

	Dalībvalstis nodrošina, ka to izvirzītās prasības piegādes ķēdes uzņēmumiem turēt ārkārtas krājumus ir samērīgas un atbilst pārredzamības un solidaritātes principam.
	Dalībvalstis nodrošina, ka jebkādi valsts pasākumi vai uzņēmējiem piegādes ķēdē izvirzītās prasības turēt ārkārtas krājumus ir samērīgas, mērķorientētas, balstītas uz pierādījumiem un atbilst pārredzamības, solidaritātes un nediskriminācijas principam.


Grozījums Nr.		152
Regulas priekšlikums
20. pants – 2.a daļa (jauna)
	

	Komisijas ierosinātais teksts
	Grozījums

	
	Ja dalībvalstis uzņēmējiem nosaka ārkārtas krājumu prasības, tās par to paziņo Komisijai un Aģentūrai. Dalībvalstis arī veicina krājumu aprites sistēmu ieviešanu ražotāju vidū.


Grozījums Nr.		153
Regulas priekšlikums
20. pants – 2.b daļa (jauna)
	

	Komisijas ierosinātais teksts
	Grozījums

	
	Visas ārkārtas krājumu prasības un citus piegādes drošības pasākumus īsteno tā, lai līdz minimumam samazinātu atkritumu daudzumu un ietekmi uz vidi, tostarp izmantojot efektīvu krājumu rotāciju, kuras pamatā ir FEFO sistēma (vispirms izmanto zāles, kam drīzumā beigsies derīguma termiņš), lai novērstu zāļu iznīcināšanu.


Grozījums Nr.		154
Regulas priekšlikums
20. pants – 2.c daļa (jauna)
	

	Komisijas ierosinātais teksts
	Grozījums

	
	Komisija pēc apspriešanās ar attiecīgajām ieinteresētajām personām, tostarp pacientu un patērētāju organizācijām, veselības aprūpes speciālistu organizācijām, valsts veselības aprūpes apmaksātājiem un tirdzniecības atļauju turētājiem, izdod Savienības vadlīnijas, kurās iesaka noteikt kopējus standartus ārkārtas krājumiem un valstu krājumiem, lai atbalstītu dalībvalstu darbības, nodrošinot paredzamību uzņēmējiem. Minētie kopējie standarti var ietvert:

	
	a) ārkārtas krājumu maksimālo kvantitatīvo robežvērtību noteikšanu gan valsts, gan kopējā Savienības līmenī sadarbībā ar uzņēmējiem, tās periodiski pārskatot, ņemot vērā jaunu risku novērtējumus;

	
	b) noteikumus, kas ļauj turēt ārkārtas krājumus nemarķētu produktu, pusfabrikātu vai nefasētu produktu veidā, ja tas ir piemēroti, lai nodrošinātu elastību un savlaicīgu sadali;

	
	c) saskaņotu iepakojuma formātu izmantošanu, ietverot vairākās valodās noformētus iepakojumus vai Savienības mēroga iepakojumus, lai atvieglotu pārrobežu piegādi un samazinātu pārmarķēšanas slogus;

	
	d) krājumu ilgtspējīgas veidošanas praksi, arī emisiju samazināšanas praksi, iepakojuma, arī lietošanas pamācības, uzlabošanu, derīguma termiņu pārvaldību un neizlietotu vai novecojušu zāļu atbildīgas likvidēšanas nodrošināšanu.


Grozījums Nr.		155
Regulas priekšlikums
20. pants – 2.d daļa (jauna)
	

	Komisijas ierosinātais teksts
	Grozījums

	
	Ārkārtas situācijās un krīžu laikā veselības jomā dalībvalstu iestādes un Savienības sagatavotības iestādes cieši koordinē, jo īpaši ar sistēmiskiem vairumtirgotājiem, kritiski svarīgu zāļu izplatīšanu, lai nodrošinātu taisnīgu un godīgu sadali. Dalībvalstis var arī uzņemties kritiski svarīgu zāļu izplatīšanu ar savu civilās sagatavotības iestāžu vai militāro iestāžu starpniecību, ja tas tiek uzskatīts par nepieciešamu saskaņā ar valsts tiesību aktiem.


Grozījums Nr.		156
Regulas priekšlikums
IV nodaļa – Ia iedaļa (jauna)
	

	Komisijas ierosinātais teksts
	Grozījums

	
	Ia	SAVIENĪBAS KRITISKI SVARĪGU ZĀĻU KOORDINĀCIJAS MEHĀNISMS



Grozījums Nr.		157
Regulas priekšlikums
20.a pants (jauns)
	

	Komisijas ierosinātais teksts
	Grozījums

	
	20.a pants

	
	Savienības kritiski svarīgu zāļu un kopīgi interesējošu zāļu koordinācijas mehānisma izveide

	
	Ar šo izveido Savienības koordinācijas mehānismu attiecībā uz kritiski svarīgu zāļu valsts krājumiem un ārkārtas krājumiem. To uztur Komisija sadarbībā ar Aģentūru un Kritiski svarīgo zāļu koordinācijas grupu. Ar minētā koordinācijas mehānisma palīdzību Komisija:

	
	a) uzrauga kritiski svarīgu zāļu un kopīgi interesējošu zāļu pieejamību un izplatīšanu Savienībā;
b) nodrošina efektīvas un taisnīgas pārdales iespējas gadījumos, kad vienā vai vairākās dalībvalstīs ir deficīts vai piegādes traucējumi, kam ir negatīva ietekme uz iekšējo tirgu vai citu dalībvalsti.


Grozījums Nr.		158
Regulas priekšlikums
20.b pants (jauns)
	

	Komisijas ierosinātais teksts
	Grozījums

	
	20.b pants

	
	Pārdales lēmumi

	
	1. Ja vienā vai vairākās dalībvalstīs tiek konstatēts kritiski svarīgu zāļu deficīts vai piegādes traucējumi, Komisija kā galējo līdzekli un tikai pēc tam, kad ir izsmelti visi citi pasākumi, tostarp Savienības tiesību aktos paredzētie brīvprātīgie mehānismi, un pēc vienas vai vairāku attiecīgo dalībvalstu pamatota un argumentēta pieprasījuma, kā arī pēc Kritiski svarīgo zāļu grupas iepriekšēja apstiprinājuma pieņem saistošu lēmumu par valsts krājumu vai ārkārtas krājumu pārdali.

	
	2. Jebkurš lēmums par sadali, kā minēts pirmajā daļā:

	
	a) balstās uz objektīvu riska novērtējumu un regulāri atjauninātiem datiem, kas ļauj konstatēt gan deficītu vai piegādes traucējumu, kurš rada nopietnu kaitējumu vai nopietna kaitējuma risku pacientiem, gan negatīvu ietekmi uz iekšējo tirgu vai citām dalībvalstīm;

	
	b) nosaka nosūtāmos daudzumus, piegādes termiņu un visus citus nepieciešamos loģistikas pasākumus;

	
	c) nodrošina, ka nosūtītājas dalībvalstis patur attiecīgo zāļu pietiekamus minimālos daudzumus.

	
	3. Sadales lēmumā, kas pieņemts saskaņā ar šo pantu, norāda dienu, kad tas stājas spēkā, un Komisija to nekavējoties/... laikā [un vismaz 20 dienas pirms tā piemērošanas datuma] paziņo attiecīgajām dalībvalstīm.


Grozījums Nr.		159
Regulas priekšlikums
20.c pants (jauns)
	

	Komisijas ierosinātais teksts
	Grozījums

	
	20.c pants

	
	Pārsūdzības mehānisms

	
	1. Dalībvalsts, uz kuru attiecas pārdales lēmums, kas pieņemts un paziņots, ievērojot 20.b pantu, var iesniegt pamatotu pieprasījumu pārskatīt attiecīgajā pantā minēto lēmumu. Šādu pieprasījumu Komisijai iesniedz 10 dienu laikā pēc attiecīgajā pantā minētās paziņošanas, un tajā sīki izklāsta iemeslus, kāpēc minētā dalībvalsts uzskata, ka lēmums neatbilst minētajā pantā paredzētajiem nosacījumiem vai ka tā piemērošana radītu nesamērīgu risku sabiedrības veselībai.

	
	2. Pēc apspriešanās ar Kritiski svarīgo zāļu koordinācijas grupu Komisija 10 dienu laikā pēc 1. punktā minētā pamatotā pieprasījuma saņemšanas pieņem pārskatīšanas lēmumu. Ar minēto lēmumu apstiprina, groza vai atsauc sadales lēmumu, kas pieņemts un paziņots, ievērojot 20.b pantu, un tajā norāda iemeslus, kas ir tā pamatā.

	
	3.Pārskatīšanas pieprasījuma iesniegšana neaptur saskaņā ar 20.b pantu pieņemtā un paziņotā sadales lēmuma piemērošanu, ja vien Komisija pienācīgi pamatotu iemeslu dēļ nenolemj piešķirt apturēšanu līdz pārskatīšanas iznākumam.


Grozījums Nr.		160
Regulas priekšlikums
20.d pants (jauns)
	

	Komisijas ierosinātais teksts
	Grozījums

	
	20.d pants

	
	Pienākumi informēt un ziņot par krājumiem

	
	1. Komisija izveido un uztur digitālu ziņošanas sistēmu, kas ļauj veikt reāllaika atjauninājumus par valstu krājumu un ārkārtas krājumu stāvokli, ja šādi valstu krājumi un ārkārtas krājumi ir izveidoti saskaņā ar valstu tiesību aktiem. Katra dalībvalsts Eiropas Komisijai ziņo par savu valsts krājumu un ārkārtas krājumu stāvokli vismaz reizi ceturksnī un gadījumos, kad notikušas jebkādas būtiskas krājumu līmeņa izmaiņas, ziņo nekavējoties.

	
	2. Ziņojumā, kas minēts 1. punktā, ietver šādu informāciju:

	
	a) saraksts ar kritiski svarīgām zālēm, kurām tiek turēti ārkārtas krājumi vai valsts krājumi;

	
	b) šādu krājumu daudzumi;

	
	c) pasākumi, kas ieviesti, lai nodrošinātu krājumu pienācīgu pārvaldību, ietverot apriti un nepieļaušanu turēt krājumā zāles ar izbeigušos derīguma termiņu.

	
	3. Šā panta nolūkā Komisija izmanto esošās Savienības datu infrastruktūras un ziņošanas mehānismus, tostarp (bet ne tikai) tehnisko noteikumu informācijas sistēmu (TRIS), Eiropas zāļu verifikācijas sistēmu (EMVS), Eiropas zāļu deficīta uzraudzības platformu (ESMP), EudraGMDP, nozares vienoto kontaktpunktu (iSPOC) tīklu un attiecīgos instrumentus, kas izveidot Savienības civilās aizsardzības mehānisma paspārnē. Saskaņā ar valstu tiesību aktiem Komisijai piešķir savlaicīgu piekļuvi Aģentūras un dalībvalstu kompetento iestāžu rīcībā esošajiem datiem, ciktāl tas vajadzīgs, lai atbalstītu tās pilnvaras situācijas apzināšanās, riska novērtējuma un koordinācijas jomās saskaņā ar šo nodaļu.

	
	4. Informāciju, kas paziņota saskaņā ar šo pantu un attiecas uz valstu krājumiem un ārkārtas krājumiem, uzskata par stingri konfidenciālu. Šādu informāciju nedara publiski pieejamu un izmanto vienīgi šīs nodaļas mērķiem. Komisija un dalībvalstu kompetentās iestādes nodrošina, ka komerciāli sensitīva informācija, tostarp komercnoslēpumi Direktīvas (ES) 2016/943 nozīmē, un informācija, kuras izpaušana var apdraudēt valsts drošību, ir aizsargāta saskaņā ar piemērojamajiem Savienības un valstu noteikumiem par konfidencialitāti un rīcību ar sensitīvu vai klasificētu informāciju. Komisija šādu informāciju nepublicē, neizplata un citādā veidā neizpauž trešām personām.

	
	5. Komisija var pieņemt īstenošanas aktus, lai noteiktu šā panta 2. un 3. punktā minēto ziņojumu un šā panta 1. punktā minētās digitālās ziņošanas sistēmas formātu, struktūru un detalizētu saturu nolūkā nodrošināt to konsekvenci, pilnīgumu un salīdzināmību dalībvalstu starpā. Minētos īstenošanas aktus pieņem saskaņā ar 20.e panta 2. punktā minēto pārbaudes procedūru.


Grozījums Nr.		161
Regulas priekšlikums
20.e pants (jauns)
	

	Komisijas ierosinātais teksts
	Grozījums

	
	20.e pants

	
	Komiteju procedūra

	
	1. Komisijai palīdz Cilvēkiem paredzēto zāļu pastāvīgā komiteja, kas izveidota ar Eiropas Parlamenta un Padomes Direktīvas (ES) …/… [pēc COM(2023)192 final pieņemšanas pievienot atsauci] 214. pantu. Minētā komiteja ir komiteja Regulas (ES) Nr. 182/2011 nozīmē.

	
	2. Ja ir atsauce uz šo punktu, piemēro Regulas (ES) Nr. 182/2011 5. pantu.


Grozījums Nr.		162
Regulas priekšlikums
20.f pants (jauns)
	

	Komisijas ierosinātais teksts
	Grozījums

	
	20.f pants

	
	Dalībvalstu pienākumi

	
	Ja Komisija pieņem pārdales lēmumu saskaņā ar 20.b pantu, dalībvalstis:

	
	a) ievēro minēto pārdales lēmumu; 

	
	b) bez liekas kavēšanās paziņo Komisijai un Aģentūrai, ja tās uzņēmējiem nosaka ārkārtas krājumu prasības;

	
	c) pilnībā un bez kavēšanās sadarbojas un vajadzības gadījumā sniedz savstarpēju atbalstu jebkurai citai dalībvalstij, kas ir lūgusi palīdzību saskaņā ar 20.b panta 1. punktu, lai novērstu vai mazinātu kritiski svarīgu zāļu deficītu.


Grozījums Nr.		163
Regulas priekšlikums
20.g pants (jauns)
	

	Komisijas ierosinātais teksts
	Grozījums

	
	20.g pants

	
	Kompensācija un aizstāšana

	
	1. Ja dalībvalsts vai uzņēmējs nosūta kritiski svarīgas zāles saskaņā ar saistošu lēmumu, kas pieņemts atbilstīgi 20.c pantam, tam ir tiesības no saņēmējas dalībvalsts saņemt pilna apmēra kompensāciju nosūtīto kritiski svarīgo zāļu, transporta izmaksu un saprātīga uzcenojuma vērtībā.

	
	2. Zāļu vērtību nosaka, pamatojoties uz to vairumtirdzniecības iegādes izmaksām vai attiecīgu taisnīgu tirgus cenu, kā vienojušās iesaistītās dalībvalstis.

	
	Nosūtītājai dalībvalstij vai uzņēmējam ir tiesības saņemt kompensāciju noteiktajā vērtībā, cik drīz vien iespējams, bet ne vēlāk kā 30 dienas no kritiski attiecīgo zāļu saņemšanas dienas saņēmējā dalībvalstī.

	
	Komisija ir pilnvarota pieņemt deleģētos aktus saskaņā ar 30.a pantu attiecībā uz šīs regulas papildināšanu, nosakot kompensācijas vai aizstāšanas procedūras, kā arī attiecīgā gadījumā izmaksu sadales mehānismus izmantošanai starp dalībvalstīm.


Grozījums Nr.		164
Regulas priekšlikums
20.h pants (jauns)
	

	Komisijas ierosinātais teksts
	Grozījums

	
	20.h pants

	
	Savienības krājums

	
	1. Lai nodrošinātu tādu kritiski svarīgu zāļu savlaicīgu un faktisku pieejamību, kuru piegādes ķēdēs ir konstatētas vājās vietas, Savienības krājumu var izveidot kā galējas nepieciešamības mehānismu, kas izmantojams situācijās, kad Savienības kritiski svarīgo zāļu koordinācijas mehānisms liecina, ka pastāv atkārtots vai pastāvīgs deficīts valstu krājumos un ārkārtas krājumos.

	
	2. Komisija tiek pilnvarota pieņemt deleģētos aktus saskaņā ar34.a pantu attiecībā uz šīs regulas papildināšanu, nosakot:

	
	a) kritiski svarīgu zāļu un kopīgi interesējošu zāļu kategorijas un konkrētos veidus, kas jāiekļauj Savienības krājumā;

	
	b) minimālos katra produkta daudzumus, kas jātur krājumos, ņemot vērā Savienības līmeņa riska novērtējumus, piegādes neaizsargātību un sabiedrības veselības vajadzības;

	
	c) loģistikas, tehniskos un darbības pasākumus Savienības krājuma glabāšanai un uzturēšanai;

	
	d) kritērijus un procedūras krājumā turēto produktu izmantošanai sadarbībā ar dalībvalstīm.

	
	3. Ja Komisija nolemj izveidot Savienības krājumu tādām kritiski svarīgām zālēm, attiecībā uz kurām saskaņā ar 1. un 2. punktu ir konstatēta neaizsargātība, tā:

	
	a) veic koordināciju ar valstu kompetentajām iestādēm, lai nodrošinātu saskaņotību un to, ka Savienības krājums nedublē valstu pasākumus attiecībā uz ārkārtas krājumiem;

	
	b) izstrādā un ievieš pasākumus, kuri jāīsteno tā, lai netiktu radīta nekāda negatīva ietekme uz zāļu pieejamību citās dalībvalstīs;

	
	c) saskaņā ar piemērojamajiem tiesību aktiem nodrošina, ka iepakojuma, marķēšanas un glabāšanas nosacījumi ļauj ātri un droši izplatīt un izmantot zāles visā Savienībā.

	
	4. Savienības krājuma izveidi, uzturēšanu un sadali atbalsta Savienības budžets. Par izdevumiem saskaņā ar šo pantu katru gadu ziņo Eiropas Parlamentam un Padomei, un Eiropas Revīzijas palāta veic to revīzijas.


Grozījums Nr.		165
Regulas priekšlikums
21. pants – 1. punkts
	

	Komisijas ierosinātais teksts
	Grozījums

	1.	Pēc trīs vai vairāku dalībvalstu pamatota pieprasījuma (“pieprasījums”) Komisija pieprasījuma iesniedzēju dalībvalstu kopīgi interesējošu zāļu pārrobežu iepirkumā atbilstoši Eiropas Parlamenta un Padomes Direktīvas 2014/24/EK28 39. pantā noteiktajam drīkst darboties par koordinatoru.
	1.	Pēc trīs vai vairāku dalībvalstu pamatota pieprasījuma (“pieprasījums”) Komisija pieprasījuma iesniedzēju dalībvalstu kopīgi interesējošu zāļu pārrobežu iepirkumā atbilstoši Eiropas Parlamenta un Padomes Direktīvas 2014/24/EK 39. pantā noteiktajam darbojas kā koordinators.

	_________________
	

	28 Eiropas Parlamenta un Padomes Direktīva 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (OV L 94, 28.3.2014., 65. lpp., ELI: http://data.europa.eu/eli/dir/2014/24/2024-01-01).
	


Grozījums Nr.		166
Regulas priekšlikums
21. pants – 3. punkts
	

	Komisijas ierosinātais teksts
	Grozījums

	3.	Komisija pieprasījumu novērtē, ņemot vērā šīs regulas mērķus. Savu lēmumu par piekrišanu koordinēt ierosināto iniciatīvu Komisija ieinteresētajām dalībvalstīm paziņo trīs nedēļu laikā pēc pieprasījuma saņemšanas.
	3.	Komisija pieprasījumu novērtē, ņemot vērā šīs regulas mērķus. Savu lēmumu par piekrišanu koordinēt ierosināto iniciatīvu Komisija pieprasījuma iesniedzējām dalībvalstīm paziņo trīs nedēļu laikā pēc pieprasījuma saņemšanas. Par to tā informē Eiropas Parlamentu.


Grozījums Nr.		167
Regulas priekšlikums
21. pants – 5. punkts
	

	Komisijas ierosinātais teksts
	Grozījums

	5.	Ja Komisija pieprasījumam piekrīt, tā ieinteresētajām dalībvalstīm nodrošina sekretariāta un loģistikas atbalstu. Komisija veicina saziņu un sadarbību starp iesaistītajām dalībvalstīm un konsultē par piemērojamiem Savienības publiskā iepirkuma noteikumiem un ar zālēm saistītiem regulatīviem jautājumiem.
	5.	Ja Komisija pieprasījumam piekrīt, tā ieinteresētajām dalībvalstīm nodrošina sekretariāta un loģistikas atbalstu. Komisija veicina saziņu un sadarbību starp ieinteresētajām dalībvalstīm un konsultē par piemērojamiem Savienības publiskā iepirkuma noteikumiem, arī par piešķiršanas kritēriju izmantošanu, kā noteikts 18. pantā, un ar zālēm saistītiem regulatīviem jautājumiem.


Grozījums Nr.		168
Regulas priekšlikums
21. pants – 6. punkts
	

	Komisijas ierosinātais teksts
	Grozījums

	6.	Komisijas piedāvātā koordinācija ir laikā ierobežota un beidzas vēlākais pēc tam, kad iesaistītās līgumslēdzējas iestādes parakstījušas iepirkuma līgumu.
	6.	Komisijas piedāvātā koordinācija ir laikā ierobežota un beidzas pēc tam, kad iesaistītās līgumslēdzējas iestādes parakstījušas iepirkuma līgumu, ja vien pieprasījuma iesniedzējas dalībvalstis nepieprasa citādi. Ja pieprasījuma iesniedzējas dalībvalstis to pieprasa, Komisijas piedāvātā koordinācija beidzas līdz ar kopīgi interesējošu zāļu piegādi.


Grozījums Nr.		169
Regulas priekšlikums
21. pants – 6.a punkts (jauns)
	

	Komisijas ierosinātais teksts
	Grozījums

	
	6.a	Komisija darbojas kā koordinators saskaņā ar šo pantu, ja pieprasījuma iesniedzējas dalībvalstis piekrīt šādiem nosacījumiem:

	
	a) iesaistīto dalībvalstu līgumslēdzējas iestādes piekrīt iepirkt minimālos saistošos daudzumus, pamatojoties uz katras konkrētās dalībvalsts vajadzībām, un veic vajadzīgos pasākumus, lai nodrošinātu produkta ātru pieejamību pacientu vajadzību nodrošināšanai tās teritorijā;

	
	b) komerciāli sensitīvu informāciju apstrādā saskaņā ar Direktīvu (ES) 2016/943 un piemērojamajiem Savienības un valsts tiesību aktiem par komercnoslēpumu aizsardzību, un tā ir aizsargāta kā tāda;

	
	c) iesaistītās dalībvalstis līguma darbības laikā atturas no vienpusējām atkārtotām sarunām par saskaņotajiem komercnoteikumiem, izņemot gadījumus, kad tas ir skaidri paredzēts līgumā;

	
	d) procesa sekmēšanai tiek piemērota regulatīvā elastība, kas pieejama saskaņā ar Savienības tiesību aktiem, tostarp (bet ne tikai) elektroniskas lietošanas instrukcijas (ePI) izmantošana, iepakojuma izmēru saskaņošana un marķēšanas elastība;

	
	e) iesaistītās dalībvalstis kopīgā iepirkuma procedūras un no tās izrietošā līguma darbības laikā atturas rīkot atsevišķas sarunas par vienu un to pašu produktu vai veikt viena un tā paša produkta iepirkumus.


Grozījums Nr.		170
Regulas priekšlikums
21. pants – 7.a punkts (jauns)
	

	Komisijas ierosinātais teksts
	Grozījums

	
	7.a	Šā panta noteikumus mutatis mutandis piemēro kandidātvalstīm, kuras izvēlas piedalīties ar šo regulu izveidotajās procedūrās un ar kurām Savienība ir noslēgusi divpusēju un pārrobežu iepirkumu reglamentējošu nolīgumu, neskarot to pievienošanās sarunas vai tiesības un pienākumus, kas saskaņā ar Savienības tiesību aktiem ir paredzēti dalībvalstīm. Kandidātvalstu dalība neskar to, ka procedūras uzsākšanai ir vajadzīgas trīs vai vairākas dalībvalstis.


Grozījums Nr.		171
Regulas priekšlikums
22. pants – 1. punkts – ievaddaļa
	

	Komisijas ierosinātais teksts
	Grozījums

	1.	Atkāpjoties no Regulas (ES, Euratom) 2024/2509 168. panta 3. punkta, ja deviņas vai vairākas dalībvalstis kopīgi pieprasa Komisijai veikt iepirkumu to vārdā vai to uzdevumā, iepirkuma procedūru saskaņā ar šajā pantā izklāstītajiem nosacījumiem Komisija drīkst sākt tad, ja iepirkums attiecas uz zālēm, kas pieder pie vienas no šādām kategorijām:
	1.	Atkāpjoties no Regulas (ES, Euratom) 2024/2509 168. panta 3. punkta, ja piecas vai vairāk dalībvalstis kopīgi pieprasa Komisijai veikt iepirkumu to vārdā vai to uzdevumā, iepirkuma procedūru saskaņā ar šajā pantā izklāstītajiem nosacījumiem Komisija sāk tad, ja iepirkums attiecas uz zālēm, kas pieder pie vienas no šādām kategorijām:


Grozījums Nr.		172
Regulas priekšlikums
22. pants – 2. punkts
	

	Komisijas ierosinātais teksts
	Grozījums

	2.	Šā panta 1. punktā minēto kopīgo pieprasījumu iesniedz tikai tad, ja attiecīgās zāles atbilst vienam no minētajā punktā noteiktajiem kritērijiem un ja pieprasītā iepirkuma procedūra attiecīgi palīdzēs uzlabot kritiski svarīgu zāļu piegādes drošību un to pieejamību Savienībā vai nodrošināt kopīgi interesējošu zāļu pieejamību un piekļūstamību.
	2.	Šā panta 1. punktā minēto kopīgo pieprasījumu iesniedz tikai tad, ja attiecīgās zāles atbilst vienam no minētajā punktā noteiktajiem kritērijiem un ja pieprasītā iepirkuma procedūra attiecīgi palīdzēs uzlabot kritiski svarīgu zāļu piegādes drošību, pieejamību un pieņemamību cenas ziņā Savienībā vai nodrošināt kopīgi interesējošu zāļu pieejamību, piekļūstamību un pieņemamību cenas ziņā.


Grozījums Nr.		173
Regulas priekšlikums
22. pants – 3. punkts
	

	Komisijas ierosinātais teksts
	Grozījums

	3.	Iepirkuma procedūrā var piedalīties visas dalībvalstis. Komisija ar Kritiski svarīgo zāļu grupas starpniecību par pieprasījumu informē visas dalībvalstis un aicina tās procedūrai pievienoties.
	3.	Iepirkuma procedūrā var piedalīties visas dalībvalstis. Komisija ar Kritiski svarīgo zāļu grupas starpniecību par 1. punktā minēto kopīgo pieprasījumu informē visas dalībvalstis un aicina tās procedūrai pievienoties.


Grozījums Nr.		174
Regulas priekšlikums
22. pants – 4. punkts
	

	Komisijas ierosinātais teksts
	Grozījums

	4.	Komisija novērtē to, vai pieprasījums ir lietderīgs, nepieciešams, samērīgs un, ņemot vērā šīs regulas mērķus, pamatots. Komisija jo īpaši pārbauda, vai iepirkums nevar radīt diskrimināciju, tirdzniecības ierobežojumus vai konkurences izkropļojumus.
	4.	Komisija novērtē to, vai 1. punktā minētais kopīgais pieprasījums ir lietderīgs, nepieciešams un samērīgs un vai tas, ņemot vērā šīs regulas mērķus, ir pamatots. Komisija jo īpaši pārbauda, vai iepirkums nevar radīt diskrimināciju, tirdzniecības ierobežojumus vai konkurences izkropļojumus.


Grozījums Nr.		175
Regulas priekšlikums
22. pants – 5. punkts
	

	Komisijas ierosinātais teksts
	Grozījums

	5.	Komisija ieinteresētās dalībvalstis par savu lēmumu informē viena mēneša laikā pēc pieprasījuma saņemšanas un atteikuma gadījumā norāda tā iemeslus.
	5.	Komisija paziņo pieprasījuma iesniedzējām dalībvalstīm par savu lēmumu viena mēneša laikā pēc pieprasījuma saņemšanas un atteikuma gadījumā norāda tā iemeslus. Par to tā informē Eiropas Parlamentu.


Grozījums Nr.		176
Regulas priekšlikums
22. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Komisija nodrošina, ka visās iepirkuma procedūrās saskaņā ar šo pantu piemēro piešķiršanas kritērijus un prasības, kā minēts 18. panta 1.–4. punktā, arī attiecībā uz piegādes ķēdes noturību, dažādošanu un inovāciju.


Grozījums Nr.		177
Regulas priekšlikums
22. pants – 5.b punkts (jauns)
	

	Komisijas ierosinātais teksts
	Grozījums

	
	5.b	Komisija rīko iepirkumu dalībvalstu vārdā vai to uzdevumā saskaņā ar šo pantu, ja pieprasījuma iesniedzējas dalībvalstis piekrīt šādiem nosacījumiem:

	
	a) iesaistīto dalībvalstu līgumslēdzējas iestādes piekrīt iepirkt minimālos saistošos daudzumus, pamatojoties uz katras konkrētās dalībvalsts vajadzībām, un veic vajadzīgos pasākumus, lai nodrošinātu produkta ātru pieejamību pacientu vajadzību nodrošināšanai tās teritorijā;

	
	b) komerciāli sensitīvu informāciju apstrādā saskaņā ar Direktīvu (ES) 2016/943 un piemērojamajiem Savienības un valsts tiesību aktiem par komercnoslēpumu aizsardzību, un tā ir aizsargāta kā tāda;

	
	c) iesaistītās dalībvalstis līguma darbības laikā atturas no vienpusējām atkārtotām sarunām par saskaņotajiem komercnoteikumiem, izņemot gadījumus, kad tas ir skaidri paredzēts līgumā;

	
	d) procesa sekmēšanai tiek piemērota regulatīvā elastība, kas pieejama saskaņā ar Savienības tiesību aktiem, tostarp (bet ne tikai) elektroniskas lietošanas instrukcijas (ePI) izmantošana, iepakojuma izmēru saskaņošana un marķēšanas elastība;

	
	e) iesaistītās dalībvalstis kopīgā iepirkuma procedūras un no tās izrietošā līguma darbības laikā atturas rīkot atsevišķas sarunas par vienu un to pašu produktu vai veikt viena un tā paša produkta iepirkumus.


Grozījums Nr.		178
Regulas priekšlikums
22. pants – 5.c punkts (jauns)
	

	Komisijas ierosinātais teksts
	Grozījums

	
	5.c	Šā panta noteikumus mutatis mutandis piemēro kandidātvalstīm, kuras izvēlas piedalīties ar šo regulu izveidotajā iepirkuma procedūrā un ar kurām Savienība ir noslēgusi divpusēju nolīgumu, kas paredz šādu dalību, neskarot to pievienošanās sarunas vai tiesības un pienākumus, kas saskaņā ar Savienības tiesību aktiem ir paredzēti dalībvalstīm. Kandidātvalstu dalība neskar prasību par vismaz piecām iesaistītajām dalībvalstīm saskaņā ar 1. punktu.



Grozījums Nr.		179
Regulas priekšlikums
22. pants – 6. punkts
	

	Komisijas ierosinātais teksts
	Grozījums

	6.	Ja, ņemot vērā Komisijas novērtējumu, šīs regulas mērķu sasniegšanas labad šis iepirkums dalībvalstīm jāveic kā ekskluzīvs vai ir jāvienojas par minimālajiem saistošajiem daudzumiem, Komisijas piekrišana turpināt procedūru var būt atkarīga no tā, vai ieinteresētās dalībvalstis šiem nosacījumiem piekrīt.
	svītrots


Grozījums Nr.		180
Regulas priekšlikums
23. pants – 1. punkts
	

	Komisijas ierosinātais teksts
	Grozījums

	1.	Ar šajā pantā izklāstītajiem nosacījumiem un atkāpjoties no Regulas (ES, Euratom) 2024/2509 168. panta 2. punkta, ja Komisijas un dalībvalstu kopīgās rīcības īstenošanai ir nepieciešams līgums, kopīgā iepirkuma procedūrā kā līgumslēdzējas puses iesaistīties var Komisija un vismaz deviņas dalībvalstis.
	1.	Ar šajā pantā izklāstītajiem nosacījumiem un atkāpjoties no Regulas (ES, Euratom) 2024/2509 168. panta 2. punkta, ja Komisijas un dalībvalstu kopīgās rīcības īstenošanai ir nepieciešams līgums, kopīgā iepirkuma procedūrā kā līgumslēdzējas puses iesaistīties var Komisija un vismaz piecas dalībvalstis.


Grozījums Nr.		181
Regulas priekšlikums
23. pants – 2. punkts – ievaddaļa
	

	Komisijas ierosinātais teksts
	Grozījums

	2.	Kopīgu iepirkuma procedūru var organizēt pēc dalībvalstu pieprasījuma vai pēc Komisijas iniciatīvas, ja iepirkums attiecas uz zālēm, kas ietilpst kādā no šīm kategorijām:
	2.	Kopīgu iepirkuma procedūru organizē pēc dalībvalstu pieprasījuma vai var organizēt pēc Komisijas iniciatīvas, ja iepirkums attiecas uz zālēm, kas ietilpst kādā no šīm kategorijām:


Grozījums Nr.		182
Regulas priekšlikums
23. pants – 3. punkts
	

	Komisijas ierosinātais teksts
	Grozījums

	3.	Kopīgā iepirkuma procedūru Komisija var nolemt rīkot tad, ja iepirkuma procedūra attiecīgi palīdz uzlabot kritiski svarīgu zāļu piegādes drošību un to pieejamību Savienībā vai nodrošināt kopīgi interesējošu zāļu pieejamību un piekļūstamību.
	3.	Kopīgā iepirkuma procedūru Komisija var nolemt rīkot tad, ja iepirkuma procedūra attiecīgi palīdz uzlabot kritiski svarīgu zāļu piegādes drošību, pieejamību un pieņemamību cenas ziņā Savienībā vai nodrošināt kopīgi interesējošu zāļu pieejamību, piekļūstamību un pieņemamību cenas ziņā.


Grozījums Nr.		183
Regulas priekšlikums
23. pants – 4. punkts
	

	Komisijas ierosinātais teksts
	Grozījums

	4.	Iepirkuma procedūrā var piedalīties visas dalībvalstis. Komisija ar Kritiski svarīgo zāļu grupas starpniecību par pieprasījumu informē visas dalībvalstis un aicina tās procedūrai pievienoties.
	4.	Iepirkuma procedūrā var piedalīties visas dalībvalstis. Komisija ar Kritiski svarīgo zāļu grupas starpniecību par pieprasījumu informē visas dalībvalstis un aicina tās procedūrai pievienoties. Par to tā informē Eiropas Parlamentu.


Grozījums Nr.		184
Regulas priekšlikums
23. pants – 5. punkts
	

	Komisijas ierosinātais teksts
	Grozījums

	5.	Komisija novērtē to, vai ir nepieciešama kopīga rīcība un vai, ņemot vērā šīs regulas mērķus, šis pieprasījums ir pamatots. Komisija jo īpaši pārbauda, vai iepirkums nevar radīt diskrimināciju, tirdzniecības ierobežojumus vai konkurences izkropļojumus.
	5.	Komisija novērtē to, vai ir nepieciešama kopīga rīcība un vai, ņemot vērā šīs regulas mērķus, 2. punktā minētais pieprasījums ir pamatots. Komisija jo īpaši pārbauda, vai iepirkums nevar radīt diskrimināciju, tirdzniecības ierobežojumus vai konkurences izkropļojumus.


Grozījums Nr.		185
Regulas priekšlikums
23. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Komisija nodrošina, ka visās iepirkuma procedūrās saskaņā ar šo pantu piemēro piešķiršanas kritērijus un prasības, kā minēts 18. panta 1.–4. punktā, arī attiecībā uz piegādes ķēdes noturību, dažādošanu un inovāciju.


Grozījums Nr.		186
Regulas priekšlikums
23. pants – 5.b punkts (jauns)
	

	Komisijas ierosinātais teksts
	Grozījums

	
	5.b	Komisija rīko kopīgu iepirkumu saskaņā ar šo pantu, ja pieprasījuma iesniedzējas dalībvalstis piekrīt šādiem nosacījumiem:

	
	a) iesaistīto dalībvalstu līgumslēdzējas iestādes piekrīt iepirkt minimālos saistošos daudzumus, pamatojoties uz katras konkrētās dalībvalsts vajadzībām, un veic vajadzīgos pasākumus, lai nodrošinātu produkta ātru pieejamību pacientu vajadzību nodrošināšanai tās teritorijā;

	
	b) komerciāli sensitīvu informāciju apstrādā saskaņā ar Direktīvu (ES) 2016/943 un piemērojamajiem Savienības un valsts tiesību aktiem par komercnoslēpumu aizsardzību, un tā ir aizsargāta kā tāda;

	
	c) iesaistītās dalībvalstis līguma darbības laikā atturas no vienpusējām atkārtotām sarunām par saskaņotajiem komercnoteikumiem, izņemot gadījumus, kad tas ir skaidri paredzēts līgumā;

	
	d) procesa sekmēšanai tiek piemērota regulatīvā elastība, kas pieejama saskaņā ar Savienības tiesību aktiem, tostarp (bet ne tikai) elektroniskas lietošanas instrukcijas (ePI) izmantošana, iepakojuma izmēru saskaņošana un marķēšanas elastība;

	
	e) iesaistītās dalībvalstis kopīgā iepirkuma procedūras un no tās izrietošā līguma darbības laikā atturas rīkot atsevišķas sarunas par vienu un to pašu produktu vai veikt viena un tā paša produkta iepirkumus.


Grozījums Nr.		187
Regulas priekšlikums
23. pants – 5.c punkts (jauns)
	

	Komisijas ierosinātais teksts
	Grozījums

	
	5.c	Šā panta noteikumus mutatis mutandis piemēro kandidātvalstīm, kuras izvēlas piedalīties ar šo regulu izveidotajās procedūrās un ar kurām Savienība ir noslēgusi divpusēju un šajā pantā minētās iepirkuma darbības reglamentējošu nolīgumu, neskarot to pievienošanās sarunas vai tiesības un pienākumus, kas saskaņā ar Savienības tiesību aktiem ir paredzēti dalībvalstīm. Kandidātvalstu dalība neskar to, ka ir vajadzīgas piecas dalībvalstis, kas iesaistās procedūrā.


Grozījums Nr.		188
Regulas priekšlikums
23. pants – 6. punkts
	

	Komisijas ierosinātais teksts
	Grozījums

	6.	Ja, ņemot vērā Komisijas novērtējumu, šīs regulas mērķu sasniegšanas labad šis iepirkums dalībvalstīm jāveic kā ekskluzīvs vai ir jāvienojas par minimālajiem saistošajiem daudzumiem, Komisijas piekrišana turpināt procedūru var būt atkarīga no tā, vai ieinteresētās dalībvalstis šiem nosacījumiem piekrīt.
	svītrots


Grozījums Nr.		189
Regulas priekšlikums
23. pants – 7. punkts
	

	Komisijas ierosinātais teksts
	Grozījums

	7.	Par savu lēmumu Komisija ieinteresētās dalībvalstis informē viena mēneša laikā pēc pieprasījuma saņemšanas un atteikuma gadījumā norāda tā iemeslus.
	7.	Komisija paziņo pieprasījuma iesniedzējām dalībvalstīm par savu lēmumu viena mēneša laikā pēc pieprasījuma saņemšanas un atteikuma gadījumā norāda tā iemeslus.


Grozījums Nr.		190
Regulas priekšlikums
24. pants – 1. punkts
	

	Komisijas ierosinātais teksts
	Grozījums

	1.	Dalībvalstis, kas piedalās 22. un 23. panta aptvertajās iepirkuma procedūrās, ar Komisiju dalās ar visu būtisko informāciju par iepirkuma procedūru. Dalībvalstis nodrošina procedūras sekmīgai pabeigšanai nepieciešamos resursus, jo īpaši iesaistot darbiniekus ar pieredzi un zināšanām.
	1.	Dalībvalstis, kas piedalās 22. un 23. panta aptvertajās iepirkuma procedūrās, ar Komisiju dalās ar visu būtisko informāciju par iepirkuma procedūru. Dalībvalstis nodrošina procedūras sekmīgai pabeigšanai nepieciešamos resursus, jo īpaši iesaistot darbiniekus ar pieredzi un zināšanām. Iepirkuma procedūras nodrošina, ka mazākas dalībvalstis un MVU var efektīvi piedalīties, nepieļaujot tirgus izkropļojumus un nodrošinot vienlīdzīgu piekļuvi kritiski svarīgām zālēm.


Grozījums Nr.		191
Regulas priekšlikums
24. pants – 2. punkts
	

	Komisijas ierosinātais teksts
	Grozījums

	2.	Iepirkuma procedūras praktisko kārtību, saistības, kas jāuzņemas, un lēmumu pieņemšanas procedūru noteic dalībvalsts(-u) un Komisijas nolīgums.
	2.	Iepirkuma procedūras praktisko kārtību, saistības, kas jāuzņemas, un lēmumu pieņemšanas procedūru noteic dalībvalsts(-u) un Komisijas nolīgums. Minētie praktiskie pasākumi attiecīgā gadījumā ietver arī līgumslēdzējas iestādes izraudzīšanos, iepirkto krājumu sadali un uzglabāšanas vietu noteikšanu. Regulatīvo elastību var piešķirt attiecībā uz iepakošanas un marķēšanas prasībām, tostarp attiecībā uz elektronisko lietošanas instrukciju izmantošanu, vienlaikus nodrošinot, ka pacientiem ir tiesības pieprasīt lietošanas instrukcijas papīra formātā.


Grozījums Nr.		192
Regulas priekšlikums
24. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Komisija pēc apspriešanās ar attiecīgajām ieinteresētajām personām, tostarp pacientu un patērētāju organizācijām, veselības aprūpes speciālistu organizācijām, valsts veselības aprūpes apmaksātājiem un tirdzniecības atļauju turētājiem, izdod Savienības vadlīnijas, kurās iesaka kopējus standartus iepirkuma darbībām saskaņā ar šīs regulas 22. un 23. pantu, nodrošinot paredzamību uzņēmējiem.


Grozījums Nr.		193
Regulas priekšlikums
25. pants – 2. punkts
	

	Komisijas ierosinātais teksts
	Grozījums

	2.	Kritiski svarīgo zāļu grupas locekles ir dalībvalstis un Komisija. Katra dalībvalsts ieceļ ne vairāk kā divus augsta līmeņa pastāvīgos pārstāvjus ar attiecīgām speciālām zināšanām par visu dažādo šajā regulā noteikto pasākumu īstenošanu. Ja, ņemot vērā funkciju un speciālās zināšanas, tas ir būtiski, dalībvalsts dažādiem Kritiski svarīgo zāļu grupas uzdevumiem var iecelt vairākus pārstāvjus. Ieceltie pastāvīgie pārstāvji nodrošina vajadzīgo koordināciju ar savu attiecīgo dalībvalsti. Aģentūrai ir novērotāja statuss.
	2.	Dalībvalstis, Aģentūra, Komisija un pacientu organizāciju un veselības aprūpes speciālistu organizāciju pārstāvji ir Kritiski svarīgo zāļu grupas locekļi. Katra dalībvalsts ieceļ ne vairāk kā divus augsta līmeņa pastāvīgos pārstāvjus ar attiecīgām speciālām zināšanām par visu dažādo šajā regulā noteikto pasākumu īstenošanu. Ja, ņemot vērā funkciju un speciālās zināšanas, tas ir būtiski, dalībvalsts dažādiem Kritiski svarīgo zāļu grupas uzdevumiem var iecelt vairākus pārstāvjus. Ieceltie valstu pārstāvji nodrošina vajadzīgo koordināciju ar savu attiecīgo dalībvalsti. Aģentūra ieceļ divus MSSG locekļus kā pārstāvjus. Kritiski svarīgo zāļu grupa ieceļ divus pārstāvjus no pacientu organizācijām un divus pastāvīgos pārstāvjus no veselības aprūpes speciālistu organizācijām. Eiropas Parlamentam ir novērotāja statuss, un to pārstāv divi Eiropas Parlamenta deputāti. Eiropas Parlamentam ir tiesības saņemt sanāksmju darba kārtības, dokumentus, ziņojumus un jebkādus citus materiālus, kas tiek izplatīti Kritiski svarīgo zāļu grupas locekļiem, un piedalīties debatēs. Eiropas Parlamentam nav balsstiesību, un kvoruma noteikšanā to neieskaita.


Grozījums Nr.		194
Regulas priekšlikums
25. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Kritiski svarīgo zāļu grupā un tās darba grupā vai darba grupās ieceltie pārstāvji iesniedz deklarāciju par savām finansiālajām un citām interesēm un katru gadu pēc vajadzības to atjaunina. Tie atklāj jebkurus citus faktus, par kuriem tie uzzinājuši un kurus pēc labas ticības var pamatoti uzskatīt par tādiem, kas ietver vai rada interešu konfliktu.


Grozījums Nr.		195
Regulas priekšlikums
25. pants – 3. punkts
	

	Komisijas ierosinātais teksts
	Grozījums

	3.	Kritiski svarīgo zāļu grupa cieši sadarbojas ar Koordinācijas izpildgrupu zāļu trūkuma un drošuma jautājumos, Aģentūru un par zālēm atbildīgajām valstu iestādēm. Attiecībā uz diskusijām, kurām vajag zāļu regulatīvo iestāžu ieguldījumu, Kritiski svarīgo zāļu grupa var rīkot ar Koordinācijas izpildgrupu zāļu trūkuma un drošuma jautājumos kopīgas sanāksmes.
	3.	Kritiski svarīgo zāļu grupa cieši sadarbojas ar MSSG, Aģentūru, Komisiju un par zālēm atbildīgajām valstu iestādēm. Attiecībā uz diskusijām, kurās ir vajadzīgs par zālēm atbildīgo valsts regulatīvo iestāžu ieguldījums, Kritiski svarīgo zāļu grupa un MSSG var rīkot kopīgas sanāksmes. Grupa arī cieši sadarbojas ar pacientu un patērētāju organizācijām, veselības aprūpes speciālistu organizācijām un attiecīgajiem tirdzniecības atļauju turētājiem, lai pildītu savus uzdevumus, vajadzības gadījumā apspriežoties ar tiem un citām ieinteresētajām personām, tostarp rīkojot strukturētas kopīgas sanāksmes.


Grozījums Nr.		196
Regulas priekšlikums
25. pants – 4. punkts
	

	Komisijas ierosinātais teksts
	Grozījums

	4.	Kritiski svarīgo zāļu grupas darbu ar sekretariāta starpniecību organizē un koordinē Komisija.
	4.	Komisija kā Kritiski svarīgo zāļu grupas sekretariāts organizē regulāras sanāksmes un koordinē Kritiski svarīgo zāļu grupas darbu.


Grozījums Nr.		197
Regulas priekšlikums
25. pants – 6. punkts
	

	Komisijas ierosinātais teksts
	Grozījums

	6.	Pēc priekšsēdētāja vai jebkuru locekļu priekšlikuma Kritiski svarīgo zāļu grupa var nolemt izveidot darba grupu.
	6.	Kritiski svarīgo zāļu grupa pēc tās priekšsēdētāja vai jebkuru tās locekļu priekšlikuma var nolemt izveidot vienu vai vairākas darba grupas, katru gadījumu izskatot atsevišķi.


Grozījums Nr.		198
Regulas priekšlikums
25. pants – 6.a punkts (jauns)
	

	Komisijas ierosinātais teksts
	Grozījums

	
	6.a	Kritiski svarīgo zāļu grupa divreiz gadā rīko sanāksmes un vajadzības gadījumā papildu sanāksmes, lai apspriestos ar Kritiski svarīgo zāļu aliansi par piegādes ķēžu neaizsargātību un riska mazināšanas pasākumiem nolūkā novērst strukturālos riskus un stiprināt piegādi. Attiecīgā gadījumā Kritiski svarīgo zāļu grupa ņem vērā Kritiski svarīgo zāļu alianses konstatējumus. Komisija kā grupas sekretariāts nodrošina regulāru un pārredzamu saziņu ar aliansi.


Grozījums Nr.		199
Regulas priekšlikums
26. pants – 1. punkts
	

	Komisijas ierosinātais teksts
	Grozījums

	1.	Kritiski svarīgo zāļu grupa sekmē šīs regulas īstenošanas koordināciju un attiecīgā gadījumā konsultē Komisiju, lai maksimāli palielinātu paredzēto pasākumu ietekmi un izvairītos no neparedzētas ietekmes uz iekšējo tirgu.
	1.	Kritiski svarīgo zāļu grupa sekmē šīs regulas īstenošanas koordināciju un attiecīgā gadījumā konsultē Komisiju, lai maksimāli palielinātu paredzēto pasākumu ietekmi un izvairītos no neparedzētas ietekmes uz iekšējo tirgu vai valstu veselības aprūpes sistēmām.


Grozījums Nr.		200
Regulas priekšlikums
26. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Kritiski svarīgo zāļu grupa savā reglamentā iekļauj noteikumus par sistemātisku apspriešanos ar Savienības un valstu pacientu organizācijām un citām attiecīgajām ieinteresētajām personām, lai veicinātu informācijas apmaiņu par darba grupas darbībām un veicinātu pārredzamību. Tā nodrošina saskaņotību un datu konsekvenci ar Eiropas Zāļu aģentūras MSSG.


Grozījums Nr.		201
Regulas priekšlikums
26. pants – 2. punkts – ievaddaļa
	

	Komisijas ierosinātais teksts
	Grozījums

	2.	Lai sasniegtu 1. punktā minētos mērķus, Kritiski svarīgo zāļu grupa veic šādus uzdevumus:
	2.	Lai sasniegtu 1. punktā minētos mērķus, Kritiski svarīgo zāļu grupa veic šādus uzdevumus atbilstoši nepieciešamajām konfidenciālas komerciālās informācijas aizsardzības garantijām:


Grozījums Nr.		202
Regulas priekšlikums
26. pants – 2. punkts – a apakšpunkts
	

	Komisijas ierosinātais teksts
	Grozījums

	a)	veicina stratēģisku projektu finansiālā atbalsta stratēģiskās ievirzes koordināciju, arī apmainoties ar informāciju par konkrētu kritiski svarīgu zāļu jau esošo vai plānoto ražošanas jaudu dalībvalstīs, un veicina diskusijas par to, kāda jauda Savienībā ir vajadzīga, lai stiprinātu tās piegādes drošību un kritiski svarīgu zāļu pieejamību Savienībā;
	a)	veicina stratēģisku projektu finansiālā atbalsta stratēģiskās ievirzes koordināciju, arī apmainoties ar informāciju par konkrētu kritiski svarīgu zāļu jau esošo vai plānoto ražošanas jaudu dalībvalstīs un kritiskās sadales infrastruktūras jaudu, un veicina diskusijas par to, kāda jauda Savienībā ir vajadzīga, lai stiprinātu kritiski svarīgu zāļu, aktīvo vielu un svarīgu izejmateriālu piegādes drošību, pieejamību un pieņemamību cenas ziņā Savienībā, kā arī nodrošina, ka tiek tieši novērtēta un visos saistītajos lēmumos ņemta vērā ietekme uz sabiedrības veselību un pacientu drošību;


Grozījums Nr.		203
Regulas priekšlikums
26. pants – 2. punkts – ca apakšpunkts (jauns)
	

	Komisijas ierosinātais teksts
	Grozījums

	
	ca)	izdod vadlīnijas par pasākumiem, ar ko Savienības tirgū atbalsta tādu kritiski svarīgu zāļu pieejamību un pieņemamību cenas ziņā saistībā ar stratēģiskiem projektiem, kas saņēmuši finansiālu atbalstu;


Grozījums Nr.		204
Regulas priekšlikums
26. pants – 2. punkts – d apakšpunkts
	

	Komisijas ierosinātais teksts
	Grozījums

	d)	konsultē Koordinācijas izpildgrupu zāļu trūkuma un drošuma jautājumos, lai neaizsargātības izvērtēšanas kontekstā izveidotu kritiski svarīgo zāļu prioritāro kārtību, un, ja vajadzīgs, ierosina pārskatīt vai atjaunināt jau esošus izvērtējumus.
	d)	sniedz ieteikumus MSSG par kritiski svarīgo zāļu prioritāro kārtību neaizsargātības izvērtēšanas kontekstā un, ja vajadzīgs, ierosina pārskatīt vai atjaunināt jau esošus izvērtējumus.


Grozījums Nr.		205
Regulas priekšlikums
26. pants – 2. punkts – da apakšpunkts (jauns)
	

	Komisijas ierosinātais teksts
	Grozījums

	
	da)	veicina diskusijas un viedokļu apmaiņu starp Kritiski svarīgo zāļu grupas locekļiem un attiecīgā gadījumā veic koordinēšanu un apmainās ar informāciju ar ES krājumu veidošanas tīklu, kuru saistībā ar 20. pantu Komisija izveidojusi ar dalībvalstīm, jo īpaši apmainoties ar paraugpraksi krājumu pārvaldībā, tostarp reāllaika izsekošanā, stāvokļa uzraudzībā, brīdinājumos par termiņa izbeigšanos, krājumu apritē, glabāšanas laikā un atkritumu apsaimniekošanā, tostarp atkritumu samazināšanas objektos, un vajadzības gadījumā izvērtēšanās;


Grozījums Nr.		206
Regulas priekšlikums
26. pants – 2. punkts – db apakšpunkts (jauns)
	

	Komisijas ierosinātais teksts
	Grozījums

	
	db)	novērtē valstu krājumu veidošanas stratēģijas, to samērīgumu, saderību ar iekšējo tirgu un īstenošanas iespējamību nozarē un attiecīgā gadījumā sniedz ieteikumus par Savienības mēroga minimālajiem standartiem;


Grozījums Nr.		207
Regulas priekšlikums
26. pants – 2. punkts – dc apakšpunkts (jauns)
	

	Komisijas ierosinātais teksts
	Grozījums

	
	dc)	lemj par to, vai piešķirt Komisijai savu iepriekšēju piekrišanu vienas vai vairāku dalībvalstu iesniegtiem zāļu pārdales pieprasījumiem deficīta vai piegādes traucējumu gadījumā;


Grozījums Nr.		208
Regulas priekšlikums
26. pants – 2. punkts – dd apakšpunkts (jauns)
	

	Komisijas ierosinātais teksts
	Grozījums

	
	dd)	novērtē Savienības vajadzības, lai noteiktu, vai konkrēti projekti, kas saistīti ar kopīgi interesējošām zālēm, būtu jāuzskata par stratēģiskiem projektiem;


Grozījums Nr.		209
Regulas priekšlikums
26. pants – 2. punkts – de apakšpunkts (jauns)
	

	Komisijas ierosinātais teksts
	Grozījums

	
	de)	novērtē Savienības vajadzības noteiktā termiņā rezervēt noteiktu ražošanas jaudas daļu konkrētu zāļu, tostarp to farmaceitisko formu, aktīvo vielu, galveno izejmateriālu vai pamattehnoloģiju, ražošanai;


Grozījums Nr.		210
Regulas priekšlikums
26. pants – 2. punkts – df apakšpunkts (jauns)
	

	Komisijas ierosinātais teksts
	Grozījums

	
	df)	saskaņā ar 6. pantu novērtē, vai piedāvātais stratēģiskais projekts radītu esošās vai plānotās ražošanas jaudas būtisku dublēšanos Savienībā;


Grozījums Nr.		211
Regulas priekšlikums
26. pants – 2. punkts – dg apakšpunkts (jauns)
	

	Komisijas ierosinātais teksts
	Grozījums

	
	dg)	iesaka kopīgo rādītāju minimumu 19. pantā minēto valsts programmu vidiskā snieguma un piegādes noturības uzraudzībai, nodrošinot samērīgumu un izvairoties no dublēšanās.


Grozījums Nr.		212
Regulas priekšlikums
26. pants – 2. punkts – dh apakšpunkts (jauns)
	

	Komisijas ierosinātais teksts
	Grozījums

	
	dh)	pamatojoties uz attiecīgajām finanšu speciālajām zināšanām, izskata stratēģisko projektu vājās vietas un Savienības mēroga finansiālās vajadzības, konsultē par to, kā koordinēt Savienības un valstu finansējumu, ņemot vērā minētās finansiālās vajadzības, un dalās ar paraugpraksi;


Grozījums Nr.		213
Regulas priekšlikums
26. pants – 2. punkts – di apakšpunkts (jauns)
	

	Komisijas ierosinātais teksts
	Grozījums

	
	di)	nosaka stratēģiskās prognozēšanas ziņojuma procesu un sagatavo gada stratēģiskās prognozēšanas ziņojumu par stratēģiskajiem projektiem saskaņā ar 26.a pantu;


Grozījums Nr.		214
Regulas priekšlikums
26. pants – 2. punkts – dj apakšpunkts (jauns)
	

	Komisijas ierosinātais teksts
	Grozījums

	
	dj)	sniedz ieteikumu par 2. panta 2.a punktā minēto noteikumu piemērojamību kopīgi interesējošām zālēm.


Grozījums Nr.		215
Regulas priekšlikums
26. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Veicot šā panta 2. punkta dc) apakšpunktā minēto uzdevumu, tiesības balsot ir tikai dalībvalstu pārstāvjiem Kritiski svarīgo zāļu grupā. Lēmumu pieņem ar to dalībvalstu balsu divu trešdaļu vairākumu, kuras ir klātesošas un balso.


Grozījums Nr.		216
Regulas priekšlikums
26. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Kritiski svarīgo zāļu grupa novērtē stratēģisko projektu Savienības mēroga finansiālās vajadzības un sniedz ieteikumus par to, kā nodrošināt pienācīgu finansējumu, tostarp no Savienības budžeta, lai atbalstītu šīs regulas mērķu sasniegšanu; un konsultē par Savienības, dalībvalstu, Eiropas Investīciju bankas un privātā sektora finansējuma koordināciju.


Grozījums Nr.		217
Regulas priekšlikums
26.a pants (jauns)
	

	Komisijas ierosinātais teksts
	Grozījums

	
	26.a pants

	
	Kritiski svarīgo zāļu stratēģiskā prognozēšana

	
	1. Lai stiprinātu Savienības sagatavotību un nodrošinātu koordinētu pieeju turpmākām problēmām kritiski svarīgu zāļu piegādē, Kritiski svarīgo zāļu grupa izveido stratēģiskās prognozēšanas procesu.

	
	2. Stratēģiskās prognozēšanas procesu izveido pēc apspriešanās ar Komisiju, Aģentūru un Kritiski svarīgo zāļu aliansi.

	
	3. Stratēģiskās prognozēšanas procesā identificē kopīgi interesējošas zāles, kas veicinātu šīs regulas mērķu sasniegšanu, ja tās tiktu iekļautas III nodaļā. 

	
	4. Stratēģiskās prognozēšanas procesā apzina un izvērtē iespējamos stratēģiskos projektus, ņemot vērā ilgtermiņa tendences, neaizsargātību, iespējas uzlabot piegādes ķēžu noturību un ilgtspēju Savienībā un pacientu neapmierinātās medicīniskās vajadzības.

	
	5. Kritiski svarīgo zāļu grupa sagatavo ziņojumu un iesniedz to Komisijai, Aģentūrai un Eiropas Parlamentam.

	
	6. Pēc prognozēšanas ziņojuma sagatavošanas Kritiski svarīgo zāļu grupa sniedz ieteikumus Komisijai un dalībvalstīm par veicamajām darbībām, tostarp projektu apzināšanu un atbalstīšanu. Ja ir vajadzība stratēģiski rezervēt ražošanas jaudu, ieteikumos jo īpaši iekļauj priekšlikumus stratēģiskiem projektiem saskaņā ar 5. panta 2. punktu konkrētu farmaceitisko formu, aktīvo vielu, svarīgu izejmateriālu vai tehnoloģiju ražošanai noteiktā termiņā.


Grozījums Nr.		218
Regulas priekšlikums
27. pants – virsraksts
	

	Komisijas ierosinātais teksts
	Grozījums

	Stratēģiskas partnerības
	Starptautiskā sadarbība un stratēģiskas partnerības


Grozījums Nr.		219
Regulas priekšlikums
27. pants – 1. daļa
	

	Komisijas ierosinātais teksts
	Grozījums

	Komisija, neskarot Padomes prerogatīvas, izpēta iespējas slēgt stratēģiskas partnerības, kuru mērķis ir daudzveidīgot kritiski svarīgu zāļu, to aktīvo vielu un svarīgo izejmateriālu sagādi, lai Savienībā palielinātu kritiski svarīgo zāļu piegādes drošību. Komisija arī izpēta iespējas tālāk attīstīt līdzšinējos sadarbības veidus, ar kuriem atbalstīt kritiski svarīgo zāļu piegādes drošību un pastiprināt centienus stiprināt to ražošanu Savienībā.
	Komisija, neskarot Padomes prerogatīvas, cenšas noslēgt stratēģiskas partnerības, kuru mērķis ir dažādot kritiski svarīgu zāļu, to aktīvo vielu un svarīgo izejmateriālu sagādi, lai Savienībā palielinātu kritiski svarīgo zāļu piegādes drošību. Komisija arī cenšas tālāk attīstīt līdzšinējos sadarbības veidus, ar kuriem atbalstīt kritiski svarīgo zāļu piegādes drošību un pastiprināt centienus stiprināt to ražošanu Savienībā.


Grozījums Nr.		220
Regulas priekšlikums
27. pants – 1.a daļa (jauna)
	

	Komisijas ierosinātais teksts
	Grozījums

	
	Komisija stratēģiskajās partnerībās cenšas iekļaut veselības drošības aspektus. Šādi aspekti var ietvert pasākumus, lai veicinātu atvērtas un noturīgas piegādes ķēdes, arī ar krīzes reaģēšanas mehānismiem un sadarbību, lai novērstu eksporta ierobežojumus sabiedrības veselības ārkārtas situāciju laikā un lai sekmētu regulatīvo saskaņotību un sadarbību farmācijas nozarē. Komisija stratēģiskajās partnerībās cenšas iekļaut piekļuvi aktīvajām vielām un AFV izejmateriāliem, lai nodrošinātu kritiski svarīgu zāļu savlaicīgu pieejamību saskaņā ar šo mehānismu.


Grozījums Nr.		221
Regulas priekšlikums
27. pants – 1.b daļa (jauna)
	

	Komisijas ierosinātais teksts
	Grozījums

	
	Komisija izveido un regulāri atjaunina to valstu sarakstu, kuras atbilst Savienības regulatīvajiem standartiem attiecībā uz zāļu kvalitāti un drošumu, tostarp attiecībā uz svarīgajiem izejmateriāliem un aktīvajām vielām. Tā šo sarakstu dara pieejamu līgumslēdzējām iestādēm un veselības aprūpes speciālistiem, kas iesaistīti šādu produktu atlasē, iepirkumos, izrakstīšanā, pārvaldībā, izplatīšanā un uzraudzībā.


Grozījums Nr.		222
Regulas priekšlikums
27. pants – 1.c daļa (jauna)
	

	Komisijas ierosinātais teksts
	Grozījums

	
	Pievienošanās sarunu kontekstā Komisija atbalsta kandidātvalstu pakāpenisku saskaņošanu ar Savienības acquis farmācijas jomā, lai sekmētu to pakāpenisku integrāciju Savienības iekšējā tirgū un stiprinātu Savienības kritiski svarīgo zāļu piegādes ķēžu noturību.


Grozījums Nr.		223
Regulas priekšlikums
27. pants – 1.d daļa (jauna)
	

	Komisijas ierosinātais teksts
	Grozījums

	
	Komisija ik gadu informē Kritiski svarīgo zāļu grupu par iespējamām stratēģiskām partnerībām.


Grozījums Nr.		224
Regulas priekšlikums
27. pants – 1.e daļa (jauna)
	

	Komisijas ierosinātais teksts
	Grozījums

	
	Stratēģisko partnerību ietvaros Komisija veicina Savienības zāļu ražošanas kvalitātes, drošības un vides standartu saskaņošanu starp Savienību un trešām valstīm.


Grozījums Nr.		225
Regulas priekšlikums
27. pants – 1.f daļa (jauna)
	

	Komisijas ierosinātais teksts
	Grozījums

	
	Līdz ... [2 gadi pēc šīs regulas stāšanās spēkā] Komisija izstrādā strukturētu metodiku šādu partnerību apzināšanai un prioritizēšanai, nodalot:

	
	a) partnerības, kuras paredzētas tādu esošu sadarbības satvaru un tirdzniecības attiecību izmantošanai un stiprināšanai, kas veicina piegādes drošību un piegādes ķēžu stabilitāti; un

	
	b) partnerības, kuras paredzētas jaunas vai intensīvākas sadarbības veicināšanai, lai samazinātu stratēģisku atkarību un nodrošinātu piegādes ķēžu ģeogrāfisko dažādošanu.


Grozījums Nr.		226
Regulas priekšlikums
27. pants – 1.g daļa (jauna)
	

	Komisijas ierosinātais teksts
	Grozījums

	
	Stratēģiskas partnerības arī cenšas risināt tirdzniecības un regulatīvos šķēršļus, kas kavē piegādes ķēžu noturību, veicināt regulatīvo sadarbību, lai sekmētu ātrāku un prognozējamāku piekļuvi tirgum, un atbalstīt zāļu un kritiski svarīgu sastāvdaļu netraucētu pārrobežu apriti, vienlaikus pilnībā ievērojot Savienības starptautiskās saistības.


Grozījums Nr.		227
Regulas priekšlikums
27. pants – 1.h daļa (jauna)
	

	Komisijas ierosinātais teksts
	Grozījums

	
	Komisija attiecīgā gadījumā arī balstās uz esošajām sadarbības formām, lai stiprinātu centienus uzlabot ražošanu un kritiski svarīgu zāļu, to aktīvo vielu un svarīgo izejmateriālu piegādes noturību Savienībā un pasaulē.


Grozījums Nr.		228
Regulas priekšlikums
28. pants – 1. daļa – a punkts
Regula (ES) 2024/795
2. pants – 1. punkts – a apakšpunkts – iii punkts

	

	Komisijas ierosinātais teksts
	Grozījums

	iii)	biotehnoloģijas un visas citas Kritiski svarīgo zāļu aktā definēto kritiski svarīgo zāļu ražošanai būtiskās tehnoloģijas *;
	iii)	biotehnoloģijas un tieši saistītas pamattehnoloģijas, kas vajadzīgas Kritiski svarīgo zāļu aktā* definēto kritiski svarīgo zāļu, tostarp to aktīvo vielu un svarīgo izejmateriālu, izstrādei vai ražošanai;

	_________
	_________

	*	Eiropas Parlamenta un Padomes Regula (ES)..., ar ko noteic regulējumu kritiski svarīgu zāļu pieejamības un piegādes drošības stiprināšanai un kopīgi interesējošu zāļu pieejamības un piekļūstamības uzlabošanai un ar ko groza Regulu (ES) 2024/795.” [ĢD: atsauce jāpapildina ar “Kritiski svarīgo zāļu akta” galīgo nosaukumu un atsauci uz tā publikācijām, kad tās pieejamas];
	*	Eiropas Parlamenta un Padomes Regula (ES)..., ar ko noteic regulējumu kritiski svarīgu zāļu pieejamības un piegādes drošības stiprināšanai un kopīgi interesējošu zāļu pieejamības un piekļūstamības uzlabošanai un ar ko groza Regulu (ES) 2024/795.” [ĢD: atsauce jāpapildina ar “Kritiski svarīgo zāļu akta” galīgo nosaukumu un atsauci uz tā publikācijām, kad tās pieejamas];


Grozījums Nr.		229
Regulas priekšlikums
29. pants – 1. punkts
	

	Komisijas ierosinātais teksts
	Grozījums

	1.	Tirdzniecības atļaujas turētāji un citi uzņēmēji, kas darbojas kritiski svarīgu zāļu, arī svarīgu to izejmateriālu un aktīvo vielu, vai kopīgi interesējošu zāļu piegādes un izplatīšanas ķēdēs Komisijai vai attiecīgā gadījumā valsts iestādēm pēc pieprasījuma sniedz pieprasīto informāciju, kas ir nepieciešama šīs regulas piemērošanai.
	1.	Tirdzniecības atļaujas turētāji un citi uzņēmēji, kas darbojas kritiski svarīgu zāļu, arī svarīgu to izejmateriālu un aktīvo vielu, vai kopīgi interesējošu zāļu piegādes un izplatīšanas ķēdēs Komisijai, Aģentūrai vai attiecīgā gadījumā valsts iestādēm pēc pieprasījuma sniedz pieprasīto informāciju, kas ir nepieciešama šīs regulas piemērošanai.


Grozījums Nr.		230
Regulas priekšlikums
29 pants – 2. punkts
	

	Komisijas ierosinātais teksts
	Grozījums

	2.	Komisija un dalībvalstu iestādes cenšas, lai pieprasītā un iesniegtā informācija netiktu dublēta.
	2.	Komisija, Aģentūra un dalībvalstu iestādes veic visus atbilstīgos pasākumus, lai nepieļautu pieprasītās un iesniegtās informācijas dublēšanos, pilnībā izmantojot informāciju, kas tām jau ir pieejama saskaņā ar Savienības tiesību aktiem farmācijas jomā, tostarp datus, kas iesniegti saistībā ar tirdzniecības atļauju piešķiršanas procedūrām, izmaiņām, inspekcijām un citiem regulatīviem dokumentiem, lai līdz minimumam samazinātu papildu administratīvo slogu uzņēmējiem. Papildu informācijas pieprasījumi nepārsniedz to, kas ir nepieciešams, lai nodrošinātu efektīvu uzraudzību, analīzi un novērtēšanu.


Grozījums Nr.		231
Regulas priekšlikums
29 pants – 3. punkts
	

	Komisijas ierosinātais teksts
	Grozījums

	3.	Komisija un dalībvalstu iestādes novērtē, cik pamatoti ir konfidencialitātes pieprasījumi, ko iesnieguši tirdzniecības atļaujas turētāji un citi uzņēmēji, kuriem prasīts sniegt informāciju saskaņā ar 1. punktu, un jebkādu konfidenciālu komercinformāciju aizsargā pret nepamatotu izpaušanu.
	3.	Komisija, Aģentūra un dalībvalstu kompetentās iestādes novērtē, cik pamatoti ir konfidencialitātes pieprasījumi, ko iesnieguši tirdzniecības atļaujas turētāji un citi uzņēmēji, kuriem prasīts sniegt informāciju saskaņā ar 1. punktu, un jebkādu konfidenciālu komercinformāciju aizsargā pret nepamatotu izpaušanu, kā arī ierobežo piekļuvi šādai informācijai, nosakot, ka tai piekļūt var tikai darbinieki, kas atbildīgi par šīs regulas piemērošanu. Komisija un valstu iestādes, to amatpersonas, darbinieki un citas personas, kas strādā šo iestāžu pārraudzībā, nodrošina tās informācijas konfidencialitāti, kas iegūta, pildot uzdevumus un darbības saskaņā ar attiecīgajiem Savienības un valsts tiesību aktiem. Šo punktu piemēro visiem dalībvalstu pārstāvjiem, novērotājiem, ekspertiem un citiem Kritiski svarīgo zāļu grupas sanāksmju dalībniekiem. Turklāt tās arī nodrošina, ka datu vākšanai un analīzei izmantotās digitālās sistēmas ietver atbilstošus kiberdrošības pasākumus.


Grozījums Nr.		232
Regulas priekšlikums
29.a pants (jauns)
	

	Komisijas ierosinātais teksts
	Grozījums

	
	29.a pants

	
	Komisijas pienākums vākt informāciju par zālēm, kurām Savienībā nav atbilstoša aizstājēja

	
	1. Komisija vāc vajadzīgo informāciju no Aģentūras un dalībvalstu iestādēm un, pamatojoties uz Regulas (ES) Nr.../.. [jāpievieno atsauce pēc COM(2023) 193 final pieņemšanas] X nodaļā minēto kritiski trūkstošu zāļu sarakstu, izveido sarakstu ar kritiski svarīgām zālēm, kuru izcelsme ir trešās valstīs un kurām nav pieejams Savienībā ražots piemērots aizstājējs. Komisija uztur un regulāri atjaunina minēto sarakstu.

	
	2. Šā panta 1. punktā minētais saraksts ir paredzēts tam, lai apzinātu un uzraudzītu stratēģisku atkarību un atbalstītu tādu atbilstīgu pasākumu pieņemšanu saskaņā ar šo regulu, kuru mērķis ir nodrošināt šādu zāļu piegādes un pieejamības nepārtrauktību Savienībā.

	
	3. Izstrādājot un atjauninot 1. punktā minēto sarakstu, Komisija ņem vērā zāļu nozīmīgumu sabiedrības veselībai, terapeitisko nozīmi un kritiskumu. 


Grozījums Nr.		233
Regulas priekšlikums
30. pants – 1. punkts
	

	Komisijas ierosinātais teksts
	Grozījums

	1.	Komisija līdz [PB: lūgums ievietot datumu:], kad aprit pieci gadi pēc šīs regulas piemērošanas datuma, un pēc tam reizi piecos gados šo regulu izvērtē un Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai iesniedz ziņojumu par galvenajiem konstatējumiem.
	1.	Komisija regulāri uzrauga šīs regulas īstenošanu un tās ietekmi uz iekšējā tirgus darbību, konkurenci un zāļu piegādes drošību Savienībā. Turklāt, Komisija līdz [PB: lūgums ievietot datumu:], kad aprit pieci gadi pēc šīs regulas piemērošanas datuma, un pēc tam reizi piecos gados savā izvērtējumā novērtē citu būtisku Savienības tiesību aktu ietekmi uz šo regulu un Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai iesniedz ziņojumu par galvenajiem konstatējumiem.


Grozījums Nr.		234
Regulas priekšlikums
30. pants – 2. punkts
	

	Komisijas ierosinātais teksts
	Grozījums

	2.	Izvērtējumā Komisija novērtē šīs regulas ietekmi un to, cik lielā mērā ir sasniegti tās mērķi, kas noteikti 1. pantā.
	2.	Izvērtējumā Komisija novērtē šīs regulas ietekmi un to, cik lielā mērā ir sasniegti tās mērķi, kas noteikti 1. pantā. Izvērtējumā jo īpaši novērtē:


Grozījums Nr.		235
Regulas priekšlikums
30. pants – 2. punkts – a apakšpunkts (jauns)
	

	Komisijas ierosinātais teksts
	Grozījums

	
	a)	datus par Savienībā atvērto vai modernizēto jauno ražotņu skaitu un paplašināto esošo ražošanas līniju skaitu;


Grozījums Nr.		236
Regulas priekšlikums
30. pants – 2. punkts – b apakšpunkts (jauns)
	

	Komisijas ierosinātais teksts
	Grozījums

	
	b)	to projektu skaitu un būtība, kurus Kritiski svarīgo zāļu grupa apstiprinājusi, atbalstījusi vai ieteikusi saskaņā ar šo regulu;


Grozījums Nr.		237
Regulas priekšlikums
30. pants – 2. punkts – c apakšpunkts (jauns)
	

	Komisijas ierosinātais teksts
	Grozījums

	
	c)	progresu, kas panākts aktīvo vielu, izejvielu un citu svarīgu izejmateriālu dažādošanā;


Grozījums Nr.		238
Regulas priekšlikums
30. pants – 2. punkts – d apakšpunkts (jauns)
	

	Komisijas ierosinātais teksts
	Grozījums

	
	d)	to pasākumu efektivitāti, kas pieņemti, lai mazinātu strukturālos riskus un stiprinātu piegādes noturību;


Grozījums Nr.		239
Regulas priekšlikums
30. pants – 2. punkts – e apakšpunkts (jauns)
	

	Komisijas ierosinātais teksts
	Grozījums

	
	e)	neparedzētu ietekmi uz tirgus koncentrāciju, konkurenci, tostarp ietekmi uz MVU, inovācijas stimuliem vai šķēršļiem ienākšanai tirgū, un novērtē, vai regula joprojām ir samērīga un efektīva.


Grozījums Nr.		240
Regulas priekšlikums
30. pants – 3. punkts
	

	Komisijas ierosinātais teksts
	Grozījums

	3.	Valsts iestādes un uzņēmēji pēc pieprasījuma Komisijai sniedz visu attiecīgo informāciju, kas ir to rīcībā un kas Komisijai var būt vajadzīga izvērtēšanai, ko veic saskaņā ar 1. punktu.
	3.	Valsts iestādes un uzņēmēji, pacientu un patērētāju organizācijas, kā arī veselības aprūpes speciālistu organizācijas pēc pieprasījuma Komisijai sniedz visu attiecīgo informāciju, kas ir to rīcībā un kas Komisijai var būt vajadzīga izvērtēšanai, ko veic saskaņā ar 1. punktu.


Grozījums Nr.		241
Regulas priekšlikums
30. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Ja 1. punktā minētajā izvērtējumā tiek konstatēts potenciāls risks kritiski svarīgu zāļu pieejamībai vai piegādes drošībai Savienībā, Komisija, apspriežoties ar dalībvalstīm un attiecīgajām ieinteresētajām personām, veic koordinētu, uz pierādījumiem balstītu ietekmes novērtējumu un attiecīgā gadījumā ierosina samērīgus un atbilstīgus riska mazināšanas pasākumus.


Grozījums Nr.		242
Regulas priekšlikums
30.a pants (jauns)
	

	Komisijas ierosinātais teksts
	Grozījums

	
	30.a pants

	
	Deleģēšanas īstenošana

	
	1.	Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus. 
2.	Pilnvaras pieņemt 20.g panta 4. punktā un 20.h panta 2. punktā minētos deleģētos aktus Komisijai piešķir uz nenoteiktu laiku no ... [šīs regulas spēkā stāšanās diena].

	
	3.	Eiropas Parlaments vai Padome jebkurā laikā var atsaukt 20.g panta 4. punktā un 20.h panta 2. punktā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.

	
	4.	Pirms deleģētā akta pieņemšanas Komisija apspriežas ar katras dalībvalsts ieceltajiem ekspertiem saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu.

	
	5.	Tiklīdz Komisija pieņem deleģēto aktu, tā par to paziņo vienlaikus Eiropas Parlamentam un Padomei.

	
	6.	Saskaņā ar 20.g panta 4. punktu un 20.h panta 2. punktu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par diviem mēnešiem.

